കൂരിരുട്ടേറിയ രാത്രികള്, സ്വയം ചലിക്കുന്ന പാറകള്... പേടിപ്പെടുത്തും ഈ താഴ്‌വരയിലെ ഓരോ സ്ഥലവും | Valley Travel| Ghost Town Coffin Peak| Devil's Golf Course| Mathrubhumi Yathra\nFeb 12, 2020, 03:44 PM IST\nമുന്‍കാലങ്ങളില് ഈ ഭാഗത്ത് സംഭവിച്ചിട്ടുള്ള തിരോധാനങ്ങളുടെയും അപകടങ്ങളുടെയും ദുരൂഹമരണങ്ങളുടെയും കഥകള്, ശാസ്ത്രത്തിന് വിശദീകരിക്കാന് കഴിഞ്ഞില്ലായിരുന്നുവെങ്കില് ഒരുപക്ഷേ, മനുഷ്യസ്പര്‍ശമേല്‍ക്കാതെ നിഗൂഢമായിത്തന്നെ നിലനില്‍ക്കുമായിരുന്നു ഈ പ്രദേശം.\n# റിനി കൊയ്യോടന്\nഏതാനും വര്‍ഷങ്ങള്‍ക്കുമുന്‍പ് ലാസ് വേഗസിലേക്കുള്ള യാത്രയ്ക്കിടയിലാണ് ഡെത്ത് വാലി (Death Valley) എന്ന ബോര്‍ഡ് ആദ്യമായി കാണുന്നത്. ഭീതിജനകമായ പേരിനേക്കാള് പേടിപ്പെടുത്തുന്നതായിരുന്നു ഈ വാലിയിലെ ഓരോ സ്ഥലവും അവയുടെ പേരും വിവരണങ്ങളും. ഡെവിള്‍സ് ഗോള്‍ഫ് കോഴ്സ് (Devil's Golf Course), ഫ്യൂണറല് മൗണ്ടന് (Funeral Mountain), ഗോസ്റ്റ് ടൗണ് (Ghost Town), കോഫിന് പീക്ക് (Coffin Peak). കൂടാതെ കൂരിരുട്ടേറിയ രാത്രികള്, സ്വയം ചലിക്കുന്ന കൂറ്റന് പാറകള്, അപ്രത്യക്ഷമാകുന്ന പുഴ, വിശാലമായ ഉപ്പുപാടങ്ങള്, വിവിധ വര്‍ണങ്ങളിലുള്ള മലനിരകള്, അതിരുകളില്ലാത്ത വരണ്ടുണങ്ങിയ താഴ്വാരങ്ങള്, മനുഷ്യര്‍ക്ക് അതിജീവിക്കാന് സാധ്യമല്ലാത്തവിധം വരണ്ടതും ചൂടേറിയതുമായ കാലാവസ്ഥ. മുന്‍കാലങ്ങളില് ഈ ഭാഗത്ത് സംഭവിച്ചിട്ടുള്ള തിരോധാനങ്ങളുടെയും അപകടങ്ങളുടെയും ദുരൂഹമരണങ്ങളുടെയും കഥകള്, ശാസ്ത്രത്തിന് വിശദീകരിക്കാന് കഴിഞ്ഞില്ലായിരുന്നുവെങ്കില് ഒരുപക്ഷേ, മനുഷ്യസ്പര്‍ശമേല്‍ക്കാതെ നിഗൂഢമായിത്തന്നെ നിലനില്‍ക്കുമായിരുന്നു ഈ പ്രദേശം. പക്ഷേ, ശാസ്ത്രീയമായ വിശദീകരണങ്ങളും കൃത്യമായ പരിപാലനവും സന്ദര്‍ശകര്‍ക്കുള്ള വ്യക്തമായ നിര്‍ദേശങ്ങളും സുഗമമായ ഗതാഗതസൗകര്യവുമുണ്ടിവിടെ. അതുകൊണ്ടുതന്നെ തീക്ഷ്ണമായ കാലാവസ്ഥയിലും വര്‍ഷംതോറും ഇരുപതുലക്ഷത്തിലേറെ സന്ദര്‍ശകരെത്തുന്ന സംരക്ഷിതമേഖലയാണ് ഡെത്ത് വാലി നാഷണല് പാര്‍ക്ക്.\nബാരന് സീനിക് ഹൈവേ\nകാലിഫോര്‍ണിയ സ്റ്റേറ്റിന്റെ തെക്കുകിഴക്കായി കാലിഫോര്‍ണിയ-നെവാദ സ്റ്റേറ്റുകളുടെ അതിര്‍ത്തിയോട് ചേര്‍ന്നുകിടക്കുന്ന പ്രദേശമാണിത്. അനേകം മലനിരകളും (Range) അതിനിടയിലുള്ള താഴ്വാരങ്ങളും (Basin) അവയുടെ ഭൂമിശാസ്ത്രപരമായ പ്രത്യേകതകളും അതേപടി സംരക്ഷിക്കുന്ന ഡെത്ത് വാലിയുടെ വിസ്തൃതി 13650.30 ചതുരശ്ര കിലോമീറ്റര് (3373112 ഏക്കര്) ആണ്. ഇത് ഔദ്യോഗികമായി ദേശീയോദ്യാനമായത് 1994 ഒക്ടോബര് 31-നാണ്.\nകാലാവസ്ഥാപരമായും ഭൂമിശാസ്ത്രപരമായും സവിശേഷതകളും വൈവിധ്യവും അനവധിയുള്ള പ്രദേശമാണിത്. ഭൂമിശാസ്ത്രപരമായി ഈ നാഷണല് പാര്‍ക്കിന്റെ പ്രധാന ഭാഗമാണ് തെക്കുഭാഗത്ത് 7800 ചതുരശ്രകിലോമീറ്റര് വിസ്തൃതിയില് കിടക്കുന്ന 'ഡെത്ത് വാലി'. 225 കിലോമീറ്റര് നീളത്തില് പടിഞ്ഞാറ് പനാമിന്റ് മലനിരകളുടെയും കിഴക്ക് അമര്‍ഗോസ മലനിരകളുടെയും ഇടയില് വിശാലമായ താഴ്വാരത്തോടുകൂടിയ ഇടമാണിത്. നോര്‍ത്ത് അമേരിക്കയിലെ ഏറ്റവും താഴ്ന്ന പ്രദേശമായ സമുദ്രനിരപ്പില്‍നിന്ന് 282 അടി താഴെ കിടക്കുന്ന ബാഡ്വാട്ടര് ബേസിന് (Badwater Basin) ഈ താഴ്വാരത്താണ്. അതേസമയം താഴ്വരയ്ക്ക് അതിരിടുന്നത് നാഷണല്‍പാര്‍ക്കിലെ ഏറ്റവും ഉയരംകൂടിയ കൊടുമുടിയായ ടെലിസ്‌കോപ് പീക് (11049 അടി) ആണ്. ഇതുകൂടാതെ അമേരിക്കയിലെ തന്നെ ഏറ്റവും ഉയരംകൂടിയ കൊടുമുടിയായ മൗണ്ട് വിറ്റ്നി (14505 അടി), ബാഡ്വാട്ടര് ബേസിനില്‍നിന്ന് 129 കിലോമീറ്റര് മാത്രം അകലെയാണ് (air distan-ce). ഭൂമിയില് ഇതുവരെ രേഖപ്പെടുത്തിയ ഏറ്റവും ഉയര്‍ന്ന താപനില 56.7°C (134° F) 1913 ജൂലായ് 10-ന് ഈ താഴ്വാരത്തിലെ ഫര്‍ണസ് ക്രീക് (Furnace creek) എന്ന സ്ഥലത്താണ് രേഖപ്പെടുത്തിയിരിക്കുന്നത്. ഒരുവര്‍ഷം രണ്ട് മില്ലിയില് താഴെ മാത്രം മഴ ലഭിക്കുന്ന ഈ പ്രദേശം ലോകത്തിലെ ഏറ്റവും വരണ്ടതും ചൂടേറിയതുമായ പ്രദേശം എന്നാണ് അറിയപ്പെടുന്നത്. വേനല്‍ക്കാലം വളരെ നേരത്തേതന്നെ അനുഭവപ്പെടുന്ന ഇവിടെ ജൂലായ്-ഓഗസ്റ്റ് മാസങ്ങളില് മിക്കദിവസങ്ങളിലും 45–53°C വരെയായിരിക്കും പകല്‍സമയത്തെ താപനില. എന്നാല് ഡിസംബറാവുന്നതോടെ തണുപ്പ് –°C ലേക്കോ പൂജ്യത്തിലോ എത്തും. ഈ സമയത്ത് പാര്‍ക്കിന്റെ ഉയര്‍ന്നപ്രദേശങ്ങളില് മഞ്ഞുവീഴ്ചയും ഉണ്ടാവും.\nഡെത്ത് വാലി സൈന് ബോര്‍ഡ്\nവിസ്തൃതി വളരെയധികമുണ്ടെങ്കിലും നല്ല കണ്ടീഷനിലുള്ള വാഹനമാണെങ്കില് ഒരുദിവസത്തെ റോഡ് ട്രിപ്പ് കൊണ്ട് പ്രധാനപ്പെട്ട വ്യൂപോയിന്റുകള് ഓടിച്ച് കണ്ടുതീര്‍ക്കാം. പാര്‍ക്കിന്റെ കിഴക്കേ പ്രവേശനകവാടത്തില് തുടങ്ങി മധ്യഭാഗത്തുകൂടെ പടിഞ്ഞാറേ പ്രവേശനകവാടംവരെ ഏതാണ്ട് 200 കിലോമീറ്ററോളം നീളത്തില് സ്റ്റേറ്റ് ഹൈവേ 190 (CA-190) നീണ്ടു കിടക്കുന്നു. അതിനോട് അനുബന്ധമായുള്ള ചെറിയ റോഡുകളോട് ചേര്‍ന്നാണ് പ്രധാന വ്യൂ പോയിന്റുകള്. നാഷണല് സീനിക് ഹൈവേ എന്നാണ് പാര്‍ക്കിനുള്ളിലൂടെ കടന്നുപോകുന്ന സ്റ്റേറ്റ് ഹൈവേയുടെ ഈ ഭാഗം അറിയപ്പെടുന്നത്. പ്രധാനപ്പെട്ട വ്യൂപോയിന്റുകള്, ഗ്യാസ് സ്റ്റേഷന്, വിസിറ്റര് സെന്റേഴ്സ് ക്യാമ്പ് ഏരിയാസ്, വളരെ ചുരുക്കം ഹോട്ടലുകള് ഇവയെല്ലാം ഈ റോഡിനോട് ചേര്‍ന്നാണ് കിടക്കുന്നത്. ഇതുകൂടാതെ പാര്‍ക്കിന്റെ ഉള്‍പ്രദേശങ്ങളിലേക്കുള്ള ഗതാഗതം സുഗമമാക്കുന്നതിന് പല ഭാഗങ്ങളിലായി 1200 കിലോമീറ്ററോളം നീളത്തില് റോഡുകളുണ്ട്. സാധാരണ വാഹനങ്ങള്, ഓഫ്റോഡ് ഡ്രൈവ്, ബൈക്ക് റൈഡ്, മൗണ്ടന് ബൈക്കിങ് തുടങ്ങിയവയ്ക്ക് അനുയോജ്യമായ പാതകളുണ്ട്. ഉള്‍പ്രദേശത്ത് യാത്രചെയ്യുന്നെങ്കില് നിര്‍ദേശങ്ങള് പാലിക്കണം.\nമനുഷ്യര്‍ക്ക് അതിജീവിക്കാന് ബുദ്ധിമുട്ടാണെങ്കിലും സസ്യജൈവവൈവിധ്യത്താല് സമ്പുഷ്ടമാണ് ഈ പ്രദേശം. ഇവയും വൈവിധ്യമാര്‍ന്ന ഭൂപ്രകൃതിയും സംരക്ഷിക്കാന് പാര്‍ക്കിന്റെ 90 ശതമാനം പ്രദേശവും ഇപ്പോഴും വൈല്‍ഡര്‍നെസ് ആയി സംരക്ഷിച്ചിരിക്കുകയാണ്. വിശാലമായ താഴ്വാരമുണ്ടെന്ന് കരുതി അനുവദനീയമായ ഇടവും കഴിഞ്ഞ് ഓഫ് റോഡ് ഡ്രൈവ് ചെയ്യരുത്. സംരക്ഷിതമേഖലയിലെ ജൈവസസ്യ-ഭൂപ്രകൃതി വൈവിധ്യങ്ങളെ നശിപ്പിക്കുന്നത് കനത്ത പിഴയോ ജയില് ശിക്ഷയോ തന്നെ ലഭിക്കാവുന്ന കുറ്റമാണ്. പക്ഷേ, പ്രത്യേക അനുമതിയോടെയും ഒരുപാട് നിബന്ധനകളോടെയും ഈ ഭാഗത്ത് ക്യാമ്പിങ്, ഹൈക്കിങ് ഇവയ്ക്ക് അനുവാദമുണ്ട്. ശാരീരികായാസമുള്ള പ്രവര്‍ത്തനങ്ങള് ഈ കാലാവസ്ഥയില് അപകടകരമായതിനാല് നിര്‍ദേശങ്ങള് കൃത്യമായി പാലിക്കണം. സെല്ലുലാര് നെറ്റ്വര്‍ക്ക് പല സ്ഥലത്തും ലഭ്യമല്ലാത്തതുകൊണ്ട് അപകടംപറ്റിയാലോ സഹായം ആവശ്യമുള്ളപ്പോഴോ സന്ദേശങ്ങള് കൈമാറാനും സഹായം എത്തിച്ചേരുന്നതിനും മണിക്കൂറുകളെടുക്കും. ഇനി ഒറ്റപ്പെട്ട സംഭവമാണെങ്കില് പുറംലോകം അറിഞ്ഞില്ലെന്നുതന്നെവരാം. തിരോധാനവും ദുരൂഹമരണങ്ങളും മുന്‍കാലങ്ങളില് സംഭവിച്ചിട്ടുണ്ട്. ഉള്‍പ്രദേശങ്ങളില് യാത്ര ചെയ്യുന്നവരാണെങ്കില്, എവിടെയെങ്കിലും അകപ്പെട്ടുപോയാല് സഹായം എത്തുന്നതുവരെയുള്ള അതിജീവനത്തിന് അത്യാവശ്യ സാധനങ്ങള് കൈയില് കരുതുന്നത് നല്ലതാണ്.\nറോഡ് ട്രിപ്പിന് പുറമേ ക്യാമ്പിങ്, ഹൈക്കിങ്, മൗണ്ടന് ബൈക്കിങ്, ബാക് കണ്‍ട്രി ബാക്പാക്, ഗൈഡഡ് ടൂര്, കുട്ടികള്‍ക്കായുള്ള ജൂനിയര് റേഞ്ചര് പ്രോഗ്രാം തുടങ്ങി രണ്ടുമണിക്കൂര്‍മുതല് ദിവസങ്ങളോളം നീളുന്ന പ്രോഗ്രാമുകള് ഇവിടെയുണ്ട്. ഇവ കൂടാതെ ഇന്റര്‍നാഷണല് ഡാര്‍ക്ക് സ്‌കൈ അസോസിയേഷന്റെ മാനദണ്ഡങ്ങളനുസരിച്ച് ഇവിടത്തെ രാത്രികാല ആകാശത്തിന് യു.എസിലെ ഡാര്‍ക്കസ്റ്റ് സ്‌കൈ അംഗീകാരമുണ്ട്. തടസ്സങ്ങളില്ലാത്ത വിശാലമായ ആകാശത്തിന്റെ കാഴ്ചയും ഇരുണ്ട ആകാശവും മറ്റുള്ള പ്രകാശത്തിന്റെ (Light Pollution) അഭാവവും കാരണം ഹോബി അസ്ട്രോണമേഴ്സിന്റെയും നൈറ്റ് സ്‌കൈ വാച്ചേഴ്സിന്റെയും ഇഷ്ടതാവളമാണ് ഇവിടം. പ്രത്യേകിച്ച് അമാവാസിയോടടുപ്പിച്ച് രാത്രികാല ആകാശക്കാഴ്ച കാണാനെത്തുന്നവര് ധാരാളം. ഇതിനുപുറമേ അന്യഗ്രഹമെന്ന് തോന്നിപ്പിക്കുന്ന ഭൂപ്രകൃതികാരണം പല സിനിമകളുടെയും ടി.വി. ഷോകളുടെയും ചിത്രീകരണം ഇവിടെ മുന്‍കാലങ്ങളില് നടന്നിട്ടുണ്ട്. പ്രശസ്ത സിനിമാസീരീസായ സ്റ്റാര്‍വാര്‍സിന്റെ ചില ഭാഗങ്ങള് ഇവിടെയാണ് ചിത്രീകരിച്ചത്. ബൊറാക്സിന്റെ നിക്ഷേപമുള്ള ഈ പ്രദേശത്ത് നാഷണല് പാര്‍ക്ക് നിലവില്‍വരുന്നതിനു മുന്‍പ് ധാരാളം മൈനുകള് പ്രവര്‍ത്തിച്ചിരുന്നു. ഇവ കൂടാതെ പാര്‍ക്കിന്റെ ചില ഭാഗങ്ങളില് ഫൈറ്റര് ജെറ്റുകളുടെ പരിശീലനപ്പറക്കലുകള് ഇന്നും നടക്കുന്നുണ്ട്.\nനാഷണല് പാര്‍ക്കിന്റെ വടക്കുഭാഗത്തായി പുറംലോകത്തുനിന്ന് തീര്‍ത്തും ഒറ്റപ്പെട്ട് മലയിടുക്കുകള്‍ക്കിടയില് കിടക്കുന്ന സ്ഥലമാണ് റേസ് ട്രാക് പ്ലായ (Race track playa). ലോകത്തിലെതന്നെ ഏറ്റവും നിഗൂഢമായ പ്ലെയ്സ് ഓഫ് സെയിലിങ് റോക്സ് (Place of sailing rocks) എന്നാണിവിടം അറിയപ്പെടുന്നത്. എത്തിപ്പെടാനുള്ള ബുദ്ധിമുട്ടുകളും അപകടങ്ങളും കാരണം അപൂര്‍വമായി മാത്രമേ ഇവിടെ സഞ്ചാരികള് എത്താറുള്ളൂ, തനിയേ നീങ്ങുന്ന പാറകളാണ് ഈ പ്രദേശത്തിന്റെ പ്രത്യേകത. ഉപയോഗിക്കുന്ന വാഹനത്തിന്റെതുള്‍പ്പെടെ ചില തയ്യാറെടുപ്പുകളും മുന്‍കരുതലുകളും ഇവിടേക്കുള്ള യാത്രയില് ആവശ്യമാണ്. റേസ് ട്രാക് പ്ലായയാണ് ഇത്തവണത്തെ ലക്ഷ്യം. ഇതുംകൂടി ഉള്‍പ്പെടുത്തിയതുകൊണ്ട് രണ്ടുദിവസം ആവശ്യമുണ്ട് യാത്രയ്ക്ക്. ഒരുദിവസം പ്രധാന വ്യൂപോയിന്റ്സും രണ്ടാമത്തെ ദിവസം റേസ് ട്രാക് പ്ലായയിലേക്കുള്ള യാത്രയും. പോകേണ്ട വ്യൂപോയിന്റുകള്, ഓരോ സ്ഥലത്തും എത്തിപ്പെടുന്ന സമയം, അവിടെ ചെലവഴിക്കാനുള്ള സമയം, ഇവയെപ്പറ്റി ഒരു ധാരണയുണ്ടാക്കിയിരുന്നു. ശനിയാഴ്ച പുലര്‍ച്ചെ പുറപ്പെട്ടു. ഞങ്ങളുടെ പ്ലാന് പ്രകാരം ഈസ്റ്റ് എന്‍ട്രന്‍സിലൂടെ പ്രവേശിച്ച് ഓരോ വ്യൂ പോയിന്റായി കണ്ട് അസ്തമയത്തോടെ മെസ്‌ക്വിറ്റ് ഫ്‌ലാറ്റ് സാന്‍ഡ് ഡ്യൂണ്‍സില് എത്തണം. താമസം അതിനടുത്തുതന്നെയാണ് ബുക്ക്ചെയ്തത്.\n275 മൈല് ദൂരെയാണ് ഇതിന്റെ ഈസ്റ്റ് എന്‍ട്രന്‍സ്. ബാര്‍സ്ട്രൊ, ബേക്കര് എന്നീ ചെറുപട്ടണങ്ങള് കഴിഞ്ഞ് ഡെത്ത് വാലി ജങ്ഷനിലേക്കുള്ള റോഡിലേക്ക് കയറി അല്പം മുന്നോട്ടുപോയപ്പോള്‍തന്നെ ഭൂപ്രകൃതിയിലെ വ്യത്യാസം അനുഭവപ്പെട്ടുതുടങ്ങി. ഇരുണ്ടതും വരണ്ടുണങ്ങിയതുമായ, അങ്ങിങ്ങായി കുറ്റിച്ചെടികളുള്ള വിശാലമായ മലയടിവാരത്തിലൂടെ യാത്രചെയ്ത് ഡെത്ത് വാലി ജങ്ഷനില് എത്തി. ഏതാനും വര്‍ഷങ്ങള്‍ക്കുമുന്‍പുവരെ സാമാന്യം ചെറിയൊരു പട്ടണമായിരുന്നു ഇത്. ഒരു പഴയ ഓപ്പറ ഹൗസാണ് പ്രധാന ആകര്‍ഷണം. ഇന്ന് ഏതാനും പഴയ കെട്ടിടങ്ങളും ഓപ്പറ ഹൗസ് കെട്ടിടവും ഒരു ചെറിയ റെസ്റ്റോറന്റും ഉള്‍പ്പെട്ട വിജനമായ ജങ്ഷന്.\nബാഡ് വാട്ടര് ബേസിന്\nനെവാദ സ്റ്റേറ്റില്‍നിന്നുള്ള റോഡും കാലിഫോര്‍ണിയയില്‍നിന്നുള്ള റോഡും ഒരുമിച്ചുചേര്‍ന്ന് ഡെത്ത് വാലിയിലേക്കുള്ള ഇഅ190 ആരംഭിക്കുന്നത് ഇവിടെനിന്നാണ്. അല്പദൂരം മുന്നോട്ടുപോയപ്പോഴേക്കും റോഡിന്റെ ഒരുവശം ചേര്‍ന്ന് കരിങ്കല്ലില് കെട്ടിയുണ്ടാക്കിയ നാഷണല് പാര്‍ക്കിന്റെ വലിയ ബോര്‍ഡ്. കുറച്ചുപേര് ഫോട്ടോ എടുക്കുന്നുണ്ടായിരുന്നു. ഏതാണ്ട്5കി.മീ. വീണ്ടും മുന്നോട്ടുപോയി. ഇവിടെവെച്ച് പ്രധാന ഹൈവേയില്‍നിന്ന് മാറിയാണ് ഡാന്റെസ് വ്യൂ റോഡ്. പുതുതായി നിര്‍മിച്ച 16 കി.മീ. ദൂരമുള്ള ഈ റോഡ് ഇടുങ്ങിയ, പല വര്‍ണങ്ങള് കോറിയിട്ട മലനിരകള് അതിരിടുന്ന താഴ്വാരങ്ങള്‍ക്കിടയിലൂടെയാണ് കടന്നുപോകുന്നത്. പിന്നീട് ഈ റോഡ് കുത്തനെ വളഞ്ഞുപുളഞ്ഞ് എത്തിച്ചേരുന്നത് സമുദ്രനിരപ്പില്‍നിന്ന് 5475 അടി ഉയരമുള്ള വ്യൂപോയിന്റിലാണ്. ഡെത്ത്വാലി താഴ്വാരത്തിന് കിഴക്കുഭാഗത്തുള്ള അമാര്‍ഗോസ മലനിരകളുടെ തെക്കുഭാഗത്തുള്ള ബ്ലാക് മൗണ്ടനിലാണ് ഈ വ്യൂ പോയിന്റ്. ഡെത്ത് വാലി എന്ന ഉപ്പുപാടം നിറഞ്ഞ താഴ്വരയും പടിഞ്ഞാറ് പനാമിന്റ് മലനിരകളുമടങ്ങുന്ന നാഷണല് പാര്‍ക്കിന്റെ തെക്കുഭാഗത്തിന്റെ പനോരമിക് വ്യൂ ഇവിടെ നിന്നാല് കാണാം. രണ്ട് മലനിരകളുടെയും ഇടയില് വെളുത്ത ഉപ്പുപാടങ്ങള് നിറഞ്ഞ വിശാലമായ താഴ്വാരം. നോര്‍ത്ത് അമേരിക്കയിലെ ഏറ്റവും താഴ്ന്ന പ്രദേശമായ ബാഡ് വാട്ടര് ബേസിന് ഉള്‍പ്പെടുന്ന ഉപ്പുപാടം ഈ വ്യൂ പോയിന്റിന് തൊട്ടുതാഴെയാണ്. കൂടാതെ നെവാദ സ്റ്റേറ്റില്‍നിന്ന് ഉദ്ഭവിച്ച് 1297.7 കി.മീ. ഒഴുകിയെത്തുന്ന അമര്‍ഗോസ നദി ഈ വ്യൂ പോയിന്റിനുതാഴെയുള്ള താഴ്വാരത്തിന്റെ ഭാഗത്തുവെച്ച് അപ്രത്യക്ഷമാകുന്നു. 24 മണിക്കൂറും പ്രവേശനാനുമതിയുള്ള ഇവിടെനിന്നാണ് അടുത്ത മൗണ്ടന് പീക്കിലേക്കുള്ള ഹൈക്കിങ് പാത ആരംഭിക്കുന്നത്.\nനല്ലൊരു സണ്‍സെറ്റ് പോയിന്റ് കൂടിയായ ഇവിടം രാത്രികാലങ്ങളില് ആകാശ-നക്ഷത്ര നിരീക്ഷകരുടെ ഇഷ്ടതാവളമാണ്. ഹൈക്കിങ് പാതയിലിലൂടെ അല്പദൂരം നടന്നു. പിന്നീട് അടുത്ത ലക്ഷ്യസ്ഥാനത്തേക്ക്. ഡാന്റെസ് വ്യൂ റോഡിലേക്ക് തിരിയുന്ന ഭാഗത്തുനിന്ന് നേരെ 8 കി.മീ. മുന്നോട്ടുപോയാല് പ്രധാന റോഡിനോട് ചേര്‍ന്നുതന്നെയാണ് സെബ്രിസ്‌കി പോയിന്റ് (Zabriskie Point). ഇളംമഞ്ഞ നിറത്തിലും ഗോള്‍ഡന് മഞ്ഞ നിറത്തിലും ശില്പഭംഗിയോടെയുള്ള കളിമണ് മലനിരകള്, ഇവയുടെ മുകളില് അവിടവിടെയായി കോഫീ ബ്രൗണ് നിറം ഒഴുകിപ്പരന്നിരിക്കുന്നു. ക്ലേ, സാന്‍ഡ് സ്റ്റോണ്, സ്റ്റില് സ്റ്റോണ് എന്നിവയാല് രൂപംകൊണ്ട മലനിരകള്‍ക്ക് കോഫീ ബ്രൗണ് നിറം നല്‍കിയിരിക്കുന്നത് മുന്‍കാലങ്ങളില് ഒഴുകിപ്പരന്ന് തണുത്തുറഞ്ഞ ലാവയാണ്. ഈ മലനിരകളുടെ താഴ്വാരത്തേക്ക് മൂന്ന് വഴികളുണ്ട്. ട്വന്റി മൈല് കാന്യണ് ഹൈക്ക് (20 Mile canyon hike) എന്ന നടപ്പാത ഈ വ്യൂ പോയിന്റിന് തൊട്ടുമുന്‍പ് പ്രധാന റോഡില്‍വെച്ചാണ് തുടങ്ങുന്നത്. ഇവ കൂടാതെ ഡെത്ത് വാലി വരെ നീളുന്ന മറ്റൊരു പാതയും ഇവിടെനിന്ന് തുടങ്ങുന്നുണ്ട്.\nവീണ്ടും മുന്നോട്ട് പോയി. ബാഡ്വാട്ടര് റോഡിലേക്ക് തിരിഞ്ഞു. കിഴക്ക് അമാര്‍ഗോസ മലനിരകളും പടിഞ്ഞാറ് പനാമിന്റ് മലനിരകളും അതിരിടുന്ന 7800 സ്‌ക്വയര് കിലോമീറ്ററില് വ്യാപിച്ചുകിടക്കുന്ന നാഷണല് പാര്‍ക്കിന്റെ പ്രധാന ഭാഗമായ ഡെത്ത് വാലി താഴ്വരയിലേക്കാണ് പ്രവേശിച്ചത്. ഈ താഴ്വാരത്തും മലനിരകളിലുമായാണ് പ്രധാനപ്പെട്ട പല വ്യൂപോയിന്റുകളും ഹൈക്കിങ് പാതകളും തുടങ്ങുന്നത്. കിഴക്കുഭാഗത്തെ മലനിരകളോട് ചേര്‍ന്ന് 25 കിലോമീറ്റര് നീളത്തില് കിടക്കുന്ന ബാഡ്വാട്ടര് റോഡും അതിന്റെ ശാഖകളും വഴി മൈലുകളോളം അകലെയുള്ള വ്യൂ പോയിന്റുകളില് എളുപ്പം എത്തിച്ചേരാം. റോഡിലേക്ക് തിരിഞ്ഞ് അല്പദൂരം മുന്നോട്ട് പോയപ്പോഴേക്കും ഗോള്‍ഡന് കാന്യണ് ട്രെയില് എന്‍ട്രന്‍സ് കണ്ടു. സ്വര്‍ണവര്‍ണമുള്ള മലനിരകള്‍ക്കിടയിലൂടെ വലിയ ആയാസമില്ലാത്ത ഹൈക്കിങ്. പക്ഷേ, സമയക്കുറവും ചൂടും കാരണം അവിടെ ഇറങ്ങിയില്ല. നേരേ അടുത്ത ലക്ഷ്യസ്ഥാനമായ ആര്‍ട്ടിസ്റ്റ്സ് ഡ്രൈവിലേക്ക് (Artist's Drive) തിരിച്ചു. ബാഡ് വാട്ടര് റോഡില്‍നിന്ന് 8 കി.മീ. മുന്നോട്ടുപോയാല് ആര്‍ട്ടിസ്റ്റ്സ് ഡ്രൈവിലേക്ക് തിരിയാം. പല വര്‍ണങ്ങള് കോറിയിട്ട ഇടുങ്ങിയ മലനിരകള്‍ക്കിടയിലൂടെ ഒമ്പത് മൈല് ദൂരമുള്ള ഡ്രൈവ് ഇവിടെ തുടങ്ങുന്നു.\nഇടുങ്ങിയ വഴിയുടെ ഇരുവശത്തും ഒലിവ് ഗ്രീന്, മറൂണ് നിറങ്ങളിലുള്ള മലനിരകള്, ഓരോ വളവ് തിരിയുമ്പോഴും മാറിമാറി വരുന്ന പ്രകൃതിദൃശ്യങ്ങള്. ഏതാണ്ട് 8 കി.മീ. കഴിഞ്ഞാണ് ഈ ഡ്രൈവിലെ ഏറ്റവും മനോഹരമായ ആര്‍ട്ടിസ്റ്റ്സ് പാലറ്റ് വ്യൂ പോയിന്റ് (Artists Palette viewpoint). വരണ്ടുണങ്ങിയ, പലവിധ വര്‍ണങ്ങളിലുള്ള മലഞ്ചെരിവുകള്. ഏറ്റവുമടുത്ത് ചെന്ന് ആസ്വദിക്കാവുന്ന വ്യൂ പോയിന്റാണിത്. ചിത്രകാരന്റെ ഛായാഫലകംപോലെ വര്‍ണശബളമായ, മലഞ്ചെരിവുകള്‍ക്കിടയിലൂടെയുള്ള ഹൈക്കാണിത്. ഉദയാസ്തമയസമയത്തെ ഇളംമഞ്ഞ കലര്‍ന്ന പ്രകാശരശ്മികള് ഈ മലഞ്ചെരിവുകള്‍ക്ക് പ്രത്യേക ഭംഗിയേകുന്നു. സമയപരിമിതിയും ചൂടും കാരണം കുറച്ച് ഫോട്ടോ പകര്‍ത്തി അവിടെനിന്ന് പെട്ടെന്നിറങ്ങി. പാര്‍ക്കിന്റെ പല ഭാഗങ്ങളിലും ഇതുപോലെ പല വര്‍ണങ്ങളിലുള്ള മലഞ്ചെരിവുകളുണ്ടെങ്കിലും ഈ ഭാഗത്താണ് എത്തിച്ചേരാന് എളുപ്പം. ഏതാണ്ട് അഞ്ച് ദശലക്ഷം വര്‍ഷങ്ങള്‍ക്കുമുന്‍പ് തുടര്‍ച്ചയായ അഗ്‌നിപര്‍വതസ്‌ഫോടനങ്ങളും ലാവാപ്രവാഹവും കാരണം അടിഞ്ഞുകൂടിയ അയണ്, മാംഗനീസ് തുടങ്ങിയ ലോഹങ്ങള് അന്തരീക്ഷത്തിലെ മറ്റ് വാതകങ്ങളുമായി പ്രതിപ്രവര്‍ത്തിച്ചാണ് ഈ മനോഹര വര്‍ണങ്ങള് രൂപപ്പെട്ടത്. മുന്നോട്ടുള്ള പ്രദേശം ഉപ്പിന്റെ സാന്നിധ്യവും ഉയര്‍ന്ന ചൂടും കാരണം ഒരു കുറ്റിച്ചെടിപോലുമില്ലാത്ത വരണ്ടുണങ്ങിയതാണ്. പരിണാമത്തിന്റെ ഒരു ഘട്ടത്തില് ലേക് മാന്‍ലി (Lake Manly) എന്ന തടാകമായിരുന്നു ഈ പ്രദേശം. സമീപത്തുള്ള മലനിരകളില്‍നിന്ന് ഒഴുകിയെത്തിയ ധാതുലവണങ്ങള് ഉയര്‍ന്നതോതില് അടങ്ങിയ ജലം ചൂടുകാരണം വറ്റിവരണ്ട് ഉപ്പുപാടങ്ങളായി. ഇപ്പോഴും നല്ല മഴ ലഭിച്ചാല് ഈ ഭാഗം താത്കാലികമായി ചെറിയ തടാകമായി രൂപപ്പെടും. ആ സമയത്ത് ഇങ്ങോട്ട് പ്രവേശനാനുമതിയില്ല.\nബാഡ് വാട്ടര് റോഡിലൂടെ കുറച്ചു ദൂരം മുന്നോട്ട് പോയി, താഴ്വാരത്തേക്കുള്ള പരുക്കനായ റോഡിലേക്ക് തിരിഞ്ഞു. ഏക്കറുകണക്കിന് വ്യാപിച്ചുകിടക്കുന്ന താഴ്വാരത്തിന്റെ രണ്ടുകിലോമീറ്റര് അകലെയായി ഒരുക്കിയിരിക്കുന്ന വ്യൂ പോയിന്റ്, ബാഡ് വാട്ടര് റോഡില്‍നിന്നുതന്നെ ഒരു പൊട്ടുപോലെ കാണാമായിരുന്നു. പരുക്കന് റോഡ് താണ്ടി വ്യൂപോയിന്റിലെത്തി. ഇതാണ് ഡെവിള്‍സ് ഗോള്‍ഫ് കോഴ്സ്. ചുറ്റിലും ഉഴുതുമറിച്ച ഉപ്പുപാടംപോലെ ചെറിയ ഉപ്പുപാറകള്. മൂര്‍ച്ചയേറിയ മുനകളുള്ള ഉപ്പുപാറകള്‍ക്കിടയില് സൂക്ഷിച്ചുനോക്കിയാല് ചെറിയ തുളകള് കാണാം. ഹാലൈറ്റ് സാള്‍ട്ട് ക്രിസ്റ്റല് (A type of rock salt) എന്ന പാറകളാണ് ഇത്. യു.എസി.ലെ പ്രകൃത്യാ രൂപംകൊണ്ട സംരക്ഷിത ഉപ്പുപാടങ്ങളാണിവ. ഓഫ് റോഡ് ഡ്രൈവിന് വിലക്കുള്ള ഈ ഭാഗത്ത് കുറച്ചുദൂരം നടക്കാന് അനുവാദമുണ്ട്. എന്നാല് ഉപ്പുപാറകളുടെ കൂര്‍ത്ത മുനകള് കാരണം മുറിവുണ്ടാകാനുള്ള സാധ്യത കൂടുതലാണ്. ഇതൊക്കെയാണെങ്കിലും ഈ ചൂടും പൊടിയും സഹിച്ച് ഇവിടെ പോസ്റ്റ് വെഡ്ഡിങ് ഷൂട്ട് നടത്തുന്നത് കൗതുകമുള്ള കാഴ്ചയായിരുന്നു. ഈ ഉപ്പുപാറകള് കേവലം ഉപരിതലത്തില് മാത്രമല്ല വളരെ ആഴത്തിലുണ്ടെന്നാണ് ചില പഠനങ്ങള് സൂചിപ്പിക്കുന്നത്. അല്പസമയം അവിടെയിരുന്നതിനു ശേഷം 16 കി.മീ. തെക്കുഭാഗത്തുള്ള അടുത്ത വ്യൂ പോയിന്റായ ബാഡ് വാട്ടര് ബേസിനിലേക്ക് തിരിച്ചു.\nബാഡ് വാട്ടര് ബേസിനിലെ സീ ലെവല്\nഭൂമിശാസ്ത്രപരമായി അമേരിക്കയിലെ പ്രധാനപ്പെട്ട ഭാഗമാണിത്. നോര്‍ത്ത് അമേരിക്കയിലെ ഏറ്റവും താഴ്ന്നപ്രദേശമാണ് സമുദ്രനിരപ്പില്‍നിന്ന് 282 അടി താഴെയുള്ള ബാഡ് വാട്ടര് ബേസിന്. ഓഫ് റോഡ് ഡ്രൈവ് കര്‍ശനമായി നിരോധിച്ച ഈ ഭാഗത്ത് വാഹനം കയറ്റിയാല് കനത്ത പിഴ, ജയില് ശിക്ഷ, ഇവയ്ക്കുപുറമേ രണ്ടായിരം ഡോളറിനടുത്ത് സ്വന്തം പോക്കറ്റില്‍നിന്ന് ചെലവാക്കി വാഹനം കെട്ടിവലിച്ച് പുറത്തെത്തിക്കാനുള്ള ബാധ്യതയും നമുക്കുണ്ട്. പാര്‍ക്കിന്റെ എല്ലാ ഭാഗത്തും ഈ നിയമം ബാധകവുമാണ്. വാഹനം അനുവദിക്കുന്നില്ലെങ്കിലും മൈലുകളോളം നടന്നുകാണാന് അനുവാദമുണ്ട്. നേര്‍ത്ത വെള്ളനിറമുള്ള ഉപ്പുപാളിയും ചെളിയും നിറഞ്ഞ ഭാഗമായിരുന്നു തുടക്കത്തില്. സമീപത്തുനിന്നുള്ള ഉറവയില്‍നിന്നും വല്ലപ്പോഴും ലഭിക്കുന്ന മഴയില്‍നിന്നുമെല്ലാം ഈ ഭാഗത്ത് വെള്ളക്കെട്ടുണ്ടാവാറുണ്ട്. ചൂട് കൂടുന്നതോടെ വെള്ളം ആവിയായി വീണ്ടും ഉപ്പുപരലുകള് അവശേഷിക്കും. താഴ്വാരത്തേക്ക് നടക്കുന്തോറും വെള്ളപ്രതലത്തിന്റെ കട്ടി കൂടിക്കൂടി വന്നു. കൂടാതെ ഇവ ഷഡ്ഭുജ (hexagonal) ആകൃതിയില്, തേനീച്ചക്കൂടുപോലെ അടുക്കടുക്കായി മൂന്നുമുതല് അറുപതുവരെ ഇഞ്ച് കനത്തില് കാണപ്പെടുന്നു. ഉപ്പുവെള്ളത്തില് വളരുന്ന അപൂര്‍വയിനം ഒച്ചുകളുടെയും ആല്‍ഗകളുടെയും സാന്നിധ്യമുണ്ടിവിടെ. അന്തരീക്ഷ താപനില 53 ഡിഗ്രിവരെ ഉയരുന്ന വേനല്‍ക്കാലത്ത് പ്രവേശിക്കാന് കര്‍ശന നിയന്ത്രണങ്ങളുണ്ട്. ഉയര്‍ന്ന താപനിലയും ഉപ്പിന്റെ സാന്നിധ്യവും കാരണം നിര്‍ജലീകരണം സംഭവിക്കാന് സാധ്യതയുള്ളതുകൊണ്ട്, തല നനഞ്ഞ തുണികൊണ്ട് പൊതിഞ്ഞ്, കൈയില് രണ്ടുകുപ്പി വെള്ളവും ഉണ്ടെന്ന് ഉറപ്പുവരുത്തിയതിനുശേഷം മാത്രമേ പാര്‍ക്ക് റേഞ്ചേഴ്സ് (Park Rangers) കടത്തിവിടുകയുള്ളൂ.\nഏതാണ്ട് 45 മിനിറ്റോളം നടന്നു. നടക്കുന്തോറും മുന്നില് പരന്നുകിടക്കുകയാണ് തൂവെള്ള പ്രതലം. തീക്ഷ്ണമായ കാലാവസ്ഥ കാരണം മനുഷ്യര്‍ക്ക് അതിജീവിക്കാന് സാധിക്കാത്തതിനാലാണ് കുപ്രസിദ്ധമായ ഡെത്ത് വാലി എന്ന പേര് ഈ പ്രദേശത്തിന് ലഭിച്ചത്. 1849-ല് സ്വര്‍ണഖനികള് തേടി കാലിഫോര്‍ണിയയിലേക്ക് യാത്രചെയ്ത അന്യനാട്ടുകാര് കിഴക്കുനിന്ന് പടിഞ്ഞാറോട്ടുള്ള യാത്രയ്ക്കിടെ ഈ താഴ്വാരത്തുവെച്ച് ദിശയറിയാതെ മാസങ്ങളോളം അലഞ്ഞു. ഒടുവില് മുന്നില് പ്രതിബന്ധമായി നിന്ന പാനമിന്റ് മലനിരകള് കീഴടക്കുമ്പോഴേക്കും കൂട്ടത്തിലുണ്ടായിരുന്ന ചിലര് മരണത്തിന് കീഴടങ്ങി. അതുകൊണ്ടാണ് ഈ താഴ്വാരത്തിന് ഡെത്ത് വാലി എന്ന പേര് വന്നതെന്ന കഥയും നിലവിലുണ്ട്. മൗണ്ടന് ലയണ് ഉള്‍പ്പെടെയുള്ള വന്യമൃഗങ്ങളും വിഷപ്പാമ്പുകളും ഉള്‍പ്രദേശങ്ങളില് ധാരാളമായുണ്ട്. തിരിച്ച് വിസിറ്റേഴ്‌സ് സെന്ററിലേക്ക് പോയി. താപനില രേഖപ്പെടുത്താന് വിസിറ്റര് സെന്ററിന് മുന്നില് സ്ഥാപിച്ച ഭീമന് തെര്‍മോമീറ്റര് ഒരു പ്രധാന ആകര്‍ഷണമാണ്.\nവലിയ തെര്‍മോ മീറ്റര്\nഅടുത്ത വ്യൂപോയിന്റായ മെസ്‌ക്വിറ്റ് ഫ്‌ലാറ്റ് സാന്‍ഡ് ഡ്യൂണ്‍സിലേക്ക് തിരിച്ചു (Mesquite Flat Sand Dunes). ചുറ്റിലും വരണ്ടുണങ്ങിയ മലനിരകള്‍ക്ക് നടുവില് വെളുത്ത മണല്‍ത്തരികളാല് തീര്‍ത്ത കൂനകള്. അസ്തമയസൂര്യന്റെ പ്രകാശരശ്മികള് അതിനൊരു സ്വര്‍ണവര്‍ണം നല്‍കിയിരിക്കുന്നു. ഉദയാസ്തമയസമയത്ത് പ്രത്യേക ഭംഗിയാണ് ഈ മണല്‍ക്കൂനകള്‍ക്ക്, ഒരുവശത്ത് സൂര്യരശ്മി പതിഞ്ഞുണ്ടാകുന്ന സ്വര്‍ണവര്‍ണവും മറുവശത്ത് അതിന്റെ നിഴലും ചേര്‍ന്ന് മനോഹരമായ 3ഡി ഇഫെക്റ്റ്. അസ്തമയസമയത്തെ ഇതിന്റെ ഭംഗി പകര്‍ത്താന് പ്രൊഫഷണല് ഫോട്ടോഗ്രാഫേഴ്സ് അങ്ങിങ്ങായി നിലയുറപ്പിച്ചിട്ടുണ്ട്. ഇതിന് സമാനമായ കാലിഫോര്‍ണിയയുടെ തെക്കുഭാഗത്ത് മൊഹവേയിലുള്ള (ങീഷമ്‌ല) സാന്‍ഡ് ഡ്യൂണിന്റെ ചിത്രമാണ് ആപ്പിള് കംപ്യൂട്ടറിന്റെ മാക് ഒ.എസ്. മൊഹവേ ഡെസ്‌ക്ടോപ്പില് കാണുന്നത്. ഏറ്റവും ദൂരെ ഉയര്‍ന്നുകാണുന്ന പിരമിഡ് ഷേപ്പിലുള്ള മനോഹരമായ ഡ്യൂണ് ലക്ഷ്യമാക്കി നടന്നുതുടങ്ങി. ഇടയ്ക്കിടെ ചില കുറ്റിച്ചെടികള്. സൂക്ഷിച്ചുനോക്കിയാല് ചില ചെറുജീവികളെയും ഇഴജന്തുക്കളെയും കാണാം. ചൂടും പൊടിയും കൂടാതെ പൂഴിയിലെ ആയാസമുള്ള നടത്തവും മടുപ്പിക്കുന്നതായിരുന്നു. ഓരോ മണല്‍ക്കൂന കയറിയിറങ്ങുമ്പോഴും മുന്നില് വേറൊരെണ്ണം അങ്ങനെ പരന്നുകിടക്കുകയാണ്. അസ്തമയത്തിനുമുന്‍പ് മനോഹരമായ 100 അടിയോളം ഉയരമുള്ള സാന്‍ഡ് ഡ്യൂണില് എത്താന് സാധ്യത കുറവായതിനാല് തിരിച്ചുനടന്നു.\nസ്‌കൈ വാച്ചിന് ഏറ്റവും അനുയോജ്യമായ ഒരു പ്രദേശമാണിത്. തടസ്സങ്ങളോ മറവുകളോ മരങ്ങളോ വലിയ കെട്ടിടങ്ങളോ ഇല്ലാതെ വിശാലമായ ആകാശക്കാഴ്ച. മേഘാവൃതമല്ലാത്ത അമാവാസിദിവസമാണ് സ്‌കൈ വാച്ചിന് അനുയോജ്യം. യാദൃച്ഛികമായി ഞങ്ങള് എത്തിപ്പെട്ടത് അമാവാസിദിവസമായിരുന്നു. കൂടാതെ താമസവും തൊട്ടടുത്ത്. സ്‌കൈവാച്ചിനുവേണ്ട എല്ലാ കാര്യങ്ങളും ഒത്തുവന്നതോടെ ഞങ്ങളുടെ പ്‌ളാനില് ഇതുംകൂടെ ഉള്‍പ്പെടുത്തി. പക്ഷേ, അതിന് നന്നായി ഇരുട്ടാവണം. സാന്‍ഡ് ഡ്യൂണ്‍സില്‍നിന്ന് 3.2 കി.മീ. അകലെയുള്ള ഹോട്ടലില് ചെക് ഇന് ചെയ്തു. റോഡിന്റെ ഇരുവശങ്ങളിലുമായി കൗബോയ് സ്‌റ്റൈലില് ഏതാനും ഒറ്റനിലക്കെട്ടിടങ്ങള്, റോഡരികില്‍തന്നെയുള്ള കരിങ്കല്ലുകൊണ്ട് കെട്ടിയുണ്ടാക്കിയ കവാടം കഴിഞ്ഞാല് ചതുരാകൃതിയിലുള്ള മുറ്റം. ഒത്ത നടുവില് ക്യാമ്പ് ഫയറിന് വേണ്ട സജ്ജീകരണങ്ങള് ചെയ്തിട്ടുണ്ട്, മുറ്റത്തേക്ക് തുറക്കുന്ന രീതിയില് ഏതാനും മുറികള്. പിന്നില് സോവനീര് ഷോപ് & റെസ്റ്റോറന്റ്. റോഡിന് എതിര്‍വശം വിശാലമായ ക്യാമ്പ് ഗ്രൗണ്ട്, ഗിഫ്റ്റ് ഷോപ്, ഗ്യാസ് സ്റ്റേഷന്. ഗ്രാമത്തിലുള്ള ഒരു കവലപോലെ.\nഒടുവില് ആകാശക്കാഴ്ചക്കുള്ള നേരമായി. കൂരിരുട്ടില് പരസ്പരം കാണാന് സാധിക്കുന്നില്ലെങ്കിലും പരിസരത്തൊക്കെ ആള്‍ക്കാരുള്ളത് ഇത്തിരി ധൈര്യമായി. പക്ഷേ, മിക്കവരും സാന്‍ഡ് ഡ്യൂണിന് മുകളില് കസേരയിട്ടിരുന്ന് മിനി ടെലിസ്‌കോപ് വെച്ച് മണിക്കൂറുകളോളം നിരീക്ഷിക്കുന്നവരായിരുന്നു. സ്‌കൈവാച്ചിനുള്ള നിര്‍ദേശപ്രകാരം മുപ്പതുമിനിറ്റോളം കണ്ണ് ഇരുട്ടുമായി പൊരുത്തപ്പെട്ടാല് കൂടുതല് വ്യക്തമായി കാണാന്‍സാധിക്കും. ഏതാനും മിനിറ്റുകള് നിന്നപ്പോള്‍തന്നെ നക്ഷത്രങ്ങള് പതുക്കെ വ്യക്തമായിത്തുടങ്ങി. പതുക്കെ പതുക്കെ മിന്നിത്തിളങ്ങുന്ന ചക്രവാളം. നിറയെ പലതരത്തിലുള്ള നക്ഷത്രങ്ങള്. നഗ്‌നനേത്രങ്ങള്‍കൊണ്ട് ഇങ്ങനെയൊരു ആകാശക്കാഴ്ച അവിസ്മരണീയവും അപൂര്‍വവും ജീവിതത്തില് ആദ്യത്തെതുമായിരുന്നു. ഈ അപൂര്‍വദൃശ്യം പകര്‍ത്താന് ഞങ്ങളുടെ കയ്യിലുള്ള ക്യാമറ അപര്യാപ്തമായിരുന്നു. വീണ്ടും ഹോട്ടലിലേക്ക്. അവിടെയെത്തിയപ്പോഴാണ് ലൈറ്റ് പൊലൂഷന് എന്താണെന്ന് ശരിക്കും മനസ്സിലായത്. തെരുവുവിളക്കിന്റെയും മറ്റ് വെളിച്ചങ്ങളുടെയും സാന്നിധ്യമുള്ള ഇവിടെ നിന്ന് നോക്കുമ്പോള് നക്ഷത്രങ്ങള് തികച്ചും അവ്യക്തമായിരുന്നു. ഈവര്‍ഷം പുറത്തിറങ്ങിയ 'ഫൈന്‍ഡ് മി' എന്ന സിനിമയില് ഡെത്ത് വാലിയും നൈറ്റ് സ്‌കൈ വാച്ചും ചിത്രീകരിച്ചിട്ടുണ്ട്. ഹോട്ടലിലെ ക്യാമ്പ് ഫയറിന് ചുറ്റും സഞ്ചാരികള് നിശ്ശബ്ദരായി ഇരുന്ന് ഭക്ഷണം കഴിക്കുന്നു. എതിര്‍വശം ക്യാമ്പ് ഗ്രൗണ്ടില് അങ്ങിങ്ങായി ടെന്റുകളില് മങ്ങിയ വെളിച്ചം. ഗിഫ്റ്റ് ഷോപ്പില് ആളുകള് വന്നുംപോയുമിരുന്നെങ്കിലും നിശ്ശബ്ദവും ശാന്തവുമായ അന്തരീക്ഷം. പകലത്തെ അലച്ചിലിനും ക്ഷീണത്തിനും ശേഷം വിശ്രമിക്കാന് ഇതിലേറെ നല്ലൊരു അന്തരീക്ഷം പ്രതീക്ഷിക്കാനാവില്ല.\nഡെത്ത് വാലിയില് പോകുമ്പോള്\nയാത്ര ചെയ്യാനുദ്ദേശിക്കുന്ന വഴികളുടെ കൃത്യമായ റൂട്ട് മാപ്പ് കൈയ്യില് കരുതണം. റോഡ് മാര്‍ഗമായാലും കാല്‍നടയായാലും 'Use map, Compass and Common sense as primary tool to | Navigate, Technology as backup' എന്നാണ് സന്ദര്‍ശകര്‍ക്കുള്ള പ്രധാനപ്പെട്ട നിര്‍ദേശം, പ്രത്യേകിച്ച് റേസ് ട്രാക് പ്ലായ പോലുള്ള ഉള്‍പ്രദേശങ്ങളിലേക്ക് സഞ്ചരിക്കുന്നവര്. കാരണം പ്രധാന ഹൈവേയില് ഭാഗികമായി ലഭ്യമാകുന്ന സെല്ലുലാര് ഡേറ്റ, ജി.പി.എസ്. എന്നിവ ഈ ഭാഗത്ത് തീര്‍ത്തും ലഭ്യമല്ല. മാത്രമല്ല ജി.പി.എസിനെ മാത്രം ആശ്രയിക്കുന്നത്, വഴിതെറ്റാനിടയാക്കുകയും ചെയ്യാം.\nകാലാവസ്ഥയെയും ഓരോ സ്ഥലത്തെ താപനിലയെയും പറ്റി ധാരണയുണ്ടായിരിക്കണം. 35 ഡിഗ്രി സെല്‍ഷ്യസ് വരെ ഉയര്‍ന്ന ചൂട് കാണിക്കുന്നുണ്ട്. വേനല്‍ക്കാലം തുടങ്ങുന്നതിനും ഒന്നരമാസം മുന്‍പുള്ള ഉയര്‍ന്ന താപനിലയാണിത്. വേനല്‍ക്കാലമായ ജൂലായ്-ഓഗസ്റ്റ് മാസങ്ങളില് 47 ഡിഗ്രി മുതല് 53 ഡിഗ്രി വരെയാണ് പകല് സമയത്തെ ശരാശരി താപനില. കുറഞ്ഞത് ഒരാള്‍ക്ക് ഒരുദിവസത്തേക്കുള്ള വെള്ളം കരുതണം. നിര്‍ജലീകരണം സംഭവിക്കാതിരിക്കാനുള്ള മുന്‍കരുത ലുകളും വേണം.\nനല്ല കണ്ടീഷനിലുള്ള വാഹനമായിരിക്കണം. ഉയര്‍ന്ന ചൂടില് തുടര്‍ച്ചയായി ഡ്രൈവ് ചെയ്യുന്നത് വാഹനത്തിന് കേടുപാടുകളുണ്ടാക്കിയേക്കാം.\nContent Highlights: Death Valley Travel, Ghost Town Coffin Peak, Devil's Golf Course, Mathrubhumi Yathra\nഹാര്‍വാഡ് എന്ന സ്വപ്‌നവുമായി ഒരു ഏപ്രില് മാസത്തിലാണ് ബോസ്റ്റണിലെത്തുന്നത്. ..\nകൊറോണയുടെ ഉത്ഭവകേന്ദ്രം സാധാരണ ജീവിതത്തിലേക്ക്; യാത്രാ നിരോധനം നീങ്ങിയേക്കും\nയാത്രാനിരോധനം: വിമാനക്കമ്പനികള് ടിക്കറ്റ് നിരക്ക് മടക്കിനല്‍കുന്നില്ല, ട്രാവല് ഏജന്‍സികളും കുരുക്കില്


Bigg Boss Malayalam Season4A Post Reveals Why Ronson Is The Strongest - Malayalam Filmibeat\nമാസ് ബലൂണ് ഷൂട്ടിന്റെ ക്രെഡിറ്റ് ഡോക്ടര് ഫാന്‍സ് തട്ടിയെടുത്തു; റോണ്‍സണ് ആണ് നായകനെന്ന് പ്രേക്ഷകര്\n| Published: Friday, May 13, 2022, 18:03 [IST]\nബിഗ് ബോസ് വീടിന്റെ അകത്തും പുറത്തും സേഫ് ഗെയിമിന്റേ പേരില് ഒരുപോലെ വിമര്‍ശനം നേരിടുന്ന താരമാണ് റോണ്‍സണ്. വീട്ടിലെ പ്രശ്‌നങ്ങളിലൊന്നും ഇടപെടുന്നില്ലെന്നാണ് റോണ്‍സനെതിരെയുള്ള വിമര്‍ശനം. എന്നാല് ടാസ്‌കുകളിലെല്ലാം റോണ്‍സണ് ഗംഭീര പ്രകടനമാണ് കാഴ്ചവെക്കുന്നത്.\nAlso Read: സിനിമയില് ചിലരോട് പ്രണയം തോന്നിയിട്ടുണ്ട്; മറുപടി ഇതായിരുന്നുവെന്ന് സുരാജ് വെഞ്ഞാറമൂട്\nഇന്നലെ നടന്ന സ്‌പോണ്‍സര് ടാസ്‌കിലും ഏറ്റവും മികച്ച പ്രകടനം കാഴ്ചവച്ചത് റോണ്‍സണ് ആയിരുന്നു. എന്നാല് ഇതിന് ശേഷം നടന്നൊരു സോഷ്യല് മീഡിയ പോളില് റോണ്‍സനെ റോബിന് ആരാധകര് പരാജയപ്പെടുത്തുകയായിരുന്നു. റോബിന് ടാസ്‌കില് മോശം പ്രകടനമായിരുന്നു കാഴ്ചവച്ചത്. ഇതിന് പിന്നാലെ ഇപ്പോഴിതാ റോണ്‍സനെക്കുറിച്ചുള്ളൊരു പോസ്റ്റ് സോഷ്യല് മീഡിയയുടെ ശ്രദ്ധ നേടുകയാണ്.\nറോണ്‍സനെക്കുറിച്ച് ലക്ഷ്മി പ്രിയ റിയാസിനോട് പറഞ്ഞ കാര്യവും ടാസ്‌കിലെ റോണ്‍സന്റെ പ്രകടനവുമെല്ലാം ചൂണ്ടിക്കാണിച്ചു കൊണ്ടാണ് കുറിപ്പ്. ബിഗ് ബോസ് ആരാധകരുടെ ഫെയ്‌സ്ബുക്ക് ഗ്രൂപ്പില് പങ്കുവച്ച കുറിപ്പ് വായിക്കാം തുടര്‍ന്ന്.\nചുമരില് ചാരി കരഞ്ഞു കൊണ്ടു നിന്ന റിയാസിനെ ആശ്വസിപ്പിച്ചുകൊണ്ട് എല്‍പി ഒരു കാര്യം പറഞ്ഞു. മോനെ നീ അനാവശ്യ കാര്യത്തിന് ഇങ്ങനെ കരയല്ലെ, നീ പുറത്ത് നിന്ന് ഉദ്ധേശിച്ച് വന്ന ആളല്ല ഇവിടത്തെ പ്രശ്‌നക്കാരന്, അവരല്ല ഇവിടത്തെ മൈന്റ് ഗെയിമര്, അത് റോണ്‍സണ് വിന്‍സെന്റ് ആണ്. മോനെ ഇതൊരു മൈന്റ് ഗെയിമാണ്. ദേഷ്യം വന്നാലും സങ്കടം വന്നാലും നമ്മള് പ്രതികരിക്കും. എന്നാല് ഒരു ശരാശരി മനുഷ്യന് അപ്പുറം ചിന്തിക്കാനും പ്രവര്‍ത്തിക്കാനും കഴിവുളള ഒരുത്തനാണ് റോണ്‍സണ്. നീ ചുമ്മ റോബിനോട് വഴക്കിട്ട് സമയം കളയണ്ട. വരും ദിവസങ്ങളില് ചേച്ചി പറഞ്ഞതിന്റെ സത്യാവസ്ഥ നിനക്ക് ബോധ്യപ്പെടും.\nനെഗറ്റീവ് അടിക്കാനാണേലും എല്‍പി പറഞ്ഞത് സത്യമാണ്. ടാസ്‌ക് ബൈ ടാസ്‌ക് നിങ്ങള് പ്രകടനങ്ങള് പരിശോദിക്കണം, മാത്രമല്ല ഇത്രയും ഇറിറ്റേട്ടട് ആയിട്ടുള്ള സീസണ്4ല് റോണ്‍സണിന്റെ ഭാഗത്ത് നിന്ന് അനാവശ്യമായ ഒരു വാക്ക് പോലും ഇത് വരെ വന്നിട്ടില്ല. പറയേണ്ട കാര്യങ്ങള് പൊട്ടിത്തെറിക്കാതെ ബഹളം കൂട്ടാതെ പക്ഷാ ഭേതം കാണിക്കാതെ എല്ലാവരോടും പറയുന്നുണ്ട്. ആര്‍ക്കും ഒന്നും മനസിലാക്കാന് പറ്റാത്തവണ്ണം ബഹളം വെച്ചാലെ മാസാകൂ എന്നുണ്ടോ.\nഈ ഗെയിം റിയാലിറ്റി ഷോ എത്ര മനോഹരമായി മുന്നോട്ട് കൊണ്ടുപോകാന് പറ്റുന്നോ അത് പോലെ തന്നെ കൊണ്ടു പോകുന്ന സീസണ്4ലെ ഏക വ്യക്തി റോണി തന്നെയെന്ന് നിസംശയം പറയാം. ഫാന് അല്ലെങ്കില് കൂടി കുട്ടികള് മുതല് പ്രായമായര്‍വരെ ഈ മനുഷ്യനെ ഒരേ പോലെ എന്റെര്‍ടൈം ചെയ്തിരിക്കും. പിന്നെ പ്രതികരിക്കില്ല മിണ്ടില്ല ചുമ്മ ഇരിപ്പാണ് വാഴയാണ് എന്ന് പറയുന്നവരോട് ഓര്‍മിപ്പിക്കാന് ഒരു കാര്യം, മാസ് ബലൂണ് ഷൂട്ടിന്റെ ക്രഡിറ്റ് വരെ ഫാന് ബേസ് വെച്ച് പാവം റോണ്‍സണിന്റെ കയ്യില് നിന്ന് പോളിങ്ങില് തട്ടിയെടുത്തവര് കൂടി അറിയാന് വേണ്ടി, ആ വിജയം ശാശ്വതമല്ല.\nഉള്ള കണ്ടന്റ് വെച്ച് സപ്പോട് ചെയ്യണം. അതാണ് വേണ്ടത്. അര്‍ഹതയുള്ളവര് വജയിക്കട്ടെ. ഈ കളിയിലെ ജഡ്ജിയും ആരാച്ചാരും ഒരാള് തന്നാണ്. വില്ലനും നായകനും കൊമേഡിയനും ഒരാള് മാത്രം. കളിയും ചിരിയും അങ്ങ് മാറും. ഇന്റെര്‍വെല് വരെ ആയിട്ടില്ല മക്കളെ, പിക്ച്ചര് അഭി bhi ബാക്കി ഹെ ഭായ്. എന്നു പറഞ്ഞാണ് കുറിപ്പ് അവസാനിക്കുന്നത്. കുറിപ്പിനെ അനുകൂലിച്ചും എതിർത്തും നിരവധി പേരാണ് എത്തിയിരിക്കുന്നത്.\nBigg Boss Malayalam Season4A Post Reveals Why Ronson Is The Strongest\n'അമ്പിയുടെ നന്ദിനി ഇപ്പോൾ കാമറയ്ക്ക് മുന്നിലല്ല പിന്നിലാണ്'; വൈൽഡ് ലൈഫ് ഫോട്ടോഗ്രഫിയെ പ്രണയിച്ച് നടി സദ!


എസ്പിബിക്ക് വെന്റിലേറ്ററില് മ്യൂസിക് തെറാപ്പി – Media Mangalam\nഎസ്പിബിക്ക് വെന്റിലേറ്ററില് മ്യൂസിക് തെറാപ്പി\nചെന്നൈ: കൊവിഡ് ബാധിതനായി ഗുരുതരാവസ്ഥയില് ചെന്നൈ എംജിഎം ഹെല്‍ത്ത് കെയര് ആശുപത്രിയില് ചികിത്സയില് കഴിയുന്ന ഗായകന് എസ് പി ബാലസുബ്രഹ്മണ്യത്തിന്റെ ആരോഗ്യ നിലയില് നേരിയ പുരോഗതിയുള്ളതായി കഴിഞ്ഞദിവസം റിപ്പോര്‍ട്ടുകള് പുറത്തുവന്നിരുന്നു. ഇപ്പോഴിതാ അദ്ദേഹം ചികിത്സയില് കഴിയുന്ന ഐസിയു മുറിയില് തമിഴ് മെലഡി ഗാനങ്ങള് വെച്ചുകൊടുത്തിരിക്കുകയാണ് ഡോക്ടമാര് എന്ന റിപ്പോര്‍ട്ടുകളാണ് പുറത്തുവന്നിരിക്കുന്നത്. തമിഴ് മാധ്യമങ്ങളാണ് ഇത് സംബന്ധിച്ച് റിപ്പോര്‍ട്ടുകള് നല്‍കിയിരിക്കുന്നത്. കൊവിഡിനോട് പൊരുതുന്നതിന് ഈ പാട്ടുകള്‍ക്ക് ഊര്‍ജ്ജം നല്‍കാന് കഴിയുമെങ്കില് അതുണ്ടാവട്ടെയെന്നാണും അദ്ദേഹത്തിന്റെ മനസ്സിന് ഈ അവസരത്തില് മ്യൂസിക്കല് തെറാപ്പി ഗുണകരമാകുമെന്നും ചെന്നൈ എംജിഎം ഹെല്‍ത്ത്‌കെയറിലെ ഡോക്ടര്‍മാര് പറഞ്ഞതായി അവര് റിപ്പോര്‍ട്ട് ചെയ്തിരിക്കുന്നത്.\nഎസ്പിബിയുടെ തന്നെ ഹിറ്റ് തമിഴ് മെലഡി ഗാനങ്ങളാണ് കേള്‍പ്പിക്കുന്നത്. പ്ലാസ്മ ചികിത്സയോട് നല്ല പ്രതികരണമുണ്ട്, ആരോഗ്യ നിലയില് നേരിയ പുരോഗതിയുണ്ട്, ഇപ്പോഴും വെന്റിലേറ്ററില് തന്നെയാണ് അദ്ദേഹമെന്നാണ് റിപ്പോര്‍ട്ട്. ഓഗസ്റ്റ് 13നാണ് കൊവിഡ് ബാധിതനായി അദ്ദേഹത്തെ എംജിഎം ആശുപത്രിയില് പ്രവേശിപ്പിച്ചത്. രണ്ട് ദിവസത്തിന് ശേഷം ആരോഗ്യനില അതീവ ഗുരുതരമാവുകയായിരുന്നു. പിന്നീട് നേരിയ പുരോഗതിയുണ്ടായി. അദ്ദേഹം ആളുകളെ തിരിച്ചറിഞ്ഞ് തുടങ്ങിയെന്നും തന്നോട് സംസാരിച്ചുവെന്നും അദ്ദേഹത്തിന്റെ മകന് എസ് പി ചരണ് മാധ്യമങ്ങളെ അറിയിക്കുകയുമുണ്ടായി. തമിഴ് സൂപ്പര്‍താരം രജിനികാന്ത് ഉള്‍പ്പെടെ നിരവധി താരങ്ങളും ഗായകരും ആരാധകരും അദ്ദേഹം ഉടന് മടങ്ങിവരുമെന്ന് ആശംസിച്ചുകൊണ്ട് സോഷ്യല്‍മീഡിയയില് കുറിപ്പുകള് പങ്കുവെച്ചിട്ടുമുണ്ട്.\nsp balausubrahmaniam SPB\nറമീസ് സ്വപ്നയെയും സംഘത്തെയും കബളിപ്പിച്ചു, സ്വപ്ന തിരിച്ചും\nഗൂഗിള് പേ പണകൈമാറ്റ ആപ്പ് ഗൂഗിള് പ്ലേ സ്റ്റോറില് നിന്നും അപ്രത്യക്ഷമായോ?


'കര്‍ഷകരല്ല, സര്‍ക്കാരാണ് യഥാര്‍ത്ഥ രാജ്യദ്രോഹികള്'; വിമര്‍ശനവുമായി പ്രിയങ്ക | Priyanka Gandhi criticize central government\n'കര്‍ഷകരല്ല, സര്‍ക്കാരാണ് യഥാര്‍ത്ഥ രാജ്യദ്രോഹികള്'; വിമര്‍ശനവുമായി പ്രിയങ്ക\nകോൺഗ്രസിന്‍റെ ജയ് ജവാൻ ജയ് കിസാൻ എന്ന 10 ദിവസ പ്രചാരണ പരിപാടിയുടെ ഭാഗമായാണ് എഐസിസി ജനറൽ സെക്രട്ടറി പ്രിയങ്ക ഗാന്ധി കിസാൻ മഹാപഞ്ചായത്തിലെത്തിയത്.\nDelhi, First Published Feb 10, 2021, 7:28 PM IST\nദില്ലി: കർഷകരെ രാജ്യദ്രോഹികൾ എന്ന് വിളിക്കുന്ന കേന്ദ്ര സർക്കാരാണ് യഥാർത്ഥ രാജ്യദ്രോഹികൾ എന്ന് പ്രിയങ്ക ഗാന്ധി. ഉത്തർപ്രദേശിലെ സഹറൻപുരിൽ കർഷകർ സംഘടിപ്പിച്ച കിസാൻ മഹാപഞ്ചായത്തിൽ സംസാരിക്കുകയായിരുന്നു പ്രിയങ്ക ഗാന്ധി.\nകോൺഗ്രസിന്‍റെ ജയ് ജവാൻ ജയ് കിസാൻ എന്ന 10 ദിവസ പ്രചാരണ പരിപാടിയുടെ ഭാഗമായാണ് എഐസിസി ജനറൽ സെക്രട്ടറി പ്രിയങ്ക ഗാന്ധി കിസാൻ മഹാപഞ്ചായത്തിലെത്തിയത്. മഹാപഞ്ചായത്ത് നേരിടാൻ സഹറൻപുരീൽ ജില്ലാ ഭരണകൂടം നിരോധനാജ്ഞ പ്രഖ്യാപിച്ചിരുന്നു. കേന്ദ്ര സർക്കാരിന് കർഷകരുടെ മനസറിയാൻ കഴിയുന്നില്ലെന്ന് പ്രിയങ്ക ആരോപിച്ചു. ആന്തോളൻ ജീവി എന്ന് വിളിച്ച് പ്രധാനമന്ത്രി കർഷകരെ അപമാനിച്ചുവെന്ന് പ്രിയങ്ക വിമർശിച്ചു.\nഉത്തർപ്രദേശിലെ മഹാപഞ്ചായത്തുകൾക്ക് വലിയ ജനപങ്കാളിത്തം കിട്ടുന്ന സാഹചര്യത്തിലാണ് ഇതിൽ നിന്ന് മാറിനില്‍ക്കേണ്ടതില്ല എന്ന് കോൺഗ്രസും തീരുമാനിച്ചത്. ഇതിനിടെ റിപബ്ലിക് ദിനത്തിൽ ദില്ലിയിൽ നടന്ന അക്രമസംഭവങ്ങളിൽ ഇന്ന് ഒരാളെ കൂടി ദില്ലി പൊലീസ് സ്പെഷ്യൽ സെൽ അറസ്റ്റ് ചെയ്തു. ഇക്ബാൽ സിങ്ങ് എന്നയാളെ പഞ്ചാബിലെ ഹൊഷിയാർപൂരിൽ നിന്നാണ് അറസ്റ്റ് ചെയ്തത്.\nLast Updated Feb 10, 2021, 7:50 PM IST\nമാധ്യമപ്രവർത്തകൻ സുലഭ് ശ്രീവാസ്തവയുടെ മരണം: സിബിഐ അന്വേഷണം ആവശ്യപ്പെട്ട് പ്രിയങ്ക\nപിതാവ് നഷ്ടമായതിന് പിന്നാലെ 'സൈക്കിള് ഗേള്' ജ്യോതികുമാരിയുടെ പഠനം ഏറ്റെടുത്ത് പ്രിയങ്ക ഗാന്ധി\nജീവൻ രക്ഷാ മരുന്നുകളുടെയും കൊവിഡ് ചികിത്സാ ഉപകരണങ്ങളുടെയും ജിഎസ്ടി ഒഴിവാക്കണം: പ്രിയങ്കാ ഗാന്ധി\n'ജനങ്ങൾ സഹായത്തിനായി കരയുന്നു, നിങ്ങൾ റാലികളിൽ നിന്ന് ചിരിക്കുന്നു'; കേന്ദ്രസര്‍ക്കാരിനെതിരെ പ്രിയങ്ക ഗാന്ധി\nകൊവിഡ് വ്യാപനം: സിബിഎസ്ഇ ബോർഡ് പരീക്ഷകൾ റദ്ദാക്കണമെന്ന് പ്രിയങ്ക ഗാന്ധി


ഉതിർന്നു വീണ കണ്ണീരിൽ അഗ്നി പടർത്തി വെണ്ണീറാക്കിയ വിജയം...\nby Shamil KV Eachur updated May 23, 2021, 10:28 IST\nകിരീട പോരാട്ടം അവസാന മത്സത്തിലെത്തിയതിന്റെ സകല ആവേശവും ആവാഹിച്ച മത്സരമായിരുന്നു ഇന്നത്തേത്. അത്ലറ്റികോയുടെ എതിരാളികൾ റെലിഗെഷൻ സോണിലുള്ള റയൽ വല്ലഡോയ് ആണെങ്കിലും കിരീടപ്പോരാട്ടത്തിൽ റയൽ മാഡ്രിഡ് ഒപ്പത്തിനൊപ്പം ഉള്ളതിനാൽ ശക്തമായ സ്റ്റാർട്ടിങ് ഇലവനെ തന്നെയായിരുന്നു സിമിയോണി പരീക്ഷിച്ചത്.\nസുവാരസ് നയിച്ച മുന്നേറ്റ നിരയിൽ കരാസ്‌കോ ഏയ്ജൽ കൊറേയ എന്നിവർ ശക്തമായ പിന്തുണയേകി സോൾ നിഗുസ്,കൊക്കെ,ലോറെൻറെ എന്നിവരടങ്ങുന്ന മധ്യ നിര റയൽ വല്ലഡോയ്‌ഡ് നെതിരെ അവസരങ്ങൾ നെയ്തെടുത്തു കൊണ്ടിരുന്നു.\nമത്സരഗതിക്കെതിരെ അത്ലറ്റികോ മാഡ്രിഡിന്റെ ഒരു അറ്റാക്കിങ് മുതലെടുത്തു മറ്റൊരു കൌണ്ടർ അറ്റാക്കിങിലൂടെ പ്ലാനോ വല്ലഡോയ്‌ഡ് നെ മുന്നിലെത്തിച്ചു. രണ്ടാം പകുതിയുടെ 50മിനുട്ട് വരേ ലീഡ് നിലനിർത്തിയ വല്ലഡോയ്‌ഡ് നെതിരെ മനോഹര ഗോളിൽ ഏയ്ജൽ കൊറേയ അത്ലറ്റികോയെ ഒപ്പമെത്തിച്ചു. 10മിനുട്ടിനു ശേഷം ലൂയിസ് സുവാരസ് തന്നെ കഴിഞ്ഞ കളിയിൽ ഒസാസുനക്കെതിരെ എന്നപോലെ ഇത്തവണയും വിജയ ഗോൾ കണ്ടെത്തി.\nഅർഹമായ ഒരു യാത്രയയപ്പോ പരിഗണനയോ നൽകാതെ കറിവേപ്പിലയുടെ വിലപോലും നൽകാതെ ബാഴ്‌സലോണയിൽ നിന്നും തന്നെ പുറത്താക്കിയ മാനേജ്മെന്റിനോടുള്ള മധുര പ്രതികാരം കൂടിയായി സുവാരസ് നു ഈ കിരീട നേട്ടം. 2007 നു ശേഷം ആദ്യമായി ല ലീഗ ടേബിളിൽ ആദ്യ രണ്ടു സ്ഥാനങ്ങളിൽ നിന്ന് പിറകോട്ടു പോയ ബാർസലോണക്ക് സുവാരസിന്റെ അഭാവത്തിനു നൽകേണ്ടി വന്ന വില വളരെ വലുതായിരുന്നു.\nഅയാക്സ് ലിവർപൂൾ ക്ലബ്ബുകളിൽ മിന്നും പ്രകടനം കാഴ്ചവെച്ചു 2014 ഇൽ ബാർസിലോണ യിൽ ചേക്കേറുമ്പോൾ സുവാരസ് നത് ജീവിത സഫലീകരണം ആയിരുന്നു. 303 മത്സരങ്ങളിൽ നിന്നും 206 ഗോളുകളും എണ്ണം പറഞ്ഞ അസിസ്റ്റുകളും ബാർസലോണക്കായി നേടിയ സുവാരസ്, മെസ്സി- നെയ്മർ സംഘ്യത്തിനൊപ്പം ചാമ്പ്യൻസ് ലീഗ് അടക്കം നിരവധി കിരീട വിജയങ്ങളിൽ നിർണായക പങ്കാളി ആയിരുന്നു. എല്ലാ നേടിയിട്ടും താൻ ജീവന് തുല്യം സ്നേഹിച്ച ക്ലബ്ബിൽ നിന്നും ഒരു സുപ്രഭാതത്തിൽ പുറത്തേക്കു പോകേണ്ടി വന്നത് സുവാരസ് നെ മാത്രമല്ല ബാർസിലോണ ഫാൻസിനെ ആകേ നൊമ്പരപ്പെടുത്തിയിരുന്നു.\nബാർസ വിട്ടെങ്കിലും സ്പെയിൻ വിടാൻ ഒരുക്കമല്ലാതിരുന്ന സുവാരസ് അത്ലറ്റികോ മാഡ്രിഡിൽ 5മില്യൺ എന്ന നിസാര തുകയിൽ കരാറിലേർപ്പെട്ടു. പുതിയ വെല്ലുവിളികൾ ഏറ്റടുത്ത സുവാരസ് പക്ഷെ അത്ലറ്റികോ യിൽ മിന്നിത്തിളങ്ങുന്ന കാഴ്ചയാണ് പിന്നിയിട് കാണാനായത്. കളിച്ച ക്ലബ്ബുകളിൽ എല്ലാം തന്റെ വെക്തി മുദ്ര പതിപ്പിച്ച സുവാരസ് സിമിയോണിയുടെ മുന്നേറ്റ നിരയിലെ വിശ്വസനീയനായ നമ്പർ9സ്‌ട്രൈക്കർ ആകുന്ന കാഴ്ചയാണ് കാണാനായത്.\nല ലീഗ കിരീടം നേടിയ ശേഷം ഗ്രൗണ്ടിൽ ഇരുന്നു കണ്ണുനീർ പൊഴിക്കുന്ന സുവാരസിന്റെ ചിത്രം ഏതൊരു ഫുട്ബോൾ പ്രേമിയെയും ഈറനണിയിക്കുന്നതായി. പ്രായാധിക്യം എന്ന മുടന്തൻ ന്യായം പറഞ്ഞു ബാഴ്‌സലോണയുടെ ഭാവി സ്‌ക്വാഡിൽ നിന്നും വലിച്ചെറിഞ്ഞ സുവാരസിന്റെ വെല്ലുവിളികൾ നിറഞ്ഞ ഫുട്‍ബോൾ ജീവിതത്തിലെ പൊൻ തൂവലാകും ഈ കിരീട വിജയം.\nCONTENT HIGHLIGHT – Atletico Madrid Champions\nഅന്ന് എന്തുകൊണ്ടാണ് സുവാരസ് ലിവർപൂൾ വിട്ടത്? കാരണം ഇതാണ്…\nപടിയടച്ച് പിണ്ഡം വച്ചവരുടെ നെഞ്ചിൽ കൊടി കുത്തിയിറക്കിയ സുവാരസ് , പകയിൽ എരിഞ്ഞു നീറിയ ആയുധം


മധ്യഅമേരിക്കന് രാജ്യങ്ങളെ തകര്‍ത്തെറിഞ്ഞ് ഇറ്റ കൊടുംങ്കാറ്റ് | Hurricane Eta devastates Central American nations\nമധ്യഅമേരിക്കന് രാജ്യങ്ങളെ തകര്‍ത്തെറിഞ്ഞ് ഇറ്റ കൊടുംങ്കാറ്റ്\nFirst Published 10, Nov 2020, 7:38 PM\nഅമേരിക്കന് വന്‍കരയുടെ മധ്യഭാഗത്ത് ആഞ്ഞടിച്ച ഉഷ്ണമേഖലാ കൊടുംങ്കാറ്റായ ഇറ്റ കനത്ത നാശം വിതച്ചു. ക്യൂബയുടെ വടക്കന് മേഖലയിലെ കടലായ ഗള്‍ഫ് ഓഫ് മെക്സിക്കോയില് നിന്ന് ആരംഭിച്ച് ഫ്ലോറിഡയ്ക്ക് സമീപത്ത് കൂടി അഞ്ഞടിച്ച ഇറ്റ, അമേരിക്കയുടെ തെക്കന് നഗരമായ പെന്‍സാകോളയ്ക്ക് സമൂപത്തായി കടലിലാണ് അവസാനിച്ചത്. എന്നാല് അമേരിക്കന് വന്‍കരയുടെ മധ്യഭാഗങ്ങളില് വന് നാശനഷ്ടമാണ് ഇറ്റ സൃഷ്ടിച്ചതെന്ന് റിപ്പോര്‍ട്ടുകള്. ഇറ്റയെ തുടര്‍ന്നുണ്ടായ പേമാരിയില് ഗ്വാട്ടിമാലയില് മാത്രം മണ്ണിടിഞ്ഞ് 50 -ളം പേര് മരിച്ചെന്ന് ബിബിസി റിപ്പോര്‍ട്ട് ചെയ്തു. 2020 ലെ അറ്റ്ലാന്‍റിക് ചുഴലിക്കാറ്റിന്‍റെ ഈ സീസണിലെ പന്ത്രണ്ടാമത്തെ ശക്തമായ ചുഴലിക്കാറ്റാണ് ഇറ്റ. കാറ്റഗറി5ലാണ് ഉഷ്ണമേഖലാ കൊടുംങ്കാറ്റായ ഇറ്റയുടെ സ്ഥാനം.\nതുടക്കത്തില് വളരെ പതുക്കെയായിരുന്നു ഇറ്റ. പനാമയില് ഇറ്റ അതിന്‍റെ ആദ്യരൂപം കൈക്കൊള്ളുമ്പോള് 1000 പേരെയാണ് ദുരന്തം ബാധിച്ചത്. എന്നാല് പിന്നീട് ലക്ഷക്കണക്കിന് ജനങ്ങളുടെ ജീവിതത്തെ സ്തംഭിപ്പിക്കുന്ന തരത്തിലേക്ക് ഇറ്റ ശക്തി പ്രാപിക്കുകയായിരുന്നു.\nനിക്വരാഗേയില് 1,30,000 പേരെയും ഗ്വാട്ടിമാലില് 1,04,500 പേരെയും ഇറ്റ നേരിട്ട് ബാധിച്ചെന്ന് റിലീഫ് വെബ് റിപ്പോര്‍ട്ട് ചെയ്തു.\nഹോണ്ടുറാസില് 1.6 മില്ല്യണ് പേരും എല്‍സാല്‍വദോറില് 1,700 പേരും കോസ്റ്ററിക്കയില് 1,00,000 പേരെയും പാനാമയില് 1000 പേരെയും ഇറ്റ കൊടുംങ്കാറ്റ് നേരിട്ട് ബാധിച്ചതായി അതത് രാജ്യങ്ങളിലെ ദുരന്തനിവാരണ കേന്ദ്രങ്ങള് അറിയിച്ചു.\nപടിഞ്ഞാറ് - വടക്ക് പടിഞ്ഞാറന് മേഖലകളില് വീശുമ്പോള് മണിക്കൂറില് 20 കിലോ മീറ്റര് വേഗമുണ്ടായിരുന്ന കാറ്റ് ഇന്നലെ വൈകുന്നേരത്തോട് കൂടി 250 കിലോമീറ്റര് വേഗതയിലെത്തി.\nഎന്നാല് ഇന്ന് വൈകിട്ടോടെ 22 കിലോമീറ്റര് വേഗതയിലേക്ക് നീങ്ങുമെന്നാണ് കാലാവസ്ഥാ കേന്ദ്രത്തിന്‍റെ അറിയിപ്പ്.\nഇറ്റ കൊടുക്കാറ്റ് സൃഷ്ടിച്ച പേമാരിയിലും അതിനെ തുടര്‍ന്ന് ഗ്വാട്ടിമാലയിലുണ്ടായ മണ്ണിടിച്ചിലില് മാത്രം 50 പേര് മരിച്ചു.\nരാജ്യത്തിന്‍റെ മലയോരമേഖലയിലുണ്ടായ മണ്ണിടിച്ചിലില് 20 ഒളം വീടുകള് മണ്ണിനടിയിലായതായി ഗ്വാട്ടിമാലൻ പ്രസിഡന്‍റ് അലജാൻഡ്രോ ജിയാമട്ടേയി പറഞ്ഞു.\nഒരു മാസത്തെ വില അര ദിവസത്തിനുള്ളിൽ കുറഞ്ഞുവെന്ന് ജിയാമട്ടേയി അഭിപ്രായപ്പെട്ടു. കനത്ത മഴ തുടരുന്ന സാൻ ക്രിസ്റ്റൊബാൽ വെരാപാസ് പട്ടണം ഉള്‍പ്പെടെയുള്ള ദുരിതബാധിത പ്രദേശങ്ങളിലേക്ക് രക്ഷാപ്രവർത്തകർക്ക് ഇതുവരെ എത്തിച്ചേരാന് കഴിഞ്ഞിട്ടില്ല.\nരാജ്യത്ത് ഏറ്റവും കൂടുതല് അപകടങ്ങള് റിപ്പോര്‍ട്ട് ചെയ്തതിവിടാണ്. മറ്റ് മാര്‍ഗ്ഗങ്ങള് ഇല്ലാത്തതിനാല് രക്ഷാപ്രവര്‍ത്തകര് അപകട സ്ഥലത്തേക്ക് കാല്‍നടയായി പോകാന് തയ്യാറെടുക്കുകയാണെന്ന് പ്രസിഡന്‍റ് പറഞ്ഞു.\nഅയൽരാജ്യമായ നിക്കരാഗ്വയിലും മണ്ണിടിച്ചിലും കനത്ത മഴയും റിപ്പോര്‍ട്ട് ചെയ്തു. ഈറ്റ ആദ്യം നിക്കരാഗ്വയിലാണ് നാശം വിതച്ച് തുടങ്ങിയത്. പിന്നീട് അയൽരാജ്യമായ ഹോണ്ടുറാസിലേക്ക് കടന്നു. അവിടെ നിന്ന് ഗ്വാട്ടിമാലയിലേക്കും.\nഗ്വാട്ടിമാലയിലേക്കെത്തുമ്പോഴേക്ക് ഉഷ്ണമേഖലാ കൊടുംങ്കാറ്റ് വിഷാദാവസ്ഥയിലായെന്ന് കാലാവസ്ഥാ നിരീക്ഷണ കേന്ദ്രങ്ങള് അറിയിച്ചു. നിക്കരാഗ്വയില് കൊടുങ്കാറ്റിന്‍റെ വേഗം 225 കിലോമീറ്ററായിരുന്നു. ഇതേതുടര്‍ന്ന് കനത്ത പേമാരിയും ഉണ്ടായി.\nമധ്യ അമേരിക്കൻ മേഖലയിലുടനീളം ഏതാണ്ട് 70 ലധികം പേർ കൊടുംങ്കാറ്റിലും തുടര്‍ന്നുണ്ടായ മഴയിലും മണ്ണിടിച്ചിലിലും കൊല്ലപ്പെട്ടുവെന്ന് റോയിട്ടേഴ്‌സ് വാർത്താ ഏജൻസി റിപ്പോർട്ട് ചെയ്യ്തു.\nനിക്കരാഗ്വയിൽ, ചുഴലിക്കാറ്റ് വീശുന്നതിന് മുമ്പ് പതിനായിരക്കണക്കിന് ആളുകളെ അഭയകേന്ദ്രങ്ങളിലേക്ക് മാറ്റിയിരുന്നതിനാല് വന് ദുരന്തം ഒഴിവായി. ഹോണ്ടുറാസില് മാത്രം 57 പേര്‍ക്ക് ജീവഹാനി സംഭവിച്ചുവെന്ന് റിപ്പോര്‍ട്ടുണ്ട്.\nരാജ്യത്തിന്‍റെ വടക്കൻ തീരത്ത് രണ്ട് ഖനിത്തൊഴിലാളികള് മരിച്ചു. അയൽരാജ്യമായ ഹോണ്ടുറാസിൽ സാൻ പെഡ്രോ സുല നഗരത്തിൽ ഉറങ്ങിക്കിടന്ന 13 വയസുകാരിയുടെ മേലെ വീട് ഇടിഞ്ഞുവീണ് കൊല്ലപ്പെട്ടു.\nജലനിരപ്പുയര്‍ന്നതിനെ തുടര്‍ന്ന് മേല്‍ക്കൂരയില് അഭയം തേടിയ 500 ഓളം പേരെ രക്ഷപ്പെടുത്തിയതായി സര്‍ക്കാര് വൃത്തങ്ങള് അറിയിച്ചു.\nവൈദ്യുതി വിതരണവും ശുദ്ധജലവിതരണവും മുടങ്ങി. വീടുകളും കാറുകളും വെള്ളപ്പൊക്കത്തിൽ മുങ്ങി. മധ്യ അമേരിക്കയുടെ ചില ഭാഗങ്ങളിൽ ഇറ്റ കനത്ത മഴയും വെള്ളപ്പൊക്കവും സൃഷ്ടിക്കുകയാണെന്ന് യുഎസ് ദേശീയ ചുഴലിക്കാറ്റ് കേന്ദ്രം മുന്നറിയിപ്പ് നല്‍കി.\nഗ്വാട്ടിമാലയില് നിന്ന് വടക്ക്-കിഴക്ക് ക്യൂബയിലേക്കും പിന്നീട് ഫ്ലോറിഡയ്ക്ക് നേരെയുമായിരുന്നു ഇറ്റയുടെ സഞ്ചാരപഥം. ആഴ്ച അവസാനത്തോടെ കൊടുങ്കാറ്റ് വീണ്ടും ശക്തിപ്രാപിക്കുമെന്നും കാലാവസ്ഥാ മുന്നറിയിപ്പുണ്ടായിരുന്നു.\nമുന്നറിയിപ്പ് ലഭിച്ചതിനാല് താഴ്ന്ന പ്രദേശത്ത് നിന്നും ആളുകളെ ഒഴിപ്പിച്ചിരുന്നതിനാല് വന് ദുരന്തമാണ് ഒഴിവായത്. അമേരിക്കന് നഗരമായ ഫ്ലോറിഡയിലും കൊടുങ്കാറ്റ് നാശം വിതച്ചു.\nഗ്വാട്ടിമാലയിൽ വ്യാഴാഴ്ച സാൻ ക്രിസ്റ്റോബൽ വെരാപാസിൽ 150 വീടുകൾ തകർന്നു. ഞായറാഴ്ച വരെ, 27 പേർ മരിച്ചതായി അധികൃതർ അറിയിച്ചു. 100 -ളം പേരെ കാണാതായി. ഇവര്‍ക്കായി തെരച്ചില് നടക്കുന്നു.\nഅമേരിക്കന് സംസ്ഥാനമായ ഫ്ലോറിഡയിലെ ഏറ്റവും ജനസാന്ദ്രതയുള്ള നഗരപ്രദേശങ്ങളിൽ തിങ്കളാഴ്ച ഉഷ്ണമേഖലാ കൊടുങ്കാറ്റിനെ തുടര്‍ന്ന് വെള്ളപ്പൊക്കമുണ്ടായി. ഫ്ലോറിഡയ്ക്ക് 144 കിലോമീറ്റര് ദൂരെക്കൂടിയാണ് കാറ്റ് വീശിയതെങ്കിലും ശക്തമായ മഴ നഗരത്തില് വെള്ളപ്പൊക്കം സൃഷ്ടിച്ചു.\n25000 ത്തോളം പേരെ മാറ്റിപ്പാര്‍പ്പിച്ചു. ഞായറാഴ്ച രാത്രി 11 മണിയോടെയാണ് ഫ്ലോറിഡയ്ക്ക് സമീപം ഇറ്റ ശക്തി പ്രാപിച്ചത്.\nതിങ്കളാഴ്ച അതിരാവിലെ മെക്സിക്കോ ഉൾക്കടലിലേക്ക് നീങ്ങിയ ഇറ്റ അവിടെ എവർഗ്ലേഡ്സ് കടലിനോട് ചേര്‍ന്ന് നേപ്പിൾസിന് തെക്ക് കൊടുംങ്കാറ്റിന്‍റെ വേഗം മണിക്കൂറില് പരമാവധി 104 കിലോമീറ്ററായിരുന്നു. ഇന്ന് വൈകീട്ടോടെ ഇറ്റ ദുര്‍ബലമാകുമെന്നാണ് റിപ്പോര്‍ട്ടുകള്.


വയനാട് ടി സിദ്ദിഖിന്, തമ്മിൽ തല്ലി ചെന്നിത്തലയും ഉമ്മൻചാണ്ടിയും, ഗ്രൂപ്പ് പോരിൽ രാഹുൽ ഗാന്ധിക്ക് കലി | Lok Sabha Election 2019: A-I group war in congress over Wayanad Seat - Malayalam Oneindia\nUpdated: Mon, Mar 18, 2019, 12:59 [IST]\nതമ്മിൽ തല്ലി ചെന്നിത്തലയും ഉമ്മൻചാണ്ടിയും\nദില്ലി: നാല് പ്രധാനപ്പെട്ട സീറ്റുകളില് ഇതുവരെ സ്ഥാനാര്‍ത്ഥികളെ പ്രഖ്യാപിക്കാനാവാതെ ത്രിശങ്കുവിലായിരിക്കുകയാണ് കോണ്‍ഗ്രസ്. വടകര, വയനാട്, ആറ്റിങ്ങല്, ആലപ്പുഴ സീറ്റുകളിലേക്കാണ് ഇനിയും സ്ഥാനാര്‍ത്ഥി പ്രഖ്യാപനം നടന്നിട്ടില്ലാത്തത്.\nവയനാട് സീറ്റിന് വേണ്ടി എ, ഐ ഗ്രൂപ്പുകള് പിടിവലി തുടരുന്നതാണ് സ്ഥാനാര്‍ത്ഥി പ്രഖ്യാപനം അനിശ്ചിതത്വത്തിലാക്കിയിരിക്കുന്നത്. ഐ ഗ്രൂപ്പിന്റെ സീറ്റായ വയനാട് വേണമെന്നാണ് എ ഗ്രൂപ്പിന്റെ ആവശ്യം. ഗ്രൂപ്പുകളുടെ ഈ പിടിവലിയില് കോണ്‍ഗ്രസ് അധ്യക്ഷന് രാഹുല് ഗാന്ധി തീര്‍ത്തും അതൃപ്തനാണ്.\nനാലിൽ കുടുങ്ങി കോൺഗ്രസ്\nയുഡിഎഫില് 16 സീറ്റുകളിലേക്ക് കോണ്‍ഗ്രസും ബാക്കി നാല് സീറ്റുകളിലേക്ക് സഖ്യകക്ഷികളുമാണ് മത്സരിക്കുന്നത്. 12 സീറ്റുകളിലേക്ക് കഴിഞ്ഞ ദിവസം കോണ്‍ഗ്രസ് സ്ഥാനാര്‍ത്ഥികളെ പ്രഖ്യാപിച്ചിരുന്നു. എന്നാല് നാല് സീറ്റുകളിലേക്കുളള സ്ഥാനാര്‍ത്ഥികളെ തീരുമാനിക്കാന് പലവട്ട ചര്‍ച്ചകള്‍ക്ക് ശേഷവും സാധിച്ചിട്ടില്ല.\nവയനാട് സിദ്ദിഖിന് വേണം\nവയനാട് ആണ് സ്ഥാനാര്‍ത്ഥി പ്രഖ്യാപനം വൈകുന്നതിനുളള പ്രധാന കാരണം. നിലവില് ഐ ഗ്രൂപ്പിന്റെ കൈവശമാണ് വയനാട് സീറ്റ്. ഇത് വേണമെന്നാണ് എ ഗ്രൂപ്പിന്റെ ആവശ്യം. ടി സിദ്ദിഖിനെ വയനാട്ടില് നിന്ന് മത്സരിപ്പിക്കണം എന്ന ആവശ്യത്തില് കടിച്ച് തൂങ്ങി നില്‍ക്കുകയാണ് ഉമ്മന് ചാണ്ടിയും സംഘവും.\nഎന്നാല് സീറ്റ് വിട്ട് നല്‍കാന് സാധിക്കില്ലെന്ന് ചെന്നിത്തലയും കൂട്ടരും നിലപാട് എടുത്തതോടെ സ്ഥാനാര്‍ത്ഥി പ്രഖ്യാപനം നീളുകയാണ്. ഷാനിമോള് ഉസ്മാന്, കെപി അബ്ദുള് മജീദ്, പിഎം നിയാസ്, വിവി പ്രകാശ് എന്നിവരുടേതാണ് ചെന്നിത്തല മുന്നോട്ട് വെയ്ക്കുന്ന പേരുകള്.\nവഴങ്ങാതെ ഉമ്മൻ ചാണ്ടി\nസിദ്ദിഖിനെ വടകരയില് മത്സരിപ്പിക്കാം എന്ന നിര്‍ദേശം ചെന്നിത്തല മുന്നോട്ട് വെച്ചുവെങ്കിലും എ ഗ്രൂപ്പ് വഴങ്ങിയില്ല. മാത്രമല്ല വയനാട് ഇല്ലെങ്കില് മത്സരിക്കാനില്ല എന്ന നിലപാട് സിദ്ദിഖും കൈക്കൊണ്ടു. ആലപ്പുഴ സീറ്റ് സിദ്ദിഖിന് നല്‍കാം എന്ന ഫോര്‍മുലയ്ക്കും എ ഗ്രൂപ്പ് ഇതുവരെ വഴങ്ങാന് തയ്യാറായിട്ടില്ല.\nആലപ്പുഴ ഷാനിമോള് ഉസ്മാന് നല്‍കാനാണ് ഏറ്റവും ഒടുവില് സാധ്യത തെളിയുന്നത്. വയനാട് ടി സിദ്ദിഖിനോ അബ്ദുള് മജീദിനോ ലഭിച്ചേക്കുമെന്ന് സൂചനയുണ്ട്. അതേസമയം സമവായ സ്ഥാനാര്‍ത്ഥിയായി വിവി പ്രകാശിനും സാധ്യതയേറെയാണ്. വടകരയില് യൂത്ത് കോണ്‍ഗ്രസ് നേതാവ് വിദ്യാ ബാലകൃഷ്ണന്റെ പേര് സജീവമായി ഉയര്‍ന്ന് കേട്ടിരുന്നു.\nഎന്നാല് അവസാന ലാപ്പില് വിദ്യാ ബാലകൃഷ്ണന്റെ സാധ്യതകള് മങ്ങുകയാണ്. യൂത്ത് കോണ്‍ഗ്രസ് നേതാവ് അഡ്വക്കേറ്റ് പ്രവീണ് കുമാറിനെ വടകരയില് പി ജയരാജന് എതിരെ കളത്തില് ഇറക്കിയേക്കും. കൊല്ലം ഡിസിസി പ്രസിഡണ്ടും മഹിളാ കോണ്‍ഗ്രസ് നേതാവുമായ ബിന്ദു കൃഷ്ണയെ വടകരയില് മത്സരിപ്പിക്കാന് ശ്രമം നടന്നിരുന്നു.\nമത്സരിക്കാനില്ലെന്ന് ബിന്ദു കൃഷ്ണ\nസ്ഥാനാര്‍ത്ഥി പട്ടികയില് സ്ത്രീ സാന്നിധ്യം കുറവാണ് എന്ന് രാഹുല് ഗാന്ധി ചൂണ്ടിക്കാട്ടിയതിനെ തുടര്‍ന്ന് ബിന്ദു കൃഷ്ണയെ അടിയന്തരമായി ദില്ലിയിലേക്ക് വിളിപ്പിക്കുകയായിരുന്നു. എന്നാല് ദില്ലിയില് എത്തിയ ബിന്ദു കൃഷ്ണ തനിക്ക് മത്സരിക്കാന് താല്‍പര്യമില്ല എന്ന് മുല്ലപ്പളളി രാമചന്ദ്രനെ അറിയിക്കുകയായിരുന്നു.\nതിരഞ്ഞെടുപ്പ് പ്രചാരണത്തിനുളള വന് പണച്ചിലവ് അടക്കം ചൂണ്ടിക്കാട്ടിയാണ് ബിന്ദുകൃഷ്ണ മത്സരത്തില് നിന്നും പിന്മാറിയത് എന്നാണ് റിപ്പോര്‍ട്ടുകള്. വയനാട് സീറ്റിന്റെ കാര്യത്തില് ഒരു തീരുമാനമായാല് ബാക്കി മൂന്ന് സീറ്റുകളിലും വലിയ പ്രശ്‌നങ്ങളില്ലാതെ തന്നെ സ്ഥാനാര്‍ത്ഥികളെ ഉറപ്പിക്കാനാവും.\nരാഹുല് ഗാന്ധി അതൃപ്തൻ\nവയനാടിന്റെ പേരില് എ-ഐ ഗ്രൂപ്പുകള് തമ്മില് തല്ലുന്നതിലും സ്ഥാനാര്‍ത്ഥി പ്രഖ്യാപനം വൈകുന്നതിലും രാഹുല് ഗാന്ധി അതൃപ്തനാണ് എന്നാണ് സൂചന. അന്തിമ തീരുമാനം എടുക്കാനുളള ചര്‍ച്ചകള്‍ക്കായി ഉമ്മന് ചാണ്ടി ഇന്ന് ദില്ലിയില് എത്തും. ഇനിയും സമവായത്തില് എത്തിയില്ലെങ്കില് വയനാടിന്റെ കാര്യം ഹൈക്കമാന്‍ഡ് തീരുമാനിക്കും.\nഅടുർ പ്രകാശ് ആറ്റിങ്ങലിൽ\nവയനാട്ടില് സാധ്യത മങ്ങിയതോടെ ഷാനിമോള് ഉസ്മാന് ദില്ലിയില് നിന്നും ആലപ്പുഴയിലെ വീട്ടിലേക്ക് മടങ്ങുന്നതായും റിപ്പോര്‍ട്ടുകളുണ്ട്. ആറ്റിങ്ങലിന്റെ കാര്യത്തില് ഗ്രൂപ്പ് നേതാക്കള് ഒരു ധാരണയില് എത്തിയിട്ടുണ്ട്. അടൂര് പ്രകാശ് ആണ് ആറ്റിങ്ങലില് ഇത്തവണ മത്സരത്തിന് ഇറങ്ങുക എന്ന് ഉറപ്പായിരിക്കുന്നു.\nlok sabha elections 2019 election congress oommen chandy kc venugopal കോൺഗ്രസ് ലോക്സഭ തിരഞ്ഞെടുപ്പ് 2019 political analysis\nLok Sabha Election 2019: A-I group war in congress over Wayanad Seat


പ്രണബ് മുഖര്‍ജിയ്ക്ക് പൂര്‍ണ സൈനിക ബഹുമതികളോടെ വിട - Keralabhooshanam Daily പ്രണബ് മുഖര്‍ജിയ്ക്ക് പൂര്‍ണ സൈനിക ബഹുമതികളോടെ വിട\nHome/NEWS/BREAKING NEWS/പ്രണബ് മുഖര്‍ജിയ്ക്ക് പൂര്‍ണ സൈനിക ബഹുമതികളോടെ വിട\nന്യൂഡല്‍ഹി: മുന് രാഷ്ട്രപതി പ്രണബ് മുഖര്‍ജിയുടെ ഭൗതികശരീരം പൂര്‍ണ സൈനിക ബഹുമതികളോടെ സംസ്‌കരിച്ചു. ഉച്ചയ്ക്ക് രണ്ട് മണിയോടെ ലോധി റോഡിലെ ശ്മശാനത്തിലായിരുന്നു സംസ്‌കാരചടങ്ങുകള്. നേരത്തെ രാജ്യത്തെ പ്രധാന രാഷ്ട്രീയ നേതാക്കളെല്ലാം മുന് രാഷ്ട്രപതിയും മുതിര്‍ന്ന കോണ്‍ഗ്രസ് നേതാവുമായ പ്രണബിന് അന്ത്യാഭിവാദ്യം അര്‍പ്പിച്ചിരുന്നു.\nപ്രധാനമന്ത്രി നരേന്ദ്ര മോദി, രാഷ്ട്രപതി രാംനാഥ് കോവിന്ദ്, ഉപരാഷ്ട്രപതി വെങ്കയ്യ നായിഡു, പ്രതിരോധ മന്ത്രി രാജ്‌നാഥ് സിങ് തുടങ്ങിയവരെല്ലാം രാജാജി മാര്‍ഗിലെ ഔദ്യോഗിക വസതിയിലെത്തി അന്ത്യോപചാരം അര്‍പ്പിച്ചു. മുന് പ്രധാനമന്ത്രി മന്‍മോഹന് സിങ്ങും മുതിര്‍ന്ന കോണ്‍ഗ്രസ് നേതാക്കളും മുതിര്‍ന്ന നേതാവിന് ആദരവര്‍പ്പിച്ചു.\nഡല്‍ഹിയിലെ സൈനിക ആശുപത്രിയില് ചികിത്സയിലിരിക്കെ തിങ്കളാഴ്ച വൈകിട്ട് അഞ്ചരയോടെയാണ് പ്രണബ് മുഖര്‍ജി അന്തരിച്ചത്. ഇന്ന് രാവിലെ മുതല് ഉച്ചവരെയാണ് രാജാജി മാര്‍ഗിലെ ഔദ്യോഗിക വസതിയില് ഭൗതികശരീരം പൊതുദര്‍ശനത്തിന് വെച്ചത്. കേന്ദ്ര ആരോഗ്യമന്ത്രാലയത്തിന്റെ എല്ലാ കൊവിഡ് മാര്‍ഗനിര്‍ദേശങ്ങളും സംസ്‌കാര ചടങ്ങില് പാലിച്ചതായി പ്രതിരോധമന്ത്രാലയം വ്യക്തമാക്കി.\nതലച്ചോറില് രക്തം കട്ടപിടിച്ചെന്നു കണ്ടെത്തിയതിനെ തുടര്‍ന്ന് അദ്ദേഹത്തെ ശസ്ത്രക്രിയക്ക് വിധേയനാക്കിയിരുന്നു. ശസ്ത്രക്രിയ വിജയകരമായെങ്കിലും ആരോഗ്യനില വഷളായതിനെ തുടര്‍ന്ന് അദ്ദേഹത്തെ വെന്റിലേറ്ററിലേക്ക് മാറ്റുകയായിരുന്നു. ശസ്ത്രക്രിയക്ക് മുന്നോടിയായി നടത്തിയ പരിശോധയില് അദ്ദേഹത്തിന് കൊവിഡ് സ്ഥിരീകരികരിക്കുകയും ചെയ്തിരുന്നു.


2017 ലെ ഹർത്താലുകൾ: ഒരു വിലയിരുത്തൽ | niraksharan (നിരക്ഷരൻ)\nJan 8, 2018 @ 13:40 ഹർത്താൽManoj Ravindran\nകഴിഞ്ഞ വർഷം കേരള സംസ്ഥാനത്ത് നടന്ന ഹർത്താലുകളുടെ ഒരു കണക്കെടുപ്പും പഠനവും നടത്തിയാലോ ? വിക്കിപ്പീഡിയ കണക്കുകൾ മനസ്സിലാക്കാൻ ഈ ലിങ്ക് വഴി പോകാം.\n2017 ലെ മൊത്തം ഹർത്താലുകളുടെ എണ്ണം 120 ആണ്. അതായത് വർഷത്തിൽ ഏതാണ്ട് മൂന്നിലൊന്ന് ദിവസം ഹർത്താൽ ഉണ്ടായിരുന്നു. ഇതിൽ3ഹർത്താലുകൾ കേരളം മുഴുവനും ആയിരുന്നെങ്കിൽ ബാക്കിയുള്ള 117 എണ്ണം പ്രാദേശിക ഹർത്താലുകളായിരുന്നു. രണ്ട് കേരള ഹർത്താലുകൾ യു.ഡീ.എഫും ഒരെണ്ണം ബി.ജെ.പി.യും നടത്തി.\nഹർത്താലുകൾ ആഹ്വാനം ചെയ്തതിൽ ഒന്നാം സ്ഥാനത്ത് ബി.ജെ.പി. (41), രണ്ടാം സ്ഥാനത്ത് സിപി‌എം (18), മൂന്നാം സ്ഥാനത്ത് യുഡീഎഫ്(16), നാലാം സ്ഥാനത്ത് കോൺഗ്രസ്സ്(11), എന്നിങ്ങനെയാണ് കക്ഷിനില. മൊത്തം കണക്കുകൾ താഴെ രേഖപ്പെടുത്തുന്നു.\nബി.ജെ.പി – 41\nസിപി‌എം – 18\nയു.ഡി.എഫ് – 16\nകോൺഗ്രസ്സ് – 11\nജനകീയ സമിതി – 5\nവ്യാപാരി വ്യവസായി – 4\nമുസ്ലീം ലീഗ് – 4\nസംയുക്ത സമര സമിതി – 3\nസർവ്വകക്ഷി – 3\nഎൽ.ഡി.എഫ്. – 2\nസംഘപരിവാർ – 2\nഎൻ.ഡി.എ. – 2\nഹിന്ദു ഐക്യവേദി – 2\nഎസ്.എൻ.ഡി.പി. – 2\nസി.പി.ഐ. – 1\nവെൽഫെയർ പാർട്ടി – 1\nയുവമോർച്ച – 1\nകേരള കോൺഗ്രസ്സ് എം – 1\nപട്ടികജാതി ഏകോപന സമിതി – 1\nമുസ്ലീം ഏകോപന സമിതി – 1\nമൂന്നാർ സംരക്ഷണ സമിതി – 1\nസി.എസ്.ഡി.എസ്. – 1\nസംയുക്ത ട്രേഡ് യൂണിയൻ – 1\nഫിഷറീസ് കോർഡിനേഷൻ കമ്മറ്റി – 1\nഫെസ്റ്റിവൽ കോർഡിനേഷൻ കമ്മറ്റി – 1\nആർ.എം.പി. – 1\nഏറ്റവും കൂടുതൽ ഹർത്താലുകൾ ഉണ്ടായത് ജൂൺ മാസത്തിലാണ്. 21 ഹർത്താലുകൾക്കാണ് ജൂൺ ഇരയായത്. മറ്റ് മാസങ്ങളിലെ കണക്ക് ഇപ്രകാരമാണ്.\nജനുവരി – 15\nഫെബ്രുവരി – 8\nമാർച്ച് – 8\nഏപ്രിൽ – 12\nമെയ് – 9\nജൂൺ – 21\nജൂലായ് – 19\nആഗസ്റ്റ് – 3\nസെപ്റ്റംബർ – 3\nഒൿടോബർ – 4\nനവംമ്പർ – 11\nഡിസംബർ – 7\nബി.ജെ.പി. നടത്തിയ 41 ഹർത്താലുകളിൽ 34 എണ്ണവും പാർട്ടിക്കാർ അങ്ങോട്ടുമിങ്ങോട്ടും വെട്ടിക്കൊന്നതിന്റേയും പരുക്കേൽ‌പ്പിച്ചതിന്റേയും ബോംബെറിഞ്ഞതിന്റേയുമൊക്കെ പേരിലായിരുന്നു. ഇതേ വകുപ്പിൽ സി.പി.എം. 16ഉം, യു.ഡീ.എഫ്. 6ഉം, കോൺഗ്രസ്സ് 3ഉം, ലീഗ് 3ഉം മറ്റ് കക്ഷികളും സംഘടനകളും എല്ലാം ചേർന്ന്5ഉം ഹർത്താലുകൾ നടത്തി.\nനേതാക്കന്മാരുടെ സ്വാഭാവിക മരണത്തിന്റെ പേരിൽപ്പോലും രണ്ട് ഹർത്താലുകൾ ഈ സാക്ഷര കേരളത്തിൽ നടന്നു.\nകേസിൽ, പാർട്ടിക്കാരായ പ്രതികളെ അറസ്റ്റ് ചെയ്യുക, കുറ്റവാളികളാക്കുക ഇത്യാദി കാരണങ്ങളുടെ പേരിൽ നടന്നത് 10 ഹർത്താലുകളാണ്.\nമൊത്തത്തിൽ 120 ൽ 76 ഹർത്താലുകൾ നടന്നത് പാർട്ടിക്കാർ പരസ്പരം ആക്രമിച്ചതിന്റേയും വെട്ടിക്കൊന്നതിന്റേയും ബോംബെറിഞ്ഞതിന്റേയും കൊടികീറിയതിന്റേയും അതിന്റെയൊക്കെ പേരിൽ പൊലീസ് കേസ് എടുത്തതിന് എതിരെയുമൊക്കെ ആയിരുന്നു. ചുരുക്കിപ്പറഞ്ഞാൽ ജനങ്ങൾക്ക് യാതൊരുവിധ പ്രയോജനവും ഇല്ലാത്തതും ജനദ്രോഹപരവുമായ ഹർത്താലുകൾ 76 എണ്ണമായിരുന്നു.\nബി.ജെ.പി മനസ്സിലാക്കേണ്ട ഒരു കാര്യമുണ്ട്. പരസ്പരം ജീവനെടുത്ത് പിന്നെ അതിന്റെ പേരിൽ ബാക്കിയുള്ള ജീവനുകൾ കഷ്ടത്തിലാക്കാൻ ഹർത്താലുകൾ നടത്തുന്നത് ജനസേവനമല്ല. പാർട്ടിവളത്താൻ ഹർത്താലുകൾ നടത്തുന്നത് മ്ലേച്ഛമായ ഒരു കർമ്മം മാത്രമാണ്. സി.പി.എം.ഉം ബി.ജെ.പിയും കോൺഗ്രസ്സുമൊക്കെ പരസ്പരം തല്ലുകയും കൊല്ലുകയും ഒക്കെ ചെയ്യുന്നത് രാഷ്ട്രസേവനമല്ല, രാഷ്ട്രീയവുമല്ല. പാർട്ടി വളർത്താൻ നിങ്ങൾ നടത്തുന്ന കൊല്ലിന്റേയും കൊലയുടേയും കുടില തന്ത്രങ്ങളുടേയുമൊക്കെ ബാക്കിപത്രമായി, വിദേശികൾക്കെതിരെ ഗാന്ധിജി അഹിംസയിലുറച്ച് നടപ്പിലാക്കിയ ഹർത്താൽ എന്ന സമരമുറയെ വലിച്ചിഴയ്ക്കരുത്.\nപാർട്ടി വളർത്താൻ പരസ്പരം കൊല്ലുകയും അതിന്റെ പേരിൽ ഹർത്താലുകൾ നടത്തി ജനജീവിതവും രാജ്യത്തിന്റെ വളർച്ചയും സ്തംഭിപ്പിച്ച് ഹർത്താൽ നടത്തുന്നത് നിങ്ങളുടെയൊക്കെ രാഷ്ട്രീയ പാപ്പരത്തത്തിന്റെ തെളിവാണ്. ശീതികരിച്ച മുറിയിലിരുന്ന് ഹർത്താലിന് ആഹ്വാനം ചെയ്ത് വിയർപ്പൊഴുക്കാതെയും അണികളെ നിരത്താതെയും പ്രതിഷേധമറിയിക്കുന്നത് അത്ര വലിയ കേമത്തമൊന്നുമല്ല. പ്രത്യേകിച്ചും ‘ഹർ’ എന്ന് കേട്ടാൽ ആഘോഷിക്കാൻ തയ്യാറെടുക്കുന്ന ഈ മലയാളി സമൂഹത്തിൽ.\nജനകീയ പ്രശ്നങ്ങളിൽ സമരം ചെയ്യുന്നതിന് ആരും ഇവിടെ എതിരല്ല. പണ്ടൊക്കെ ചെയ്തിരുന്നത് പോലെ ധർണ്ണയും മാർച്ചും മനുഷ്യമതിലും മനുഷ്യച്ചങ്ങലയുമൊക്കെ നിർമ്മിച്ച് പ്രതിഷേധിക്കാൻ നിങ്ങൾക്കെന്തുകൊണ്ട് ഇപ്പോൾ കഴിയുന്നില്ല ? അങ്ങനെ ചെയ്യണമെങ്കിൽ വിയർപ്പൊഴുക്കണം. ഹർത്താലാകുമ്പോൾ കൈ നനയാതെ മീൻ പിടിക്കാം. കുറേ ജനങ്ങൾ പേടിച്ച് വീട്ടിലിരിക്കും. ബാക്കിയുള്ള കുറേപ്പേർ ആഘോഷിക്കാനായി വീട്ടിലിരിക്കും, അല്ലെങ്കിൽ തലേന്ന് തന്നെ സ്റ്റേറ്റ് വിടും. അത് നിങ്ങളുടെ സംഘടനാബലമാണെന്നും ഹർത്താൽ വിഷയത്തോട് ജനം സഹകരിച്ചതാണെന്നും വരുത്തിത്തീർത്ത് ഹർത്താൽ പൂർണ്ണവിജയമായിരുന്നെന്ന് പറയുന്നിടത്താണ് നിങ്ങളുടെയൊക്കെ കപട രാഷ്ട്രീയം പരാജയപ്പെടുന്നതും വെളിച്ചത്ത് വരുന്നതും.\nഏതെങ്കിലും ഒരു വിഷയത്തിൽ പ്രതികരിക്കാനായി വായ് മൂടിക്കെട്ടി ജോലിക്ക് പോയ്ക്കൂടെ ? പൊതുനിരത്തിൽ മറ്റുള്ളവർക്ക് അലോസരമുണ്ടാകാതെ മൂന്നോ നാലോ മണിക്കൂർ നിൽ‌പ്പുറപ്പിച്ച് പ്രതിഷേധിക്കാനാവില്ലേ ? തുർക്കിയിൽ നടന്ന സ്റ്റാൻഡിങ്ങ് മാൻ പ്രതിഷേധത്തെക്കുറിച്ച് നിങ്ങൾ പാർട്ടിക്കാരാരും കേട്ടിട്ടില്ലേ ? ഇതൊന്നുമല്ലെങ്കിൽ മറ്റുള്ളവരെ ബുദ്ധിമുട്ടിക്കാത്ത മറ്റ് പുതിയ സമരമാർഗ്ഗങ്ങൾ നിങ്ങൾ കണ്ടെത്തൂ. നിങ്ങൾക്കല്ലേ സമരം ചെയ്തില്ലെങ്കിൽ ഉറക്കം കിട്ടാത്തത്.\nതുർക്കിയിലെ സ്റ്റാൻഡിങ്ങ് മാൻ പ്രതിഷേധം\nനിങ്ങൾക്ക് സമരം ചെയ്യാനുള്ള അവകാശമുള്ളത് പോലെ തന്നെ സമരം ചെയ്യാതിരിക്കാനും ഇന്നാട്ടിൽ ഒരാൾക്കവകാശമുണ്ട്. മറ്റൊരാൾക്ക് ഭരണഘടന ഉറപ്പ് നൽകുന്ന സ്വാതന്ത്ര്യം നിലനിർത്തിക്കൊണ്ടുതന്നെ ഏതെങ്കിലുമൊരു സമരമുറ കണ്ടെത്താത്ത കാലത്തോളം നിങ്ങളെപ്പോലുള്ള പാർട്ടിക്കാരൊക്കെ വലിയ ജനാധിപത്യ പരാജയങ്ങൾ തന്നെയാണ്. കാരണം ഹർത്താൽ എന്ന ഒരു സമരമുറ നിങ്ങൾ നടപ്പിലാക്കുന്നത് ജനാധിപത്യ മദ്യാദകളും ഭരണഘടന ഇന്നാട്ടിലെ പൌരന്മാർക്ക് ഉറപ്പ് നൽകുന്ന മൂല്യങ്ങളും അവകാശവും സ്വാതന്ത്ര്യവുമെല്ലാം ലംഘിച്ചുകൊണ്ടാണ്.\nആശയങ്ങളെ ആശയങ്ങൾ കൊണ്ട് നേരിടുന്നതിന് പകരം ആയുധങ്ങൾ കൊണ്ട് നേരിട്ട് കുടുംബങ്ങൾ അനാഥമാക്കുകയും അതിന്റെ പേരിൽ പ്രതിഷേധമെന്ന പ്രഹസനത്തിനായി ഹർത്താൽ നടത്തുകയും ചെയ്യുന്ന നിങ്ങളെപ്പോലുള്ള പാർട്ടിക്കാർ നടത്തുന്നത് എങ്ങനെയാണ് ജനസേവനമാകുന്നത്, എങ്ങനെയാണ് സാമൂഹ്യപ്രവർത്തനമാകുന്നത് ?\nഒരിക്കലൊരു പാർട്ടി ബുദ്ധിജീവി ഹർത്താലിനെ അനുകൂലിച്ചുകൊണ്ട് പറഞ്ഞത് ഇങ്ങനെയാണ്. “എല്ലാവർക്കും മഴ വേണം, പക്ഷെ ഇടിയും മിന്നലും പാടില്ല പോലും !! ” എന്നുവെച്ചാൽ എല്ലാവർക്കും നേട്ടങ്ങൾ വേണം. പക്ഷെ അതിനായി സമരം ചെയ്താൽ അതിനെ എതിർക്കുന്നു എന്ന്. കൊല്ലത്തിൽ 120 ദിവസം ഇടിയും മിന്നലുമില്ലാതെ മഴ പെയ്താൽ‌പ്പോലും അത് പ്രളയത്തിലേ കലാശിക്കൂ എന്ന് ഇനിയെങ്കിലും ഇത്തരം ബുദ്ധിജീവികളും അവരുടെ പാർട്ടിക്കാരും മനസ്സിലാക്കണം. കൂടുതലൊന്നും പുതുതായിട്ട് പറയാനില്ല. ഹർത്താൽ എന്ന ഈ ജനദ്രോഹപരമായ സമരമുറയ്ക്കെതിരെ ഞങ്ങൾ പോരാട്ടം തുടർന്നുകൊണ്ടേയിരിക്കും. 2018 ഹർത്താലുകൾ പത്തെണ്ണെമെങ്കിലും കുറയ്ക്കാനായാൽ അത് ഞങ്ങളുടെ വിജയമാണ്. Say NO To Harthal.\nവാൽക്കഷണം:- കഴിഞ്ഞ വർഷത്തെ നെറികെട്ട മൂന്ന് ഹർത്താലുകളിൽ രണ്ടെണ്ണം കോൺഗ്രസ്സിന് അവകാശപ്പെട്ടതാണ്. ഇനി മുതൽ പ്രാദേശികഹർത്താലുകൾ ഉണ്ടാകില്ലെന്ന് പ്രഖ്യാപിച്ചിട്ടും ഹർത്താൽ നടത്തിയതിനും, ഞങ്ങളാരെയും റോഡിൽ തടയില്ല, ജനങ്ങൾക്ക് താൽ‌പ്പര്യമുണ്ടെങ്കിൽ മാത്രം ഹർത്താലിനോട് (ഒൿടോബർ 16) സഹകരിച്ചാൽ മതി എന്ന് പറഞ്ഞശേഷം കേരളമൊട്ടാകെ വാഹനങ്ങൾ തടയുകയും കടകൾ നിർബന്ധിതമായി അടപ്പിക്കുകയും അക്രമം അഴിച്ചുവിടുകയും ചെയ്തുകൊണ്ടാണ് കോൺഗ്രസ്സ് ഈ നേട്ടം കൈവരിച്ചത്. മൂന്നാമത്തെ നെറികെട്ട ഹർത്താൽ ബി.ജെ.പി.യുടെ അക്കൌണ്ടിലേക്കാണ് പോകുന്നത്. ജൂലായ് 29 ന് പാതിരാത്രിയ്ക്ക് ജൂലായ് 30ന്റെ ഹർത്താലിന് ആഹ്വാനം ചെയ്തുകൊണ്ട്, ജനങ്ങൾക്ക് എന്തെങ്കിലും ഒരു മുൻ‌കരുതലെടുക്കാൻ പോലും പറ്റാതെ അവരെ ബുദ്ധിമുട്ടിലാക്കിക്കൊണ്ടാണ് ബി.ജെ.പി. ഈ ‘നേട്ടം’ കൈവരിച്ചത്.\n← ഒരു അഭ്യർത്ഥന ഒപ്പം പുതുവത്സരാശംസകളും\t 1400 കിമീ താണ്ടി നേപ്പാളിലേക്ക് സൈക്കിളിൽ →


മലാഖി2(മലയാളം ബൈബിൾ)České uživatelské rozhraní\n1 ഇപ്പോഴോ പുരോഹിതന്മാരേ, ഈ ആജ്ഞ നിങ്ങളോടു ആകുന്നു.\n2 നിങ്ങള് കേട്ടനുസരിക്കയും എന്റെ നാമത്തിന്നു മഹത്വം കൊടുപ്പാന് തക്കവണ്ണം മനസ്സുവെക്കുകയും ചെയ്യാഞ്ഞാല് ഞാന് നിങ്ങളുടെ മേല് ശാപം അയച്ചുഅയച്ചു നിങ്ങള്‍ക്കുള്ള അനുഗ്രഹങ്ങളെയും ശപിക്കും എന്നു സൈന്യങ്ങളുടെ യഹോവ അരുളിച്ചെയ്യുന്നു; അതേ, നിങ്ങള് മനസ്സു വെക്കായ്കകൊണ്ടു ഞാന് അവയെ ശപിച്ചുമിരിക്കുന്നു.\n3 ഞാന് നിങ്ങള്‍ക്കുള്ള സന്തതിയെ ഭര്‍ത്സിക്കയും ചാണകം, നിങ്ങളുടെ ഉത്സവങ്ങളിലെ ചാണകം തന്നേ, നിങ്ങളുടെ മുഖത്തു വിതറുകയും അവര് നിങ്ങളെ അതിനോടുകൂടെ കൊണ്ടുപോകയും ചെയ്യും.\n4 ലേവിയോടുള്ള എന്റെ നിയമം നിലനില്പാന് തക്കവണ്ണം ഞാന് ഈ ആജ്ഞ നിങ്ങളുടെ അടുക്കല് അയച്ചിരിക്കുന്നു എന്നു നിങ്ങള് അറിയും എന്നു സൈന്യങ്ങളുടെ യഹോവ അരുളിച്ചെയ്യുന്നു.\n5 അവനോടുള്ള എന്റെ നിയമം ജീവനും സമാധാനവുമായിരുന്നു; അവന് ഭയപ്പെടേണ്ടതിന്നു ഞാന് അവന്നു അവയെ കൊടുത്തു; അവന് എന്നെ ഭയപ്പെട്ടുഭയപ്പെട്ടു എന്റെ നാമംനിമിത്തം വിറെക്കയും ചെയ്തു.\n6 നേരുള്ള ഉപദേശം അവന്റെ വായവായില് ഉണ്ടായിരുന്നു; നീതികേടു അവന്റെ അധരങ്ങളില് കണ്ടതുമില്ല; സമാധാനമായും പരമാര്‍ത്ഥമായും അവന് എന്നോടുകൂടെ നടന്നുനടന്നു പലരെയും അകൃത്യംഅകൃത്യം വിട്ടുതിരിയുമാറാക്കി;\n7 പുരോഹിതന് സൈന്യങ്ങളുടെ യഹോവയുടെ ദൂതനാകയാല് അവന്റെ അധരങ്ങള് പരിജ്ഞാനം സൂക്ഷിച്ചുസൂക്ഷിച്ചുവെക്കേണ്ടതും ഉപദേശം അവനോടു ചോദിച്ചു പഠിക്കേണ്ടതും അല്ലോ.\n8 നിങ്ങളോ വഴിവഴി വിട്ടുമാറി പലരെയും ഉപദേശത്താല് ഇടറുമാറാക്കി ലേവിയുടെ നിയമം നശിപ്പിച്ചിരിക്കുന്നു എന്നു സൈന്യങ്ങളുടെ യഹോവ അരുളിച്ചെയ്യുന്നു.\n9 അങ്ങനെ നിങ്ങള് എന്റെ വഴിവഴികളെ പ്രമാണിക്കാതെ ന്യായപാലനത്തില് പക്ഷഭേദം കാണിച്ചതുകൊണ്ടു ഞാനും നിങ്ങളെ സകലജനത്തിന്നും നിന്ദിതരും നീചരുമാക്കിയിരിക്കുന്നു.\n10 നമുക്കെല്ലാവര്‍ക്കും ഒരു പിതാവല്ലോ ഉള്ളതു; ഒരു ദൈവം തന്നേയല്ലോ നമ്മെ സൃഷ്ടിസൃഷ്ടിച്ചതു; നമ്മുടെ പിതാക്കന്മാരുടെ നിയമത്തെ അശുദ്ധമാക്കേണ്ടതിന്നു നാം അന്യോന്യം ദ്രോഹം ചെയ്യുന്നതെന്തിന്നു?\n11 യെഹൂദാ ദ്രോഹംചെയ്തു; യിസ്രായേലിലും യെരൂശലേമിലും മ്ളേച്ഛത സംഭവിച്ചിരിക്കുന്നു; യഹോവേക്കു ഇഷ്ടമായുള്ള അവന്റെ വിശുദ്ധമന്ദിരത്തെ യെഹൂദാ അശുദ്ധമാക്കി ഒരു അന്യദേവന്റെ മകളെ വിവാഹം കഴിച്ചിരിക്കുന്നു.\n12 അങ്ങനെ ചെയ്യുന്ന മനുഷ്യന്നു യഹോവ ചോദിക്കുന്നവനെയും ഉത്തരംഉത്തരം പറയുന്നവനെയും സൈന്യങ്ങളുടെ യഹോവേക്കു വഴിപാടു അര്‍പ്പിക്കുന്നവനെയും യാക്കോബിന്റെ കൂടാരങ്ങളില് നിന്നു ഛേദിച്ചുകളയും.\n13 രണ്ടാമതു നിങ്ങള് ഇങ്ങനെ ചെയ്യുന്നുയഹോവ ഇനി വഴിപാടു കടാക്ഷിക്കയോ നിങ്ങളുടെ കയ്യില്‍നിന്നു പ്രസാദമുള്ളതു കൈകൈക്കൊള്‍കയോ ചെയ്യാതവണ്ണം നിങ്ങള് അവന്റെ യാഗപീഠത്തെ കണ്ണുനീര്‍കൊണ്ടും കരച്ചല്‍കൊണ്ടും ഞരക്കംകൊണ്ടും മൂടിമൂടിക്കളയുന്നു.\n14 എന്നാല് നിങ്ങള് അതു എന്തുകൊണ്ടു എന്നു ചോദിക്കുന്നു. യഹോവ നിനക്കും നീ അവിശ്വസ്തത കാണിച്ചിരിക്കുന്ന നിന്റെ യൌവനത്തിലെ ഭാര്യഭാര്യെക്കും മദ്ധ്യേ സാക്ഷിയായിരുന്നതുകൊണ്ടു തന്നേ; അവള് നിന്റെ കൂട്ടാളിയും നിന്റെ ധര്‍മ്മപത്നിയുമല്ലോ.\n15 ലേശംപോലും സുബോധം ശേഷിച്ചിരുന്ന ഒരുത്തന് ഒരിക്കലും അങ്ങനെ ചെയ്തിട്ടില്ല. എന്നാല് ആ ഒരുത്തന് എന്തു ചെയ്തു? ദൈവംദൈവം വാഗ്ദാനം ചെയ്ത സന്തതിയെ അവന് അന്വേഷിച്ചു. നിങ്ങളുടെ ഉള്ളില് സൂക്ഷിച്ചുസൂക്ഷിച്ചുകൊള്‍വിന് ; തന്റെ യൌവനത്തിലെ ഭാര്യഭാര്യയോടു ആരും അവിശ്വസ്തത കാണിക്കരുതു.\n16 ഞാന് ഉപേക്ഷണം വെറുക്കുന്നുവെറുക്കുന്നു എന്നു യിസ്രായേലിന്റെ ദൈവമായ യഹോവ അരുളിച്ചെയ്യുന്നുഅതു ചെയ്യുന്നവന് തന്റെ വസ്ത്രംവസ്ത്രം സാഹസംകൊണ്ടു മൂടുന്നുമൂടുന്നു എന്നു സൈന്യങ്ങളുടെ യഹോവ അരുളിച്ചെയ്യുന്നു. ആകയാല് നിങ്ങള് അവിശ്വസ്തത കാണിക്കാതിരിക്കേണ്ടതിന്നു നിങ്ങളുടെ ഉള്ളില് സൂക്ഷിച്ചുസൂക്ഷിച്ചുകൊള്‍വിന് .\n17 നിങ്ങള് നിങ്ങളുടെ വാക്കുകളാല് യഹോവയെ മുഷിപ്പിക്കുന്നു. എന്നാല് നിങ്ങള്‍ഏതിനാല് ഞങ്ങള് അവനെ മുഷിപ്പിക്കുന്നു എന്നു ചോദിക്കുന്നു. ദോഷം പ്രവര്‍ത്തിക്കുന്ന ഏവനും യഹോവേക്കു ഇഷ്ടമുള്ളവന് ആകുന്നു; അങ്ങനെയുള്ളവരില് അവന് പ്രസാദിക്കുന്നു; അല്ലെങ്കില് ന്യായവിധിവിധിയുടെ ദൈവംദൈവം എവിടെ? എന്നിങ്ങിനെ നിങ്ങള് പറയുന്നതിനാല് തന്നേ.


കണ്ണൂർ വിമാനത്താവളത്തിൽ ആദ്യ വിമാനമിറങ്ങി: വീഡിയോ കാണാം – JEEVANAADAM official newspaper of Roman catholics (latin rite) of Kerala, owned by KRLCBC\nവിവിധ പരീക്ഷണങ്ങളുടെ ഭാഗമായി കണ്ണൂർ വിമാനത്താവളത്തിൽ ആദ്യ വിമാനം പറന്നിറങ്ങി. കണ്ണൂർ വിമാനത്താവളത്തിലെ ടെലി കമ്മ്യൂണിക്കേഷൻ സിസ്റ്റം പരിശോധനയാണ് ഇതോടെ പൂർത്തിയായിരിക്കുന്നത്. ആവേശകരമായ സ്വീകരണമാണ് ആദ്യ വിമാനം പറന്നിറങ്ങിയപ്പോൾ ഉണ്ടായത്. എയർപോർട്ടിലെ ഫയർഫോഴ്സ് യൂണിറ്റ് വാട്ടർ സല്യൂട്ട് നൽകിയാണ് വിമാനത്തെ വരവേറ്റത്. ഇതോടെ വിമാനത്താവളത്തിലെ സാങ്കേതിക പരീക്ഷണങ്ങളെല്ലാം പൂർത്തിയായിരിക്കുകയാണ്. വൈകാതെ വിമാനത്താവളം സിഐഎസ്എഫ് ഏറ്റെടുക്കും. വിപുലമായ സൗകര്യങ്ങളാണ് വിമാനത്താവളത്തിൽ യാത്രക്കാർക്കായി ഒരുക്കിയിട്ടുള്ളത്. ഇന്ത്യയിലെ അന്താരാഷ്ട്ര വിമാനത്താവളങ്ങളിൽ ഏഴാം സ്ഥാനമാണ് കണ്ണൂർ വിമാനത്താവളത്തിന് ഉള്ളത്


ഫൈവ് ജി ഫോണിൽ കുതിപ്പ് പ്രതീക്ഷിച്ച് ആപ്പിൾ | Malayalam News\nകശ്മീരില് ബി.ജെ.പി നേതാവിന്റെ കൊല; ഭീതി വിതക്കാന് ശ്രമമെന്ന് ഗവര്‍ണര്\nഫൈവ് ജി ഫോണിൽ കുതിപ്പ് പ്രതീക്ഷിച്ച് ആപ്പിൾ\nസൂപ്പർഫാസ്റ്റ്5ജി ടെലികോം നെറ്റ്‌വർക്കുകൾക്കായി രൂപകൽപന ചെയ്ത ആദ്യത്തെ ഐഫോൺ ഈ മാസം 15-ന് പുറത്തിറക്കും. പുതിയ ഫോണുകൾ പുറത്തിറക്കുന്ന സെപ്റ്റംബർ 15-ലെ ഓൺലൈൻ പരിപാടിയിൽ5ജി ഫോൺ തന്നെയായിരിക്കും ഏറ്റവും വലിയ സവിശേഷത. കോവിഡ് വ്യാപന പശ്ചാത്തലത്തിൽ ഓൺലൈനായി നടത്തുന്ന ഇവന്റിലേക്ക് ആപ്പിൾ ക്ഷണം അയച്ചു തുടങ്ങി.\nസിലിക്കൺ വാലിയിലെ ആസ്ഥാനത്ത് 15-ന് വൈകിട്ട് അഞ്ച് മണിക്ക് ( ജിഎംടി) പരിപാടി സംപ്രേഷണം ചെയ്തു തുടങ്ങുമെന്ന് കമ്പനി വെളിപ്പെടുത്തി. ഇ-മെയിൽ ക്ഷണക്കത്തിന്റെ പകർപ്പുകൾ സോഷ്യൽ മീഡിയയിൽ അതിവേഗം പ്രചരിച്ചു. പരിപാടി തത്സമയം സംപ്രേഷണം ചെയ്യുന്ന ആപ്പിൾ വെബ്‌സൈറ്റിലും ക്ഷണം പോസ്റ്റുചെയ്തു.\nപുതിയ ഐഫോണുകൾ പുറത്തിറക്കുമ്പോൾ ആപ്പിൾ എല്ലാ വർഷവും ഇത്തരം പരിപാടികൾ നടത്താറുണ്ട്. പുതിയ ഹാൻഡ്‌സെറ്റുകളിൽ ഇത്തവണ5ജി മോഡലുകൾ ശ്രദ്ധേയമാകുമെന്നാണ് പ്രതീക്ഷ.\nവയർലെസ് ഡാറ്റയുടെ അളവിലും വേഗത്തിലും വൻ കുതിപ്പ് വാഗ്ദാനം ചെയ്യുന്നതാണ്5ജി നെറ്റ്‌വർക്കുകൾ. സെൽഫ് ഡ്രൈവിംഗ് വാഹനങ്ങൾ, വെർച്വൽ റിയാലിറ്റി, കണക്റ്റുചെയ്ത ആരോഗ്യ സംവിധാനങ്ങൾ എന്നിവയുമായി ബന്ധപ്പെട്ട സെൻസറുകളും സെർവറുകളും തൽക്ഷണം ആശയവിനിമയം നടത്തുന്നതിന് 5ജി പ്രാപ്തമാക്കുന്നു.\nഅതേസമയം,5ജി ഐഫോണിനായി ആപ്പിളിന് ചിപ്പ് സാങ്കേതികവിദ്യ സ്വന്തമായില്ലെന്ന് എൻഡർലെ ഗ്രൂപ്പിലെ ടെക്‌നോളജി അനലിസ്റ്റ് റോബ് എൻഡെർലെ മുന്നറിയിപ്പ് നൽകുന്നു.\nഇന്റൽ സ്മാർട്ട്‌ഫോൺ മോഡം ബിസിനസിന്റെ ഭൂരിഭാഗവും സ്വന്തമാക്കാൻ ആപ്പിൾ കഴിഞ്ഞ വർഷം 100 കോടി ഡോളർ കരാറിലെത്തിയിരുന്നു. ഇത് ഐഫോൺ നിർമാതാക്കൾക്ക് വിതരണ ശൃംഖലയിൽ കൂടുതൽ നിയന്ത്രണം ഉറപ്പു നൽകുന്നുണ്ട്.\n5 ജി നെറ്റ്‌വർക്കുകൾക്ക് അനുയോജ്യമായ സ്മാർട്ട്‌ഫോണുകൾക്കായുള്ള മോഡം ചിപ്പുകളുമായി മത്സരിക്കാനുള്ള ശ്രമങ്ങൾ ഉപേക്ഷിക്കുന്നതായി ഇന്റൽ അറിയിച്ചതിനെ തുടർന്നായിരുന്നു ആപ്പിളുമായുള്ള കരാർ.\nസ്വന്തം ഫോണുകളുടെ പ്രകടനവും സവിശേഷതകളും വർധിപ്പിക്കുകയെന്ന ലക്ഷ്യത്തോടെ ചിപ്പ് രംഗത്തെ അതികായരായ ക്വാൽകോമിനെ ആശ്രയിക്കുന്നത് കുറച്ചുകൊണ്ട് ആപ്പിൾ സ്വന്തം മൊബൈൽ ചിപ്പുകളിൽ നിക്ഷേപം നടത്തിവരികയാണ്. കൈയിൽ പ്രീമിയം ഫോൺ ഉണ്ടെങ്കിൽ5ജി ഇല്ലാതെ മുന്നോട്ടുപോകാനാവില്ലെന്ന് റോബ് എൻഡെർലെ പറയുന്നു.\nഎല്ലാ സ്മാർട്ട്‌ഫോൺ നിർമാതാക്കളും സാധാരണ വർഷാവസാനത്തോടെ പുതിയ ഫോണുകൾവിപണിയിൽ ഇറക്കാറുണ്ടെങ്കിലും ഇത്തവണ കോവിഡ് വ്യാപനം എല്ലാം തകിടം മറിച്ചു. പുതിയ ഫീച്ചറുകളും സവിശേഷതകളുമുള്ള ഫോണുകൾ പുറത്തിറക്കാത്തതിനാൽ നിലവിൽ ഉപയോഗിക്കുന്ന ഫോണുകളുമായി തന്നെ മുന്നോട്ടു പോകുകയാണ് ഉപയോക്താക്കൾ. എന്നാൽ വിതരണ ശൃംഖല ശക്തമായതിനാൽ ആപ്പിൾ വിൽപന ഏഷ്യൻ രാജ്യങ്ങളിൽവർധിക്കുമെന്നാണ് വിപണി നിരീക്ഷകരുടെ വിലയിരുത്തൽ.\n09/24/2020 - 07:30\n09/24/2020 - 07:00\nകോവിഡ് വാക്‌സിന്: 60,000 പേരില് പരീക്ഷിക്കാനൊരുങ്ങി ജോണ്‍സണ് ആന്റ് ജോണ്‍സണ്


തെങ്ങോല കൊണ്ടുള്ള സ്‌ട്രോ; മാതൃകയായി ഹോട്ടല് ഉടമ\n28 May 2019 4:41 AM GMT\nപ്ലാസ്റ്റിക് സ്‌ട്രോകള് ഇന്ന് വിപണി കീഴടക്കി മുന്നേറുകയാണ്. എന്നാല് അതുകൊണ്ടുള്ള പരിസിഥിതി മലിനീകരണത്തെക്കുറിച്ച് ആരും ചിന്തിക്കാറില്ല. എന്നാല് പ്ലാസ്റ്റിക് ഉപയോഗം കുറയ്ക്കുന്നതിനായി തെങ്ങോലകൊണ്ട് സ്‌ട്രോ നിര്‍മ്മിച്ചിരിക്കുകയാണ് ഫിലിപ്പീന്‍സിലെ 'കഫെ എഡിത്ത' എന്ന ഹോട്ടലിന്റെ ഉടമസ്ഥയായ സാറാ ടിയു.\nതെങ്ങോല ഉപയോഗിച്ചുള്ള സ്‌ട്രോ നിര്‍മ്മിച്ച് തന്റെ ഹോട്ടല് പരിസ്ഥിതി സൗഹൃദ കഫേയാക്കി മാറ്റിയിരിക്കുകയാണ് സാറ ടിയു. ഈ ചിന്തയ്ക്ക് പ്രചോദനമായത് ഒരു യാത്രയായിരുന്നു. ഫിലിപ്പീന്‍സിലെ കെറെജിഡോര് ദ്വീപിലേക്ക് സാറാ ടിയു നടത്തിയ യാത്ര. പ്ലാസ്റ്റിക് സ്‌ട്രോയ്ക്ക് പകരമായി ആദ്യം പേപ്പറുകളും മറ്റും ഉപയോഗിച്ചെങ്കിലും ആളുകള്‍ക്കത് ഇഷ്ടമായില്ല. തുടര്‍ന്നാണ് തെങ്ങോലയിലേക്ക് ചിന്തയെത്തുന്നത്.\nതെങ്ങോല ഉപയോഗിച്ചുള്ള സ്‌ട്രോയ്ക്കു പുറമെ തേങ്ങ ഉപയോഗിച്ചുളള വ്യത്യസ്ത തരത്തിലുളള പാനീയങ്ങള് കൂടി കഫേയില് വില്‍ക്കാന് തുടങ്ങിയതോടെ ഉപോഭോക്താക്കള്‍ക്ക് കഫേയിലെ പുതിയ രീതി ഇഷ്ടപ്പെട്ടു. വാമൊഴിയായി കഫേ മാഹാത്മ്യം പരക്കാന് തുടങ്ങിയതോടെ കഫേയിലെ കച്ചവടം പൊടിപൊടിച്ചു. കഫേയിലെ സ്‌ട്രോയുടെ ചിത്രങ്ങള് സോഷ്യല്‍മീഡിയയിലൂടെ പ്രചരിച്ചതും സാറയ്ക്ക് സഹായകമായി.\nRead More: വടക്കാഞ്ചേരിയിലെ ഈ അഞ്ചുവയസുകാരന്റെ കുഞ്ഞു മനസ്സില് വിരിഞ്ഞ നിറങ്ങള്‍ക്ക് പിന്നില് വലിയ കഥകളുണ്ട്\nCoconut Leave Stro philippines plastic waste


Wide release of films from this Onam - Malayalam Filmibeat\nഓണത്തിന് വൈഡ് റിലീസ്; സിനിമാ മേഖല പൊട്ടിത്തെറിയുടെ വക്കില്\n| Updated: Tuesday, July 21, 2015, 9:05 [IST]\nതിരുവനന്തപുരം: കാലങ്ങളായി പറഞ്ഞുകൊണ്ടിരിക്കുന്ന വൈഡ് റിലീസിങ് ഇത്തവണത്തെ ഓണത്തിന് തുടങ്ങുമെന്ന് ഉറപ്പായിരിക്കെ സിനിമാ മേഖല പൊട്ടിത്തെറിയുടെ വക്കിലെന്ന് റിപ്പോര്‍ട്ട്. നിര്‍മാതാക്കളുടെയും വിതരണക്കാരുടെയും യോഗത്തില് വൈഡ് റിലീസിന് അന്തിമ തീരുമാനമായതോടെയാണ് പ്രശ്‌നങ്ങള് ചൂടുപിടിക്കുന്നത്.\nഓണത്തിനെത്തുന്ന അഞ്ച് സിനിമകള് വൈഡ് റിലീസ് ആയിരിക്കുമെന്നാണ് വിവരം. വൈഡ് റീലിസിങ്ങിനെ ഫിലിം എക്‌സിബിറ്റേഴ്‌സ് ഫെഡറേഷന് എതിര്‍ക്കുമ്പോഴാണ് നിര്‍മാതാക്കളും വിതരണക്കാരും ചേര്‍ന്ന് വൈഡ് റിലീസിന് അന്തിമ തീരുമാനമായത്. ബാഹുബലി വൈഡ് റിലീസ് ചെയ്തതിനെ തുടര്‍ന്ന് എക്‌സസിബിറ്റേഴ്‌സ് ഫെഡറേഷന് സിനിമാ പ്രദര്‍ശനം നിര്‍ത്തിവെച്ചിരുന്നു.\nഇതേതുടര്‍ന്ന് മന്ത്രി തിരുവഞ്ചൂര് രാധാകൃഷ്ണന്റെ നേതൃത്വത്തില് നടത്തിയ ചര്‍ച്ചയില് വൈഡ് റിലീസിന് തത്വത്തില് അംഗീകാരം നല്‍കിയതായി അറിയിക്കുകയായിരുന്നു. ഓണത്തിന് വന് പ്രേക്ഷകരെ പ്രതീക്ഷിച്ച് തീയേറ്ററുകളിലെത്തുന്ന സൂപ്പര്‍സ്റ്റാര് സിനിമകള് വൈഡ് റിലീസിന്റെ പേരില് മാറ്റിവെക്കേണ്ടവരുമോ എന്ന ആശങ്കലയാണ് ഇപ്പോള്.\nപ്രേമം സിനിമയുടെ വ്യാജസിഡി സിനിമ പുറത്തിറങ്ങി ദിവസങ്ങള്‍ക്കുള്ളില് പ്രചരിച്ചതാണ് വൈഡ് റിലീസിങ് എന്ന ആശയം വീണ്ടും പൊടിതട്ടിയെടുക്കുന്നത്. എല്ലാ തീയേറ്ററുകളിലും സിനിമ റിലീസ് ചെയതാല് വ്യാജന്മാരെ ഒരു പരിധിവരെ ചെറുക്കാമെന്ന് നിര്‍മാതാക്കളും സംവിധായകരും കരുതുന്നു. എന്നാല് അത് തങ്ങളുടെ വരുമാനത്തെ കാര്യമായി ബാധിക്കുമെന്നാണ് എ ക്ലാസ് തീയേറ്റര് ഉടമകളുടെ നിലപാട്.\nRead more about: release films onam theater സിനിമ റിലീസ് മലയാളം ഓണം\nWide release of films from this Onam


Sat May 21 2022 15:25:36 GMT+0530 (India Standard Time)\nBY MTP20 April 2019 1:12 PM GMT\nMTP20 April 2019 1:12 PM GMT\nന്യൂഡല്‍ഹി: പ്രധാനമന്ത്രി നരേന്ദ്ര മോദിയുടെ ജീവിതകഥ പറയുന്ന വെബ് പരമ്പരയ്ക്ക് തിരഞ്ഞെടുപ്പ് കമ്മീഷന് വിലക്ക് ഏര്‍പ്പെടുത്തി. ഇനിയൊരു അറിയിപ്പ് ഉണ്ടാകുന്നതുവരെ വെബ് പരമ്പരയുടെ ഓണ്‍ലൈന് പ്രദര്‍ശനം നിര്‍ത്തിവയ്ക്കണമെന്ന് തിരഞ്ഞെടുപ്പ് കമ്മീഷന് ഇറോസ് നൗവിന് നിര്‍ദേശം നല്‍കി. ഇതുവരെ പ്രദര്‍ശിപ്പിച്ച് അഞ്ച് ഭാഗങ്ങള് ഇന്റര്‍നെറ്റില് നിന്ന് പിന്‍വലിയ്ക്കണമെന്നും കമ്മീഷന് ആവശ്യപ്പെട്ടിട്ടുണ്ട്. തിരഞ്ഞെടുപ്പ് പെരുമാറ്റ ചട്ടം നിലവിലുള്ളതിനാലാണ് ഇത്.\nമോദി; ദ ജേര്‍ണി ഓഫ് എ കോമണ് മാന് എന്ന് പേരുള്ള വെബ് പരമ്പരയ്ക്കാണ് വിലക്ക് ഏര്‍പ്പെടുത്തിയത്. ഏപ്രില് മൂന്നിനാണ് പരമ്പരയുടെ പ്രദര്‍ശനം ആരംഭിച്ചത്. അഞ്ച് എപ്പിസോഡുകള് ഇതുവരെ പ്രദര്‍ശിപ്പിച്ചു. മഹേഷ് താക്കൂറാണ് ഉമേഷ് ശുക്ല സംവിധാനം ചെയ്തിരിക്കുന്ന വെബ് സീരിസില് മോദിയായി അഭിനയിക്കുന്നത്.\nമോദിയുടെ ജീവിത കഥ പറയുന്ന പിഎം മോദി എന്ന ചിത്രത്തിന്റെ റിലീസ് നേരത്തെ തിരഞ്ഞെടുപ്പ് കമ്മീഷന് തടഞ്ഞിരുന്നു. അതിനു പിന്നാലെയാണ് വെബ് പരമ്പരയ്ക്കും വിലക്ക് ഏര്‍പ്പെടുത്തിയിരിക്കുന്നത്.\nmodi web series election commission narendra modi വെബ് പരമ്പര മോദി


തുരുത്തിയിലെ ദലിത് കുടുംബങ്ങള്\nFri Mar 22 2019 13:32:49 GMT+0530 (IST)\nപാപ്പിനിശ്ശേരി തുരുത്തി എന്‍എച്ച് ആക്ഷന് കമ്മിറ്റി തയ്യാറാക്കിയത്\nകണ്ണൂര് പാപ്പിനിശ്ശേരി പഞ്ചായത്തിലെ പട്ടികജാതി കോളനിയാണ് തുരുത്തി. നീര്‍ക്കെട്ടിനിടയില് അല്‍പം ഉയര്‍ന്ന് ഒറ്റപ്പെട്ടുനില്‍ക്കുന്ന ഒരിടം. കാര്‍ഷിക അടിമജീവിതത്തിന്റെ സമാനതകളില്ലാത്ത സാമൂഹിക അനുഭവങ്ങളും വേദനകളും ഏറ്റുവാങ്ങിയ പട്ടികജാതി വിഭാഗമാണ് വടക്കേ മലബാറിലെ പുലയര്. ലോകം ശ്രദ്ധിച്ച പൊറ്റകൃഷിയും പുറമ്പോക്ക്മാട്കൃഷിയും അടങ്ങുന്ന കൈപ്പാട് കൃഷിയുടെ ജ്ഞാനപാരമ്പര്യം ഈ സമുദായത്തിന്റെ സ്വന്തമാണ്.\nപതിറ്റാണ്ടുകള്‍ക്കു മുമ്പ് തുരുത്തി നിവാസികളുടെ പൂര്‍വികര് ഇവിടെ എത്തിയതും അങ്ങനെയാണ്. തെക്കന് കറത്തന് എന്ന പുലയപ്രമുഖന്റേതടക്കമുള്ള 17 കുടുംബങ്ങളാണ് തുരുത്തിയിലെ ആദ്യ തലമുറ. കൈപ്പാട് കൃഷിയും മീന്‍പിടിത്തവും ഉപജീവനവും അതിജീവനവുമാക്കിയ ഇവര് ആറോണ് ഓട്ടുകമ്പനിയുടെയും വെസ്‌റ്റേണ് ഇന്ത്യാ പ്ലൈവുഡിന്റെയും വരവോടെ വ്യവസായമേഖലയിലെ തൊഴിലിടങ്ങളിലേക്ക് എത്തിത്തുടങ്ങി. മിഷനറി പിന്തുണയോടെ ലഭിച്ച വിദ്യാഭ്യാസത്തിന്റെ ബലത്തില് വിരലിലെണ്ണാവുന്നവര് സര്‍ക്കാര് സേവനരംഗത്തും നിലയുറപ്പിച്ചു. പാപ്പിനിശ്ശേരിയുടെയും കണ്ണൂരിന്റെയും പ്രാദേശിക ചരിത്രവും അന്വേഷണങ്ങളും അകറ്റിനിര്‍ത്തിയ ഉത്തര മലബാറിലെ നൂറുകണക്കിനു പുലയ സെറ്റില്‍മെന്റ് കോളനികളില് തുരുത്തിയും ഉള്‍പ്പെടും.\nനീര്‍ത്തട-കണ്ടല് പാരിസ്ഥിതിക ആവാസവ്യവസ്ഥയോട് ചേര്‍ന്നുള്ള ഇവരുടെ ജീവിതം സാമൂഹികശാസ്ത്രപരമായും നരവംശശാസ്ത്രപരമായും ഏറെ പ്രാധാന്യമുള്ളതാണ്. പഴയ കാലം തൊട്ടുതന്നെ പുലയ കുടുംബങ്ങളുടെ തൊഴില്, ഭക്ഷണം, വിശ്വാസം എന്നിവ നീര്‍ത്തട സംസ്‌കാരവുമായി ഇഴചേര്‍ന്നാണ് വളര്‍ന്നതും വികസിച്ചതും.\nഏഴോം, മൊറാഴ, മാട്ടൂല്, മടക്കര, മാടായി, കുഞ്ഞിമംഗലം തുടങ്ങിയവയുടെ ദേശചരിത്രങ്ങളില് ജന്മി-ജാതിവ്യവസ്ഥയുടെ ക്രൂരപീഡനങ്ങളോട് ചെറുത്തുനിന്നാണ് ഈ സമുദായം ഇത്രയും വളര്‍ന്നതും വികസിച്ചതും എന്നതിനു ധാരാളം സൂചനകളുണ്ട്. ജാതിവ്യവസ്ഥയുടെ വിവേചനാത്മക വാഴ്ചയുടെ ഭാഗമായാണ് ഇത്തരത്തില് ഉപ്പിലേക്കും ചതുപ്പിലേക്കും ഇവര് ആട്ടിയോടിക്കപ്പെട്ടതും ഒതുക്കപ്പെട്ടതും. ജൈവസമ്പന്നമായ കണ്ടല്-നീര്‍ത്തട-വനവിഭവത്തിനു മേല് പാരമ്പര്യ അവകാശമുള്ള ഒരു ജനതയാണ് ഇവര്.\nദേശീയപാതാ വികസനത്തിന്റെ ഭാഗമായി വികസന അതോറിറ്റി പുറത്തുവിട്ട നിര്‍ദിഷ്ട അലൈന്‍മെന്റ് മൂന്നാമത്തേതാണ്. ഒന്നും രണ്ടും അലൈന്‍മെന്റുകള് വളവുകളില്ലാത്തതും ഏതെങ്കിലും ഒരു വിഭാഗത്തെ പ്രതികൂലമായി ബാധിക്കാത്തതുമായിരുന്നുവെങ്കില് മൂന്നാമത്തേത് 90 ശതമാനവും തുരുത്തിയിലെ പട്ടികജാതി വിഭാഗത്തെ കുടിയിറക്കുന്ന തരത്തിലുള്ളതാണ്. വേളാപുരം മുതല് തുരുത്തി വരെ 500 മീറ്റര് നീളത്തിനിടയില് ഒരു വളവ് ബോധപൂര്‍വം സൃഷ്ടിച്ച് 29 കുടുംബങ്ങളെ പൂര്‍ണമായി കുടിയിറക്കുന്ന രൂപത്തിലേക്ക് അലൈന്‍മെന്റ് മാറി.\n2016ല് പുറത്തുവന്ന പ്രസ്തുത അലൈന്‍മെന്റ് നോട്ടിഫിക്കേഷന് പ്രകാരം ഈ കുടുംബങ്ങളില് മിക്കതും ദേശീയപാത വികസന അതോറിറ്റിക്ക് വിയോജിപ്പ് എഴുതിനല്‍കുകയുണ്ടായി. എന്നാല്, യാതൊരു തരത്തിലുള്ള അനുകൂല പ്രതികരണവും അതോറിറ്റിയില് നിന്നുണ്ടായില്ല. പഞ്ചായത്ത് അധികാരികള്, ജില്ലാ കലക്ടര്, തഹസില്‍ദാര് എന്നിവരെ പല ഘട്ടങ്ങളിലായി ഈ കുടുംബാംഗങ്ങള് പരാതിയുമായി സമീപിച്ചെങ്കിലും ഇവരുടെ പരാതി കേള്‍ക്കാനുള്ള ഒരവസരവും അധികാരികള് സൃഷ്ടിച്ചില്ല. അതുകൊണ്ടുതന്നെ തുരുത്തി നിവാസികള് ഒരു ആക്ഷന് കമ്മിറ്റിക്ക് രൂപം കൊടുത്തു.\nഭരണഘടനാപരമായി പരിരക്ഷ ലഭിക്കേണ്ട ഒരു ജനവിഭാഗത്തെ കൂട്ടമായി വേരോടെ പിഴുതുകളയുന്ന സമീപനം പുനഃപരിശോധിക്കണമെന്ന ആവശ്യം തള്ളപ്പെടുകയാണുണ്ടായത്. ഒന്നും രണ്ടും അലൈന്‍മെന്റുകള് ഈ രൂപത്തില് തിരുത്തപ്പെട്ടത് എന്തിനാണെന്ന ചോദ്യത്തിനു 'ചില വിഐപി ഇടപെടലുകളുണ്ടായി' എന്നായിരുന്നു വിവരാവകാശ പ്രകാരം അതോറിറ്റിയില് നിന്നു ലഭിച്ച മറുപടി. അലൈന്‍മെന്റില് പുതുതായി വന്നുചേര്‍ന്ന നിര്‍ദിഷ്ട വളവ് ഒഴിവാക്കിയാല് തന്നെ 25 പുലയ കുടുംബങ്ങള് രക്ഷപ്പെടുമെന്ന കാര്യം കമ്മിറ്റി ജില്ലാ കലക്ടര് ഉള്‍പ്പെടെയുള്ളവരുടെ ശ്രദ്ധയില് പെടുത്തിയപ്പോള്, അലൈന്‍മെന്റിന്മേല് ചര്‍ച്ചയില്ലെന്നായിരുന്നു മറുപടി.\nതുടര്‍ന്ന് ഏപ്രില് 27ാം തിയ്യതി കോളനിയിലെ ദലിത് കുടുംബങ്ങള് തുരുത്തിയില് കുടില് കെട്ടി സമരം ആരംഭിക്കുകയുണ്ടായി. മുഖ്യധാരാ പ്രസ്ഥാനങ്ങളും അവരുടെ വികസന നയങ്ങളും കേരളത്തിലും ഇന്ത്യയിലും സ്വീകരിച്ചുപോരുന്ന ദലിത്-പരിസ്ഥിതിവിരുദ്ധ സമീപനങ്ങള് തുറന്നുകാട്ടും വിധത്തില് പൊതുസമൂഹത്തില് നിന്നും വിവിധ ദലിത് സമുദായ സംഘടനാ പ്രവര്‍ത്തകരില് നിന്നും പൗരാവകാശ പ്രവര്‍ത്തകരില് നിന്നും മാധ്യമങ്ങളില് നിന്നും സമരത്തിനു ലഭിച്ചുകൊണ്ടിരിക്കുന്ന പിന്തുണ ആവേശകരമാണ്.\n2018 മെയ് 9നു ബൈപാസ് സര്‍വേ അധികാരികള് എത്തുകയും എതിര്‍ത്തുനിന്ന സ്ത്രീകളും കുട്ടികളും അടക്കമുള്ള നൂറുകണക്കിന് ആളുകളെ ബലാല്‍ക്കാരമായി അറസ്റ്റ് ചെയ്തു കൊണ്ടുപോവുകയും സ്ഥലമുടമകളുടെ അസാന്നിധ്യത്തില് സര്‍വേ പൂര്‍ത്തീകരിക്കുകയും ചെയ്തു. ഭൂവുടമകളുടെ സാന്നിധ്യത്തില് നീതിപൂര്‍വമായി നടക്കേണ്ട സര്‍വേയാണ് പോലിസ് അറസ്റ്റിലും അതിക്രമങ്ങളിലും കലാശിച്ചത്.\nകണ്‍സള്‍ട്ടന്റ് കമ്പനിയും ഭൂമാഫിയകളും വികസന സവര്‍ണ ലോബികളും നടത്തുന്ന ഗൂഢാലോചനകളുടെ ഇരകളായിത്തീരുന്നത് വെറും 29 ദലിത് കുടുംബങ്ങള് മാത്രമായിരിക്കില്ല. മറിച്ച്, ബൈപാസ് നിര്‍മാണാനന്തരം സൃഷ്ടിക്കപ്പെടുന്ന വെള്ളക്കെട്ടും നിര്‍മാണാവശിഷ്ടങ്ങളും നൂറുകണക്കിനു കുടുംബങ്ങളുടെ വീടിന്റെയും പറമ്പിന്റെയും കുടിവെള്ളത്തിന്റെ ജൈവസ്വഭാവം നശിപ്പിക്കുകയും ക്രമേണ അവര് വീടും പറമ്പും ഉപേക്ഷിച്ചു പലായനം ചെയ്യേണ്ട അവസ്ഥയുണ്ടാവുകയും ചെയ്യുമെന്നത് ഇത്തരം വികസനനീക്കങ്ങളുടെ പൂര്‍വകാല അനുഭവമാണ്. ഈ തിരിച്ചറിവിന്റെ അടിസ്ഥാനത്തില് ആക്ഷന് കമ്മിറ്റി വിപുലമായ സമരസഹായ സമിതിക്കു രൂപം നല്‍കുകയും പ്രക്ഷോഭ പരിപാടികള് ആവിഷ്‌കരിക്കുകയും ചെയ്യുകയുണ്ടായി.\n1971ലെ രാം സാര് പരിസ്ഥിതി ഉച്ചകോടി തീരുമാനം അനുസരിച്ച് ലോകത്തിന്റെ പാരിസ്ഥിതിക സന്തുലിതാവസ്ഥയെ പിന്തുണയ്ക്കുന്നതും കാലാവസ്ഥാ വ്യതിയാനം, ആഗോളതാപനം, ഭക്ഷ്യസുരക്ഷ എന്നിവയെ സ്വാധീനിക്കുകയും ചെയ്യുന്ന നീര്‍ത്തട ജൈവവൈവിധ്യ സംരക്ഷണ പരിധിയില് വരുന്ന അമൂല്യമായ ഉപ്പൂറ്റി, കണ്ണാമ്പെട്ടി, മച്ചിന്തോല്, ഭ്രാന്തന് കണ്ടല് തുടങ്ങിയ കണ്ടല് ഇനങ്ങളും തീരപരിസ്ഥിതിയെയും ജലപരിസ്ഥിതിയെയും നിയന്ത്രിക്കുകയും നിര്‍ണയിക്കുകയും ചെയ്യുന്ന നിരവധി സൂക്ഷ്മജീവികളുടെയും സസ്യങ്ങളുടെയും സമ്പന്നമായ ആവാസ നീര്‍ത്തട കേന്ദ്രമാണ് വളപട്ടണം പുഴയുടെ വടക്കേ തീരത്തുള്ള നിര്‍ദിഷ്ട അലൈന്‍മെന്റ് ഉള്‍ക്കൊള്ളുന്ന തുരുത്തി പ്രദേശം.\nചുരുക്കത്തില്, തികഞ്ഞ ദലിത്-പരിസ്ഥിതിവിരുദ്ധ സമീപനം കൊണ്ട് തീര്‍ത്തും ഹിംസാത്മകവും ജനവിരുദ്ധവുമായിത്തീരുകയും ഈ പ്രദേശത്തെ തലമുറകള് കഴിയുമ്പോള് വെറും ചാവുനിലമായി ഈ ബൈപാസ് അലൈന്‍മെന്റ് മാറ്റുമെന്നതാണ് വസ്തുത.\nഅലൈന്‍മെന്റില് പറയുന്ന ദേശത്ത് 400 വര്‍ഷം പഴക്കമുള്ള ഒരു ആരാധനാ കേന്ദ്രം നിലനില്‍ക്കുന്നുണ്ട്. തുരുത്തിയില് അരിങ്ങളേയന് തറവാട്ടുകാരുടേതാണ് ശ്രീപുതിയില് ഭഗവതി ക്ഷേത്രം. പുലയരുടെ ആചാരവും അനുഷ്ഠാനവും വിശ്വാസവുമായി തുരുത്തിയില് സജീവമാണ് പ്രാദേശിക ജനതയുടേതായി നിലകൊള്ളുന്ന ഈ ആരാധനാലയം. ഈ കീഴാള ആരാധനാലയം ബൈപാസ് വരുന്നതോടുകൂടി പൂര്‍ണമായും ഇല്ലാതാവും. ഒരു ജനതയുടെ വിശ്വാസത്തിനും സംസ്‌കാരത്തിനും മേല് വികസനത്തിന്റെ ബുള്‍ഡോസര് കയറിയിറങ്ങുന്നതിന്റെ ഭീതിയിലാണ് തദ്ദേശീയരായ ജനങ്ങള്. എന്തു വില കൊടുത്തും ഈ അലൈന്‍മെന്റ് തിരുത്താനുള്ള പോരാട്ടത്തില് സമരസമിതിക്ക് ഒപ്പം നില്‍ക്കുമെന്ന തീരുമാനത്തിലാണ് ക്ഷേത്ര കമ്മിറ്റി.\nതുരുത്തി എന്ന അതീവ നീര്‍ത്തട പരിസ്ഥിതിലോല പ്രദേശത്തിനു മുകളില് ബൈപാസ് കടന്നുപോകുമ്പോള് ചരിത്രം ഉണര്‍ന്നിരിക്കുന്ന വളപട്ടണം പുഴയും അതിന്റെ ജൈവസമ്പത്തും വേരോടെ പിഴുതെറിയപ്പെടും. കക്കവാരല്, തടുക്കല്, വലയിളക്കല്, ചെമ്മീന് തിരക്കല് എന്നിങ്ങനെയുള്ള തൊഴില് മേഖലയിലെ തൊഴിലാളികള് പൂര്‍ണമായും പിന്‍വാങ്ങേണ്ടിവരും. മീനുകള്, ചെമ്മീനുകള്, ഞണ്ടുകള്, മലിഞ്ഞിലുകള്, നീര്‍ത്തട പക്ഷികള് എന്നിങ്ങനെ എണ്ണമറ്റ ജൈവവൈവിധ്യം പൂര്‍ണമായും ഇല്ലാതാവും.\nഇതിനു പുറമേ ബൈപാസ് നിര്‍മാണത്തിന് ആവശ്യമായ മണ്ണ് സമീപ പഞ്ചായത്തുകളില് നിന്നു ശേഖരിക്കേണ്ടിവരുമ്പോള് കുന്നുകള് വ്യാപകമായി നശിപ്പിക്കപ്പെടും. ഇങ്ങനെ പരിസ്ഥിതിയുടെ ഇരട്ട നാശം സംഭവിക്കും. ഭാവിയില് വളപട്ടണം പുഴ ഒരു ഓര്‍മയായി മാറും. നീരിടങ്ങള് പൂര്‍ണമായും നശിക്കുകയും ഇതു വെള്ളപ്പൊക്കത്തിനും ജലക്ഷാമത്തിനും ഒരുപോലെ വഴിയൊരുക്കുകയും ചെയ്യും. ചുരുക്കത്തില്, പരിസ്ഥിതിയുടെ ഇരട്ട നാശമാണ് ഈ ബൈപാസ് നിര്‍മാണമുണ്ടാക്കാന് പോകുന്നത്.\nതുരുത്തിലെ ജനങ്ങള് സ്വാഭാവികമായി സമരമുഖത്തേക്ക് എടുത്തെറിയപ്പെടുകയാണുണ്ടായത്. കുടില് കെട്ടി സമരം, സര്‍വേയെ തുടര്‍ന്ന് പോലിസ് അറസ്റ്റിലേക്കും അതിക്രമത്തിലേക്കും നീങ്ങിക്കഴിഞ്ഞു. കണ്ണൂര്, കാസര്‍കോട് ജില്ലയിലെ പട്ടികജാതി വിഭാഗങ്ങളെ വംശീയമായി സ്വാധീനിക്കും വിധം സമരത്തിന്റെ ഉള്ളടക്കം വിനിമയം ചെയ്യപ്പെട്ടു. ഈ സമരം ഉയര്‍ത്തുന്ന നിരവധി ചോദ്യങ്ങളുണ്ട്. ഏറക്കുറേ നീതിപൂര്‍വമായിരുന്ന ഒന്നും രണ്ടും അലൈന്‍മെന്റുകളില് ഇടപെട്ട് സ്വാധീനം ചെലുത്തി അതിനെ ഏകപക്ഷീയമായ തികഞ്ഞ ദലിത്-പരിസ്ഥിതിവിരുദ്ധ അലൈന്‍മെന്റായി മാറ്റുന്നതിന് ആരാണ് ഇടപെട്ടത്? വിവരാവകാശ നിയമം പുറത്തുപറയുന്ന വിഐപികള് ആരാണ്? ഭരണാധികാരികളും ദേശീയപാത വികസന അതോറിറ്റി അധികൃതരും തുരുത്തി നിവാസികളോട് മറുപടി പറയേണ്ടതുണ്ട്.\nഗവണ്മെന്റും ദേശീയപാത വികസന അതോറിറ്റിയും പല കാര്യങ്ങളിലും തിരുത്തല് വരുത്തേണ്ടിവരുമെന്ന സൂചനയാണ് തുരുത്തി സമരം പൊതുസമൂഹത്തോട് പറയുന്നത്. കുടികിടപ്പ് അവകാശത്തിലൂടെ നേടിയ നാമമാത്രമായ ഭൂവുടമസ്ഥതയും പുരുഷായുസ്സു കൊണ്ട് നിര്‍മിച്ചെടുത്ത വീടുകളും മാത്രമാണ് ഈ 29 കുടുംബങ്ങള്‍ക്കുമുള്ളത്. അലൈന്‍മെന്റില് ബോധപൂര്‍വം സൃഷ്ടിച്ച വളവിലൂടെ ദലിത് കുടുംബങ്ങളുടെ നാശം തന്നെയാണ് ഭരണാധികാരികള് ഉറപ്പുവരുത്തിയത്.\nവ്യാപാരികളുടെയും വ്യവസായ പ്രമുഖരുടെയും പ്രബല ജാതിവിഭാഗങ്ങളുടെയും ഇടുങ്ങിയ താല്‍പര്യത്തിനു വഴങ്ങിയതിന്റെ ഫലമാണിത്. ഭരണഘടനയുടെ പരിരക്ഷ ലഭിക്കേണ്ട ദുര്‍ബല വിഭാഗങ്ങളുടെ സുരക്ഷ ഉറപ്പുവരുത്തുന്നതിനു പകരം ദലിത് സംസ്‌കാരത്തെയും പരിസ്ഥിതിയെയും വേരോടെ പിഴുതെറിയുന്നതിനും വന്‍കിട ടൂറിസ്റ്റ് സമുച്ചയങ്ങളും അതുവഴിയുള്ള കച്ചവട വ്യാമോഹങ്ങളും താല്‍പര്യങ്ങളും സംരക്ഷിക്കാനാണ് ഗവണ്മെന്റും അതോറിറ്റിയും ശ്രമിക്കുന്നത്.\nസമരസമിതി വികസനത്തിന് എതിരല്ല; ഒന്നുകില് ഒന്നും രണ്ടും അലൈന്‍മെന്റുകളിലേക്ക് അതോറിറ്റി തിരിച്ചുപോവുക, അല്ലെങ്കില് മേല്‍പ്പാലം നിര്‍മിച്ചുകൊണ്ട് ആവാസജനതയെയും പരിസ്ഥിതിയെയും സാമൂഹിക ആഘാതങ്ങളില് നിന്നും പാരിസ്ഥിതിക ആഘാതങ്ങളില് നിന്നും സംരക്ഷിക്കുക എന്നതാണ് സമരസമിതി ആവശ്യപ്പെടുന്നത്. ലക്ഷ്യം നേടുന്നതിലേക്കായി മുഴുവന് ദലിത് സംഘടനകളുടെയും രാഷ്ട്രീയ സംഘടനകളുടെയും പരിസ്ഥിതി-പൗരാവകാശ പ്രവര്‍ത്തകരുടെയും പിന്തുണ സമിതി ആവശ്യപ്പെടുകയാണ്. ി


ഊബര് ഈറ്റ്സ് കൊച്ചിയിലും :: Janmabhumi Daily\nഊബര് ഈറ്റ്സ് കൊച്ചിയിലും\nകൊച്ചി: ആവശ്യാനുസരണം ഭക്ഷണം വിതരണം ചെയ്യുന്ന ആപ്പ് 'ഊബര് ഈറ്റ്സ്' 15 മുതല് കൊച്ചിയിലും. ഇരുനൂറിലേറെ റസ്റ്റോറന്റുകള് പങ്കാളികളായ ഈ സേവനം കലൂര്, പനമ്പള്ളി നഗര്, മറൈന് ഡ്രൈവ്, എളംകുളം തുടങ്ങി യഭാഗങ്ങളില് ലഭ്യമായിരിക്കും.\nകൊക്കോ ട്രീ, ഗോകുല് ഊട്ടുപുര, മിലാനോ ഐസ്‌ക്രീംസ്, ചായ് കോഫി, സര്‍ദാര്‍ജി ദാ ദാബ തുടങ്ങിയയിടങ്ങളില് നിന്ന് ഭക്ഷണം ഓര്‍ഡര് ചെയ്യാന് ഇതു സഹായിക്കും.\nപ്രാരംഭ ആനുകൂല്യം എന്ന നിലയില് ഒരു രൂപ വിതരണ നിരക്കെന്ന നിലയില് ഉപഭോക്താക്കളില് നിന്ന് ഈടാക്കും. ഭക്ഷണം ഓഡര് ചെയ്യുന്നതിനുവേണ്ടി ആദ്യം ഊബര് ഈറ്റ്സ് ആപ്പ് ഡൗണ്‍ലോഡ് ചെയ്യണം. പിന്നീട് ഭക്ഷണം എത്തിക്കേണ്ട വിലാസം രേഖപ്പെടുത്തിയ ശേഷം ഓര്‍ഡര് ചെയ്യാം. പേടിഎം വഴിയോ ഭക്ഷണം ലഭിക്കുന്ന സമയത്തോ പണം നല്‍കാനാകും. ഓര്‍ഡറിന്റെ അപ്ഡേറ്റുകള് ഭക്ഷണം വിതരണം ചെയ്യുന്നതു വരെ തല്‍സമയം പരിശോധിക്കാമെന്നതാണ് ഈ ആപ്പിന്റെ പ്രത്യേകത.\nനരേന്ദ്രമോദിക്ക് തിരുവനന്തപുരത്തും കൊച്ചിയിലും പരിപാടികള്\nകൊച്ചിയിലും അതിവേഗ റെയില്‍ടെല് വൈഫൈ\nപിയാജിയോ മോട്ടോപ്ലക്‌സ് കൊച്ചിയിലും\nഭീകരര് കൊച്ചിയിലും എത്തിയിരുന്നു\nമേരു ക്യാബ് സര്‍വീസ് കൊച്ചിയിലും\nട്രിനിറ്റി കണ്ണാശുപത്രി സേവനം കൊച്ചിയിലും


ബഹ്‌റിനില് തടവില് കഴിയുന്ന 250 ഇന്ത്യാക്കാരെ മോചിപ്പിക്കും\nമനാമ. പ്രധാനമന്ത്രി നരേന്ദ്രമോദിയുടെ ബഹ്‌റിന് സന്ദര്‍ശനത്തിനു പിന്നാലെ 250 ഇന്ത്യാക്കാര്‍ക്ക് ജയില് മോചനത്തിനുള്ള വഴി തുറക്കുന്നു. ബഹ്‌റൈന് ഭരണാധികാരി ശൈഖ് ഖലീഫ ബിന് സല്‍മാന് അല് ഖലീഫയുമായി പ്രധാനമന്ത്രി നടത്തിയ കൂടിക്കാഴ്ചയില് ഇക്കാര്യം ചര്‍ച്ച ചെയ്തിരുന്നു. ഇതേത്തുടര്‍ന്നാണ് ഇന്ത്യാക്കാരായ തടവുകാരെ മോചിപ്പിക്കാന് തീരുമാനമായത്.\nകൂടാതെ സാംസ്‌കാരിക മേഖലയിലെ വിനിമയം, സോളാര് എനര്‍ജി, ബഹിരാകാശ ഗവേഷണം തുടങ്ങി നിരവധി മേഖലകളില് സഹകരിക്കുന്നതിനുള്ള കരാറുകളിലും ഇരു രാജ്യങ്ങളും ഒപ്പു വെച്ചു. ബഹ്‌റിന് സന്ദര്‍ശിക്കുന്ന ആദ്യത്തെ ഇന്ത്യന് പ്രധാനമന്ത്രിയാണ് നരേന്ദ്രമോദി. മൂന്ന് ദിവസത്തെ സമ്മേളനത്തിനായി യു എ ഇ യിലെത്തിയതിന്റെ ഭാഗമായാണ് അദ്ദേഹം ബഹ്‌റിന് സന്ദര്‍ശിച്ചത്.\nസിസ്റ്റര് പെര്‍സിസ് ജോണിന്റെ മാതാവ് നിത്യതയില്\nശ്വാസകോശ സംബന്ധമായ ചികില്‍സയെ തുടര്‍ന്ന് ചികില്‍സയിലായിരുന്നു\nഅറസ്റ്റിലായത് മുന് കേന്ദ്രമന്ത്രിയും മുതിര്‍ന്ന കോണ്‍ഗ്രസ് നേതാവും


ഒറ്റ ഡീലിൽ നിന്ന് 400 മില്യൺ: ജ്യോതി ബൻസാൽ എന്ന സൂപ്പർ സംരംഭകന്റെ കഥ – Media Ink Online\nആപ്പ് ഡൈനാമിക്സ്, ബിഗ് ലാബ്സ് ,ഹാർനസ്, അൺയൂഷ്യൽ വെൻച്ചേർസ് എന്നി സംരംഭങ്ങളുടെ സ്ഥാപകനാണ് ജ്യോതി ബൻസാൽ.രാജസ്ഥാനിലെ ഒരു ചെറു ഗ്രാമത്തിൽ ജനിച്ച ജ്യോതി പന്ത്രണ്ടാം ക്ലാസ് വരെ കമ്പ്യൂട്ടർ കണ്ടിട്ടില്ലായിരുന്നു. എന്നാൽ പിന്നീട് സാങ്കേതിക രംഗത്ത് അദ്ദേഹം കൈവരിച്ച നേട്ടങ്ങൾ അതുല്യമാണ്. ചെറുപ്പത്തിൽ തന്നെ പo നത്തോട് നല്ല ആഭിമുഖ്യമുണ്ടായിരുന്ന ജ്യോതിക്ക് കുടുംബത്തിന്റെ പിന്തുണ വലിയ മുതൽക്കൂട്ടായിരുന്നു.\nജെ.ഇ.ഇ എൻട്രൻസ് പരീക്ഷയിൽ മികച്ച റാങ്ക് കരസ്ഥമാക്കിയ അദ്ദേഹം ഡെല്ലി ഐ.ഐ.റ്റിയിൽ ചേർന്നു.തികഞ്ഞ ബുദ്ധിവൈഭവം ഉണ്ടായിരുന്ന അദ്ദേഹം വളരെ പെട്ടന്ന് തന്നെ എല്ലാം പഠിച്ചെടുത്തു. പoനത്തിന് ശേഷം അദ്ദേഹം ടി.വി സെറ്റ് ടോപ്പുകൾ നിർമിക്കുന്ന അപ്ലയൻ എന്ന സ്റ്റാർട്ടപ്പിൽ ചേർന്നു. പിന്നീട് അദ്ദേഹം സിലിക്കണിലും വില്ലി ടെക്നോളജിയിലും ജോലി ചെയ്തു.\nകൂടുതൽ സോഫ്റ്റവെയറുകൾ കണ്ടുപിടിക്കുംതോറും അത് സാങ്കേതിക രംഗത്ത് നിരവധി സങ്കീർണതകൾക്ക് വഴിവെയ്ക്കും എന്ന് മനസിലാക്കിയ ജ്യോതി ലളിതമായ ആപ്പ് ഡൈനാമിക്സ് എന്ന സോഫറ്റ്വെയർ നിർമിച്ചു. ഒരു സ്റ്റാർട്ടപ്പ് കമ്പനി സി.ഇ.ഒ യുടെ മാത്രം ശ്രമഫലമല്ല മറിച്ച് അവിടെ ജോലി ചെയ്യുന്ന എല്ലാവരുടെയും അദ്ധ്വാനത്തിന്റെ ഫലമാണെന്ന് മനസിലാക്കിയ ബൻസാ ൽ തൊഴിലാളികൾക്ക് മികച്ച വേതനം നല്കാൻ ശ്രദ്ധിച്ചിരുന്നു. നാനൂറിലധികം തൊഴിലാളികൾ ആപ്പ് ഡൈനാമിക്സിൽ ജോലി ചെയ്യുന്നുണ്ട്.\nനല്ല സി.ഇ.ഒ എങ്ങനെയായിരിക്കണം.\nജ്യോതി ബൻസാലിന്റെ അഭിപ്രായത്തിൽ അദ്ദേഹം എപ്പോഴും കമ്പനിയുടെ ലക്ഷ്യങ്ങളെയും വ്യക്തിത്വത്തെയും ഉയർത്തിപ്പിടിക്കുന്ന ആളായിരിക്കണം. തൊഴിലാളികളെയും സംരംഭകരെയും ഒന്നിച്ചു കൊണ്ടുപോകാൻ കഴിയണം. തീരുമാനങ്ങൾ എടുക്കാനും അത് ക്രിയാത്മകമായി നടപ്പിലാക്കാനും അദ്ദേഹം ശ്രദ്ധിക്കണം.\nവലിയ സ്വപ്നങ്ങളുടെ ഉടമ\nലോകമെമ്പാടുമുള്ള സാങ്കേതിക പ്രശ്നങ്ങൾക്ക് പരിഹാരം നിർദേശിക്കുക എന്നതാണ് ബൻസാലിന്റെ കമ്പനി ചെയ്യുന്നത്. ചെയ്യുന്ന ജോലിയിൽ തികഞ്ഞ സന്തോഷം കണ്ടെത്തുന്നയാളാണ് താനെന്നും ലാഭമല്ല മറിച്ച് സേവനമാണ് തങ്ങളുടെ ലക്ഷ്യമെന്നും അദ്ദേഹം പറയുന്നു. ജാതി-മത ഭേതമന്യേ അറിവിന്റെ മേഖലയിൽ എല്ലാവർക്കും തുല്യ അവസരം നല്കുക എന്ന തത്വത്തിൽ അദ്ദേഹം വിശ്വസിക്കുകയും അതിനു വേണ്ടി പ്രവർത്തിക്കുകയും ചെയ്യുന്നു.\nRelated Topics:jyothi bansal


ഓരോ വര്‍ഷവും 60 രാജ്യങ്ങളില് നിന്നുള്ള ഏതെങ്കിലും രാജ്യത്തിന് പുസ്തകദിനത്തോട് അനുബന്ധിച്ച് പുസ്തകോത്സവം നടത്താന് അനുമതി കൊടുക്കും. ആതിഥേയത്വം വഹിക്കുന്ന അവിടത്തെ ഏറ്റവും പ്രമുഖനായ എഴുത്തുകാരനെ പുസ്തകദിനത്തിന് സന്ദേശം കൊടുക്കുന്നതിനായി ക്ഷണിക്കും. കൂടാതെ വിശദീകരണ ചിത്രങ്ങള് ചെയ്ത പോസ്റ്ററുകള് പ്രദര്‍ശിപ്പിക്കും. മത്സരങ്ങള്, അവാര്‍ഡുകള് എന്നിവയും പുസ്തകദിനത്തിലുണ്ടാകും. ലോകത്തിലെല്ലായിടത്തു നിന്നുമുള്ള എഴുത്തുകാരും സാഹിത്യകാരന്മാരും പുസ്തകോത്സവത്തില് പങ്കെടുക്കും. പുസ്തകങ്ങള്‍ക്ക് അവാര്‍ഡും പ്രഖ്യാപിക്കും.\n‘എഡിറ്റിങ് നടക്കുന്ന ആകാശം’; പി.ജിംഷാറിന്റെ പുതിയ നോവല്


Pinarayi vijayan recalls his days in Brennen college 'ബ്രണ്ണനില് പഠിക്കുമ്പോള് സുഹൃത്തുക്കള് മദ്യപിക്കാനായി എന്നെയും വിളിച്ചു, പക്ഷെ...': മുഖ്യമന്ത്രി | Indian Express Malayalam\npinarayi vijayan recalls his days in brennen college\n‘ബ്രണ്ണനില് പഠിക്കുമ്പോള് സുഹൃത്തുക്കള് മദ്യപിക്കാനായി എന്നെയും വിളിച്ചു, പക്ഷെ…’: മുഖ്യമന്ത്രി\n‘ബ്രണ്ണൻ കോളേജിന്‍റെ പിന്നിൽ ഒരു കാട് ഉണ്ടായിരുന്നു. അവിടെ ഇരുന്ന് മദ്യപിക്കാറുള്ള എന്‍റെ കൂട്ടുകാർ എന്നെയും വിളിച്ച് കൊണ്ട് പോയി’- മുഖ്യമന്ത്രി\nJune 2, 2019 2:04:01 pm\nകണ്ണൂര്: മദ്യപിക്കാൻ വിളിക്കുന്നവരോട് അത് വേണ്ടെന്ന് പറയാൻ കഴിഞ്ഞാലോ മദ്യം ഒഴിവാക്കാൻ സാധിക്കൂവെന്ന് മുഖ്യമന്ത്രി പിണറായി വിജയൻ. ബ്രണ്ണൻ കോളേജിൽ പഠിച്ചിരുന്ന കാലത്ത് തന്നെ സുഹൃത്തുക്കള് മദ്യപിക്കാൻ വിളിച്ചിരുന്നുവെന്നും എന്നാൽ അന്ന് തനിക്ക് വേണ്ടെന്ന് പറയാൻ കഴിഞ്ഞെന്നും പിണറായി പറഞ്ഞു. വിദ്യാലയങ്ങളെ ലഹരി മാഫിയ ലക്ഷ്യമിടുന്നുണ്ടെന്നും കുട്ടികൾ അതിന് അടിമപ്പെടരുതെന്നും മുഖ്യമന്ത്രി പറഞ്ഞു. ലഹരി മാഫിയക്ക് പെൺകുട്ടികളും അടിമയാകുന്നുണ്ടെന്നും പിണറായി വിജയൻ കൂട്ടിച്ചേർത്തു.\nRead More: ‘കൊലപാതക കാരണങ്ങൾ പലപ്പോഴും രാഷ്ട്രീയത്തിനുമപ്പുറം’\nധര്‍മ്മടം മണ്ഡലത്തില് നിന്ന് എസ്എസ്എല്‍സി, പ്ലസ്ടു പരീക്ഷകളില് ഉന്നത വിജയം നേടിയ വിദ്യാര്‍ത്ഥികളെ അനുമോദിക്കുന്ന ചടങ്ങിൽ സംസാരിക്കുകയായിരുന്നു മുഖ്യമന്ത്രി. ‘ബ്രണ്ണൻ കോളേജിന്‍റെ പിന്നിൽ ഒരു കാട് ഉണ്ടായിരുന്നു. അവിടെ ഇരുന്ന് മദ്യപിക്കാറുള്ള എന്‍റെ കൂട്ടുകാർ എന്നെയും വിളിച്ച് കൊണ്ട് പോയി. വേണ്ടെന്ന് പറയാൻ കഴിഞ്ഞാലെ നമുക്ക് അത് ഒഴിവാക്കാനാകൂ. എനിക്കത് പറയാൻ കഴിഞ്ഞു. അതാവണം നിങ്ങൾ”,’മുഖ്യമന്ത്രി പറഞ്ഞു.\nപിണറായി യുപി സ്‌കൂളിലും, പെരളശ്ശേരി ഹൈസ്‌കൂളിലും വിദ്യാഭ്യാസം. പിന്നീട് ഒരു വര്‍ഷം നെയ്‌ത്തു തൊഴിലാളിയായി ജോലി ചെയ്‌തു. തുടര്‍ന്നാണ് പ്രീയൂണിവേഴ്‌സിറ്റിക്ക് തലശ്ശേരി ബ്രണ്ണന് കോളേജില് ചേരുന്നത്. ബ്രണ്ണന് കോളേജില് തന്നെ ബിരുദപഠനം നടത്തി. നിരവധി സമരങ്ങളിലൂടെ വിദ്യാര്‍ഥി പ്രസ്ഥാനത്തെ നയിച്ചു. കെ.എസ്.എഫി ന്റെ സംസ്ഥാന പ്രസിഡന്റ്, സെക്രട്ടറി എന്നീ നിലകളിലും കെ.എസ്.വൈ.എഫിന്റെ സംസ്ഥാനപ്രസിഡന്റായും പ്രവര്‍ത്തിച്ചു. സംഘടനയെ നക്‌സലൈറ്റുകളുടെ പിടിയില് നിന്ന് മുക്തമാക്കുന്നതില് നിര്‍ണായക പങ്കാണ് വഹിച്ചത്. ഇരുപത്തിനാലാം വയസ്സില് സി.പി.ഐ (എം) കണ്ണൂര് ജില്ലാ കമ്മിറ്റിയിലും ഇരുപത്തെട്ടാം വയസ്സില് ജില്ലാ സെക്രട്ടറിയേറ്റിലുമെത്തിയ പിണറായി 1970ലും 1977ലും 1991ലും 1996ലുമായി നാലുതവണ നിയമസഭയിലേക്കു തിരഞ്ഞെടുക്കപ്പെട്ടു.\nWeb Title: Pinarayi vijayan recalls his days in brennen college\nഎറണാകുളത്ത് നിപ വൈറസ്: വാര്‍ത്തകള് അടിസ്ഥാന രഹിതമെന്ന് ജില്ലാ കലക്ടര്


ആരാധകരും ഫോട്ടോഷൂട്ടുകാരും നിറഞ്ഞപ്പോൾ വേറൊരാളുടെ ഡ്രസ്സ് വാങ്ങിയിടേണ്ടി വന്നു പ്രിയ താരത്തിന്!! വീഡിയോ വൈറൽ 🔥 – Mappila Media\nചുരുങ്ങിയ കാലംകൊണ്ട് ബോളിവുഡ് സിനിമയിൽ തനതായ വ്യക്തിമുദ്ര പതിപ്പിച്ച താരമാണ് അനന്യ പാണ്ഡെ. അഭിനയപ്രാധാന്യമുള്ള കഥാപാത്രങ്ങൾ വെള്ളിത്തിരയിൽ അവതരിപ്പിച്ചുകൊണ്ടും ആരും മോഹിക്കുന്ന സൗന്ദര്യം കൊണ്ടും പ്രേക്ഷക ഹൃദയം കീഴടക്കിയ താരം നിലവിൽ ബോളിവുഡ് സിനിമയിലെ മുൻനിര നടിമാരിലൊരാളാണ്.\nസിനിമാ പാരമ്പര്യമുള്ള കുടുംബത്തിൽ നിന്നാണ് താരം അഭിനയലോകത്തേക്ക് കടന്നുവരുന്നതെങ്കിലും പിന്നീട് തന്റെ അഭിനയ മികവ് കൊണ്ട് ബോളിവുഡ് സിനിമയിൽ പിടിച്ചുനിൽക്കാൻ താരത്തിന് സാധിച്ചു. പ്രശസ്ത ബോളിവുഡ് അഭിനേതാവ് ചങ്കി പണ്ടേ യുടെ മകളാണ് അനന്യ പണ്ടേ. 2019 ൽ അഭിനയ ലോകത്തേക്ക് കടന്നു വന്ന താരം ചുരുങ്ങിയ കാലയളവിൽ ഒരുപാട് മികച്ച സിനിമകളിൽ മികച്ച വേഷം ചെയ്യുകയും ചെയ്തു.\nസോഷ്യൽമീഡിയയിലും താരം സജീവ സാന്നിധ്യമായി നിലകൊള്ളുന്നു. ഇഷ്ട ഫോട്ടോകളും വീഡിയോകളും മറ്റും താരം ആരാധകർക്ക് വേണ്ടി സോഷ്യൽ മീഡിയയിലൂടെ നിരന്തരമായി പങ്കുവെക്കുകയും ചെയ്യുന്നുണ്ട്. ഏത് വർഷത്തിൽ പ്രത്യക്ഷപ്പെട്ടാലും ലുക്കിലാണ് താരം ഫോട്ടോകളിൽ കാണപ്പെടുന്നത്. ഇന്ത്യയിൽ ഏറ്റവും കൂടുതൽ ആരാധകർ സോഷ്യൽ മീഡിയയിൽ പിന്തുടരുന്ന നടിമാരിലൊരാളാണ് താരം.\nഅതുകൊണ്ടുതന്നെ താരം പങ്കുവെക്കുന്ന ഫോട്ടോകളും വീഡിയോകളും സോഷ്യൽ മീഡിയയിൽ പെട്ടെന്ന് വൈറൽ ആവുകയും ചെയ്യുന്നുണ്ട്. ഇപ്പോൾ താരത്തിന്റെ ഒരു പുതിയ വീഡിയോ ആണ് സോഷ്യൽ മീഡിയയിൽ തരംഗമായി പ്രചരിച്ചുകൊണ്ടിരിക്കുന്നത്. താരത്തിന് ഫോട്ടോഷൂട്ട് നടക്കുന്നതിനിടയിൽ നടന്ന സംഭവമാണ് വൈറൽ ആയത്.\nഫോട്ടോഷൂട്ട് നടത്തുന്ന സമയത്ത് ഒരുപാട് ആരാധകർ താരത്തെ വളയുകയുണ്ടായി. ആരാധകരിൽ നിന്ന് താരം കഴിവതും വിട്ടുനിൽക്കാൻ ശ്രമിക്കുകയും ചെയ്തു. പക്ഷേ ആരാധകർ വിടാതെ പിന്നാലെ തുടരുകയാണ് ഉണ്ടായത്. താരം കിടിലൻ ഗ്ലാമർ വേഷത്തിലാണ് പ്രത്യക്ഷപ്പെട്ടിരുന്നത്. വേറെ വഴിയില്ലാതെ താരം അവസാനം കൂടെയുള്ളവരുടെ വസ്ത്രം വാങ്ങി ധരിക്കേണ്ട അവസ്ഥ താരത്തിന് ഉണ്ടായി.\n2019 ൽ പുറത്തിറങ്ങിയ സ്റ്റുഡൻസ് ഓഫ് ദ ഇയർ എന്ന സിനിമയിൽ അഭിനയിച്ചു കൊണ്ടാണ് താരം ആദ്യമായി വെള്ളിത്തിരയിൽ പ്രത്യക്ഷപ്പെടുന്നത്. സൗത്ത് ഇന്ത്യൻ സെൻസേഷനൽ ഹീറോ വിജയ് ദേവരകൊണ്ട നായകനായി പുറത്തിറങ്ങാൻ പോകുന്ന ലിഗർ എന്ന സിനിമയിൽ നായി കവേഷം കൈകാര്യം ചെയ്തുകൊണ്ട് താരം തെലുങ്ക് സിനിമയിൽ അരങ്ങേറാൻ പോവുകയാണ്.


ചെടികളെയും പൂക്കളെയും ഇഷ്ടപ്പെടാത്തവർ ആരുമുണ്ടാകില്ല. എന്നാൽ എത്രയൊക്കെ പരിപാലിച്ചിട്ടും ചെടികളിൽ പൂക്കൾ ഉണ്ടാകുന്നില്ല എന്നതാണ് പരാതി എങ്കിൽ തീർച്ചയായും ഈ വളം ഒന്ന് ചെയ്തു നോക്കൂ. പച്ചക്കറികൾക്കും ചെടികൾക്കും ഒരുപോലെ ഉപയോഗിക്കാൻ സാധിക്കുന്ന ഒരു ജൈവവളമാണ് ഇത്.\nഈ വളം ഉണ്ടാക്കാൻ ആദ്യം വേണ്ടത് കടുക് ആണ്. ഒരു ബൗളിലേക്ക് അൽപം കടുക് എടുക്കുക. കടുക് എടുത്ത അതേ അളവിൽ തന്നെ ഉലുവയും എടുക്കുക. കടുകും ഉലുവയും ചെടികൾക്ക് നല്ലൊരു വളമാണ്. ചെടികളുടെ എല്ലാ രീതിയിലുള്ള വളർച്ചയ്ക്കും നല്ല രീതിയിൽ പൂക്കൾ വിരിയുന്നതിനും ഇത് സഹായിക്കും. ചെടികളുടെ വളർച്ചയ്ക്ക് ആവശ്യമായ\nഎല്ലാ മൂലകങ്ങളും ഇതിൽ അടങ്ങിയിട്ടുള്ളതിനാൽ ഇത് നല്ലൊരു വളക്കൂട്ട് ആണ്. വളക്കൂട്ട് നിർമ്മിക്കാനായി എടുത്തു വച്ചിരിക്കുന്ന ഉലുവയും കടുകും മിക്സിയിലിട്ട് നന്നായി പൊടിച്ചെടുക്കുക. ഇനി അതിലേക്ക് അല്പം വെള്ളമൊഴിച്ച് രണ്ടു ദിവസം പുളിക്കാനായി വെക്കുക. കഞ്ഞി വെള്ളം ഉപയോഗിക്കുന്നത് വള കൂട്ടിന് കൂടുതൽ ഫലവത്താകും. രണ്ട് ദിവസം കഴിഞ്ഞ്\nപുളിപ്പിച്ച് എടുത്ത ലായനി പച്ചവെള്ളം ഉപയോഗിച്ച് നന്നായി നേർപ്പിച്ച് എടുക്കുക. സാധാരണ ഗതിയിൽ ഒരു സ്പൂൺ കടുകും ഉലുവയും ചേർത്ത് മിശ്രിതം ആണ് ഉണ്ടാക്കിയത് എങ്കിൽ മൂന്നു ലിറ്റർ വെള്ളമാണ് ഇത് നേർപ്പിക്കാൻ ആയി എടുക്കേണ്ടത്. കൂടുതൽ അറിയുവാനായി വീഡിയോ കാണുക. Video credit : URBAN ROOTS


Emalayalee.com - കുവൈറ്റ് പാര്‍ലമെന്റിലേയ്ക്കുള്ള ഉപതെരഞ്ഞെടുപ്പ് വ്യാഴാഴ്ച\nകുവൈറ്റ് പാര്‍ലമെന്റിലേയ്ക്കുള്ള ഉപതെരഞ്ഞെടുപ്പ് വ്യാഴാഴ്ച\nകുവൈറ്റ്: കുവൈറ്റില് ഫെബ്രുവരി രണ്ടിന് (വ്യാഴം) പാര്‍ലമെന്റിലേക്ക് നടക്കുന്ന ഉപതെരഞ്ഞെടുപ്പില് അഞ്ച് നിയോജക മണ്ഡലങ്ങളില് നിന്നായി 50 അംഗങ്ങളെ തെരഞ്ഞെടുക്കുന്നതിനുള്ള വോട്ടെടുപ്പില് 4,00,306 വോട്ടര്‍മാര് സമ്മതിദാനാവകാശം വിനിയോഗിക്കും. 23 വനിതകള് ഉള്‍പ്പെടെ 286 സ്ഥാനാര്‍ഥികളാണ് രംഗത്തുള്ളത്. വോട്ടര്‍മാരില് 53 ശതമാനം വനിതകളാണ്.\nഒരു മണ്ഡലത്തില് നിന്ന് പത്തുപേരെയാണ് തെരഞ്ഞെടുക്കേണ്ടത്. ഒരു വോട്ടര്‍ക്ക് പരമാവധി നാലുവോട്ട് ചെയ്യാം. നാലില്‍കൂടിയാല് വോട്ട് അസാധുവാകും. കൂടുതല് വോട്ട് ലഭിക്കുന്ന ആദ്യ പത്തുപേരാകും വിജയികള്.\nരാഷ്ട്രീയപ്പാര്‍ട്ടികള്‍ക്ക് അനുമതിയില്ലാത്ത കുവൈറ്റില് പാര്‍ലമെന്റ് തെരഞ്ഞെടുപ്പും സംഘടനാ അടിസ്ഥാനത്തില് അല്ല. നിയമപരമായി വ്യക്തിഗതമാണ് തെരഞ്ഞെടുപ്പ്. അതേസമയം ഗോത്രം, ഗ്രൂപ്പ് തുടങ്ങിയ അലിഖിത രാഷ്ട്രീയം തിരഞ്ഞെടുപ്പിനെ സ്വാധീനിക്കുകയും ചെയ്യും.\nപാരമ്പര്യരീതികളില്‍നിന്നും ഭിന്നമായി സാങ്കേതികവിദ്യയുടെ സാധ്യതകളും സോഷ്യല്‍നെറ്റ്‌വര്‍ക്കുകളൂടെ പിന്തുണയും യഥേഷ്ടം ഉപയോഗപ്പെടുത്തിയ തെരഞ്ഞെടുപ്പിനായി ബൂത്തിലേക്ക് നീങ്ങാനിരിക്കെ കഴിഞ്ഞ രാത്രികള് സ്ഥാനാര്‍ഥികളുടെ പ്രചാരണ തമ്പുകള് സജീവമായി. ഓരോ സ്ഥാനാര്‍ഥികളുടേയും തിരഞ്ഞെടുപ്പ് ആസ്ഥാനങ്ങള് കേന്ദ്രീകരിച്ച് കിട്ടാവുന്ന വോട്ടുകളെല്ലാം അനുകൂലമാക്കുന്നതിനുള്ള അവസാനതന്ത്രവും ആസൂത്രണം ചെയ്യുകയാണിപ്പോള്.


ഇന്ത്യൻ ടീം ഫിസിയോ ടീം വിട്ടു; തീരുമാനം തോൽവിക്ക് പിന്നാലെ | Metro Journal Online\nഇന്ത്യൻ ടീം ഫിസിയോ ടീം വിട്ടു; തീരുമാനം തോൽവിക്ക് പിന്നാലെ\n18th July 2018 11th July 2019 metroadmin0Comments\nഇന്ത്യൻ ക്രിക്കറ്റ് ടീമിന്റെ ഫിസിയോയായിരുന്ന പാട്രിക് ഫർഹട് ടീം വിട്ടു. ലോകകപ്പ് സെമിയിൽ ന്യൂസിലാൻഡിനോട് തോറ്റ് പുറത്തായതിന് പിന്നാലെയാണ് ഈ തീരുമാനം. പാട്രിക് ഫർഹാർട് തന്നെയാണ് ട്വിറ്ററിലൂടെ താൻ ഇന്ത്യൻ ടീം വിടുന്നുവെന്ന വാർത്ത പുറത്തുവിട്ടത്.\n2015 മുതൽ ഇന്ത്യൻ ടീമിന്റെ ഫിസിയോയാണ് ഫർഹാർട്. ഇന്ത്യൻ ക്രിക്കറ്റ് ടീമിനും ബി.സി.സി.ഐക്കും നന്ദി പറഞ്ഞുകൊണ്ടാണ് താൻ ഇന്ത്യൻ ടീം വിടുന്നുവെന്ന് ഓസ്ട്രേലിയൻ വംശജനായ ഫർഹാർട് സോഷ്യൽ മീഡിയയിലൂടെ അറിയിച്ചത്.\nഫർഹാർടിനെ കൂടാതെ ഫിറ്റ്‌നസ് പരിശീലകനായിരുന്ന ശങ്കർ ബസുവും ടീം വിടുകയാണെന്ന് അറിയിച്ചിട്ടുണ്ട്.ന്യൂസിലാൻഡിനെതിരായ മത്സരത്തിൽ 18 റൺസിനാണ് ഇന്ത്യ തോറ്റത്. മത്സരത്തിൽ മുൻ നിര ബാറ്റ്‌സ്മാൻമാർ പരാജയപ്പെട്ടപ്പോൾ പൊരുതി നിന്ന ധോണിയും ജഡേജയും ഇന്ത്യയെ ജയത്തോടെ അടുപ്പിച്ചെങ്കിലും ന്യൂസിലാൻഡ് വിജയിക്കുകയായിരുന്നു.\nവേനൽക്കാലത്തു സന്ദർശിക്കേണ്ട ഷാർജയിലെ വിനോദകേന്ദ്രങ്ങൾ →


പട്ടിണിയിലാണെങ്കിലും സാഹോദര്യത്തിന് കുറവില്ല, അവരുടെ 'എരവ് വാങ്ങല്' പിന്നീട് ഈ നാടിന്റെ പേരുമായി | Sthalanamam on Eroor| History of Eroor| Kochi Tourism| Eroor\nMar 11, 2020, 01:54 PM IST\nതൊട്ടടുത്തുള്ള രാജനഗരിയായ തൃപ്പൂണിത്തുറയില് നിന്ന് കറപ്പ് വാങ്ങാന് പതിവുകാര് വന്നിരുന്നത് എരൂരിലേക്കാണ്. രണ്ടാം ലോകമഹായുദ്ധകാലത്ത് സര്‍ക്കാര് അരിവിതരണ കേന്ദ്രം പ്രവര്‍ത്തിച്ചിരുന്നതും ഇവിടെയായിരുന്നു.\nപാലങ്ങള് വരുന്നതിനുമുമ്പ് എരൂര് ഒരു ഉപദ്വീപ് ആയിരുന്നു. മൂന്നുവശവും പുഴ... വടക്ക് എരൂര്‍പ്പുഴ, കിഴക്ക് നെടുങ്ങാപ്പുഴ, പടിഞ്ഞാറ് കണിയാമ്പുഴ. തൃപ്പൂണിത്തുറ മുനിസിപ്പാലിറ്റിയുടെ ഭാഗമാണിപ്പോള് എരൂര്. പണ്ടിവിടം പഞ്ചായത്ത് പ്രദേശം ആയിരുന്നു. പഴയ പേര് 'എരവൂര്' എന്നായിരുന്നു. പറഞ്ഞുപറഞ്ഞാണ് എരൂര് ആയത്.\n'എരൂര്' എന്ന പേരില് ഒരു സ്ഥലം കൊല്ലം ജില്ലയില് പുനലൂരിനടുത്തുമുണ്ട്. തൃശ്ശൂര് ജില്ലയില് മണലൂരിനടുത്ത് 'എരവ്' എന്നുമുണ്ട് ഒരു സ്ഥലം. സത്യത്തില് 'എരവ്' എന്ന വാക്കില് നിന്നാണ് എരവൂര് എന്ന സ്ഥലനാമത്തിന്റെ ഉത്ഭവം. ഇരവ്, എരവ്, ഇരവല്, എരവല് എന്നൊക്കെ ഗ്രാമ്യഭേദങ്ങളുണ്ട് ഈ വാക്കിന്. 'എരവല്' എന്നാല് വായ്പ, കടംവാങ്ങല്, മറ്റൊരാളുടെ കൈയില്‍നിന്ന് തത്കാലാവശ്യത്തിന് ചോദിച്ചുവാങ്ങല് എന്നൊക്കെയാണ് അര്‍ഥം.\nവളരെ പഴയകാലത്ത് വല്ലാത്ത പിന്നാക്കാവസ്ഥയിലായിരുന്നു ഈ പ്രദേശം. ഇല്ലായ്മയും വല്ലായ്മയും കൊണ്ട് പൊറുതിമുട്ടിയിരുന്നു എല്ലാവരും. ഭൂമി ഏതാനും നമ്പൂതിരി ഇല്ലക്കാരുടെയും നായര് പ്രമാണിമാരുടെയും കൈവശമായിരുന്നു, താണ സമുദായക്കാരാകട്ടെ കൊടിയ ദാരിദ്ര്യത്തിലും... അന്നന്നത്തെ അഷ്ടിക്കുള്ള വകയുണ്ടാക്കാന് പെടാപ്പാടുപെടുന്നവര്. പട്ടിണിക്കാരാണെങ്കിലും പരസ്പര സൗഹൃദത്തിലും സാഹോദര്യത്തിലുമാണ് എല്ലാവരും കഴിഞ്ഞിരുന്നത്. കഞ്ഞിക്ക് അരി വാങ്ങാന് പണമില്ലെങ്കില്, അടുത്ത കുടിയിലുള്ളവനോട് ഇരവല് വാങ്ങാന് ആര്‍ക്കും മടിയില്ല. അയല്‍ക്കാരന്, കൈയിലുണ്ടെങ്കില് സന്തോഷത്തോടെ കൊടുക്കുകയും ചെയ്യും. ഇങ്ങനെ 'എരവ് വാങ്ങല്' നാട്ടുനടപ്പായ നാടിന്റെ പേര് തന്നെ 'എരവൂര്' എന്നായി.\nഇപ്പോഴത്തെ ഇല്ലിക്കപ്പടി പണ്ടൊരു ഉള്‍നാടന് കച്ചവടകേന്ദ്രമായിരുന്നു. അരിയും പലചരക്കുമൊക്കെ വില്‍ക്കുന്ന കടകളോടൊപ്പം, കറപ്പും പുകയിലയും വില്‍ക്കുന്ന ചില പീടികകളുമുണ്ടായിരുന്നു. ഇവ രണ്ടും വില്‍ക്കാന് അന്ന് പ്രത്യേക ലൈസന്‍സ് ആവശ്യമായിരുന്നു. തൊട്ടടുത്തുള്ള രാജനഗരിയായ തൃപ്പൂണിത്തുറയില് നിന്ന് കറപ്പ് വാങ്ങാന് പതിവുകാര് വന്നിരുന്നത് എരൂരിലേക്കാണ്. രണ്ടാം ലോകമഹായുദ്ധകാലത്ത് സര്‍ക്കാര് അരിവിതരണ കേന്ദ്രം പ്രവര്‍ത്തിച്ചിരുന്നതും ഇവിടെയായിരുന്നു.\nപഴയകാലത്ത് ഇവിടെ അയിത്തവും ജാതിഭേദവുമൊക്കെ നാട്ടുനടപ്പായിരുന്നു. ബോധാനന്ദ സ്വാമികള് രൂപംനല്‍കിയ 'ധര്‍മഭട സംഘ'ത്തിന്റെ പ്രവര്‍ത്തനം ഇതിന് അറുതിവരുത്താന് വേണ്ടി അക്ഷീണയത്‌നം നടത്തി. താണജാതിക്കാരായ രണ്ടുപേര് കോടംകുളങ്ങര ക്ഷേത്രക്കുളത്തിലിറങ്ങി കുളിച്ചതിന്റെ പേരില് സവര്‍ണരും അവര്‍ണരും തമ്മില് കോടതിക്കേസ് വരെയെത്തി. അന്തര്‍ജനങ്ങള് അമ്പലത്തില് വരുമ്പോള് താണജാതിക്കാര് തീണ്ടി എന്നുപറഞ്ഞ് വഴക്കും വക്കാണവും പതിവായിരുന്നു. പൂര്‍ണത്രയീശ ക്ഷേത്രത്തിലെ പറ എഴുന്നള്ളിപ്പ് എരൂരിലെത്തുമ്പോഴും ഇത്തരം പ്രശ്‌നങ്ങളുണ്ടാകും. ഇത് പലപ്പോഴും അക്രമങ്ങള്‍ക്കും വഴിതുറന്നിട്ടുണ്ട്. ക്ഷേത്രപ്രവേശന വിളംബരം വന്നതോടെയാണ് ഇതൊക്കെ അവസാനിച്ചത്. നരസിംഹസ്വാമികളും എരൂരിന്റെ സാമൂഹിക വളര്‍ച്ചയില് കാര്യമായ പങ്കുവഹിച്ച വ്യക്തിയാണ്. നരസിംഹാശ്രമം ഇപ്പോഴും പ്രവര്‍ത്തിക്കുന്നുണ്ടിവിടെ.\nഅമ്പലങ്ങളുടെ നാടാണ് എരൂര്. പോട്ടയില് ക്ഷേത്രവും പിഷാരികോവിലും തേവരക്കാവും കോടംകുളങ്ങര, ചക്കംകുളങ്ങര, മാരന്‍കുളങ്ങര, മുതുകുളങ്ങര, പുത്തന്‍കുളങ്ങര ക്ഷേത്രങ്ങള് പഴക്കമുള്ളവയാണ്.\nയുദ്ധകാലത്ത് റോഡുപണിക്കും മറ്റും കരിങ്കല്‍ച്ചീളുകള് ആവശ്യമായി വന്നതോടെ, എരൂരിലെ ആരോഗ്യമുള്ള ചെറുപ്പക്കാര് കരിങ്കല്ല് പൊട്ടിക്കുന്ന ജോലിക്ക് സമീപപ്രദേശങ്ങളായ ഇരുമ്പനം, തൃക്കാക്കര, വെണ്ണല, മുളന്തുരുത്തി, മാമല, തിരുവാണിയൂര് എന്നിവിടങ്ങളിലേക്ക് കൂട്ടത്തോടെ പോകാന് തുടങ്ങി. കരിങ്കല്ല് വലിയ വള്ളങ്ങളില് ഇവിടെ കൊണ്ടുവന്നിറക്കി, ഒന്നരയിഞ്ചും മുക്കാലിഞ്ചും വലിപ്പമുള്ള ചില്ലുകളാക്കി പൊട്ടിക്കുന്ന ജോലി ഇവിടത്തെ ആണുങ്ങളും പെണ്ണുങ്ങളും ഏറ്റെടുത്തു. (ക്രെഷറുകള് വരുന്നതിന് മുമ്പുള്ള കാലത്താണിത്). കരിങ്കല് ചില്ലുകള് കണിയാമ്പുഴ-കടമ്പ്രയാര് വഴി വള്ളങ്ങളിലാണ് പുറത്തേക്ക് കൊണ്ടുപോയിരുന്നത്. ചില്ല് കയറ്റിക്കൊണ്ടുപോകുന്ന കടവിന് 'ചില്ലുകടവ്' എന്ന പേരും കിട്ടി.\nകരിങ്കല് തൊഴിലാളികളെ ആദ്യമായി സംഘടിപ്പിച്ചത് എരൂര്‍ക്കാരനായ ടി.കെ. രാമകൃഷ്ണന് (19222006) ആണ്. ഏഴുവട്ടം എം.എല്.എ.യും മന്ത്രിയുമായ ഈ മാര്‍ക്‌സിസ്റ്റ് നേതാവ്, കരിങ്കല് തൊഴിലാളികളുടെ കഷ്ടപ്പാടും യാതനയും വിവരിക്കുന്ന 'കല്ലിലെ തീപ്പൊരികള്' എന്ന നോവലും എഴുതി. കമ്യൂണിസ്റ്റ് നേതാവും നാടകകൃത്തുമായിരുന്ന എരൂര് വാസുദേവും (19251969) ഈ നാട്ടുകാരനാണ്.\nകഥകളിക്കാവശ്യമായ കോപ്പുകളും ചുട്ടിയും ചമയവുമൊക്കെ ഒരുക്കുന്ന എരൂര് 'ഭവാനീശ്വരി കളിയോഗ'ത്തിന് ഒമ്പത് പതിറ്റാണ്ടിന്റെ പാരമ്പര്യമുണ്ട്. കൃഷ്ണന്‍കുട്ടിയാശാന് ആണ് തുടക്കക്കാരന്. തൃശ്ശൂര്, എറണാകുളം ജില്ലകളില് മിക്കവാറും കഥകളികള്‍ക്ക് അണിയറയൊരുക്കുന്നത് ഇപ്പോഴും ഇവരാണ്. ചുട്ടിയും ചമയവുമായി ഇടയ്ക്ക് ഗള്‍ഫിലേക്കും പോകാറുണ്ട്.\nwriter is...എഴുത്തുകാരന്, വിവര്‍ത്തകന്, സ്വതന്ത്ര പത്രപ്രവര്‍ത്തകന് ഫോണ്: 9847900443\nContent Highlights: Sthalanamam on Eroor, History of Eroor, Kochi Tourism


Stanhist in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Stanhist upayogangal, dossge, parswafalangal, prayojanangal, prathipravarthanangal, munnariyippu\nStanhist के प्रकार चुनें\nStanhist 10 Mg Tablet - ₹11 (₹14, 21% छूट)\nStanhist വിലയും പാക്ക് സൈസും - Stanhist Price and Pack Size in Malayalam - Stanhist vilayum pack saisum\nStanhist നേട്ടങ്ങളും ഉപയോഗങ്ങളും- Stanhist Benefits & Uses in Malayalam- Stanhist nettangalum upayogangalum\nStanhist ഡോസേജും കഴിക്കേണ്ട വിധവും- Stanhist Dosage & How to Take in Malayalam - Stanhist dosagum kazhikkenda vidavum\nStanhist പാർശ്വഫലങ്ങൾ- Stanhist Side Effects in Malayalam- Stanhist paarswafalangal\nStanhist ബന്ധപ്പെട്ട മുന്നറിയിപ്പുകൾ- Stanhist Related Warnings in Malayalam- Stanhist bandhappeṭṭa munnaṟiyippukaḷ\nStanhist-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Stanhist with Other Drugs in Malayalam- Stanhist-nu marunnukaḷumāyulla theevra pravarthanam\nStanhist വൈരുദ്ധ്യങ്ങൾ- Stanhist Contraindications in Malayalam- Stanhist vairudyangal\nStanhist സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Stanhist in Malayalam- Stanhist sambandhichu pothuveyulla chodyangal\nStanhist ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Stanhist Interactions with Food and Alcohol in Malayalam- Stanhist bhakshnavum madyavumaayulla prathipravarthanangal\nStanhist നേട്ടങ്ങളും ഉപയോഗങ്ങളും - Stanhist Benefits & Uses in Malayalam - Stanhist nettangalum upayogangalum\nStanhist പിൻവരുന്നവ ചികിത്സിക്കാൻ ഉപയോഗിക്കുന്നു\nStanhist ഡോസേജും കഴിക്കേണ്ട വിധവും - Stanhist Dosage & How to Take in Malayalam - Stanhist dosagum kazhikkenda vidavum\nStanhist-ന്റെ ചേരുവകൾ - Stanhist Active Ingredients in Malayalam - Stanhist-nte cheruvakal\nStanhist പാർശ്വഫലങ്ങൾ - Stanhist Side Effects in Malayalam - Stanhist paarswafalangal\nStanhist ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nStanhist ബന്ധപ്പെട്ട മുന്നറിയിപ്പുകൾ - Stanhist Related Warnings in Malayalam - Stanhist bandhappeṭṭa munnaṟiyippukaḷ\nStanhist-ന്റെ ഉപയോഗം ഗർഭിണികൾക്കു സുരക്ഷിതമാണോ?\nഗർഭിണികൾക്ക് Stanhist കൊണ്ട് പാർശ്വഫലങ്ങൾ ഒന്നുമില്ല.\nStanhist-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nമുലയൂട്ടുന്ന ചില സ്ത്രീകളിൽ Stanhist-ന് പാർശ്വഫലങ്ങൾ ഉള്ളതായി കണ്ടിട്ടുണ്ട്.\nStanhist വൃക്കകളെ എങ്ങനെയാണ് ബാധിക്കുന്നത്?\nStanhist-ന് വൃക്ക-നുമേൽ വളരെ മൃദുവായ പാർശ്വഫലങ്ങൾ ആണുള്ളത്.\nStanhist കരളിനെ എങ്ങനെ ബാധിക്കുന്നു?\nStanhist-ന് കരൾ-മേലുള്ള ചുരുക്കം ചില പാർശ്വഫലങ്ങളേ റിപ്പോർട്ട് ചെയ്യപ്പെട്ടിട്ടുള്ളൂ.\nStanhist ഹൃദയത്തെ എങ്ങനെ ബാധിക്കുന്നു?\nStanhist ഹൃദയം-ന് ഹാനികരമല്ല.\nStanhist-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Stanhist with Other Drugs in Malayalam - Stanhist-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Stanhist പിൻവരുന്ന മരുന്നുകളോടൊപ്പം ഉപയോഗിക്കരുത് -\nStanhist വൈരുദ്ധ്യങ്ങൾ - Stanhist Contraindications in Malayalam - Stanhist vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Stanhist കഴിക്കരുത് -നിങ്ങളോട്\nStanhist സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Stanhist in Malayalam - Stanhist sambandhichu pothuveyulla chodyangal\nStanhist ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, നിങ്ങൾക്ക് Stanhist-നോട് ആസക്തി ഉണ്ടാകുന്നില്ല.\nഇല്ല, Stanhist കഴിച്ചശേഷം നിങ്ങൾ വാഹനമോടിക്കുകയോ ഭാരിച്ച യന്ത്രങ്ങൾ പ്രവർത്തിപ്പിക്കുകയോ ചെയ്യരുത്. കാരണം നിങ്ങൾ ഉറക്കം തൂങ്ങിയേക്കാം.\nഅതെ, Stanhist സുരക്ഷിതമാണ്, എന്നാൽ ഡോക്ടറുടെ ഉപദേശം തേടിയശേഷകം കഴിക്കുക.\nഇല്ല, Stanhist മാനസികരോഗങ്ങൾ ചികിത്സിക്കാൻ ഉപയോഗിക്കുന്നില്ല.\nStanhist ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Stanhist Interactions with Food and Alcohol in Malayalam - Stanhist bhakshnavum madyavumaayulla prathipravarthanangal\nആഹാരവും Stanhist-ഉം തമ്മിലുള്ള പ്രതിപ്രവർത്തനം\nഭക്ഷണത്തോടൊപ്പം Stanhist കഴിക്കുന്നത് ആരോഗ്യത്തിനു ഹാനികരമല്ല.\nമദ്യവും Stanhist-ഉം തമ്മിലുള്ള പ്രതിപ്രവർത്തനം\nമദ്യത്തോടൊപ്പം Stanhist കഴിക്കുന്നതുകൊണ്ട് നിങ്ങളുടെ ആരോഗ്യത്തിന് സാരമായ ഹാനി സംഭവിക്കാം.\nStanhist ന് പകരമുള്ള മറ്റു മരുന്നുകൾ എല്ലാം കാണുക - Substitutes for Stanhist in Malayalam\nStanhist के लिए सारे विकल्प देखें\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Stanhist കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Stanhist കഴിച്ചുവോ ?\nനിങ്ങൾ എത്രമാത്രം Stanhist ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Stanhist കഴിച്ചത്?\nനിങ്ങൾ എപ്പോഴാണ് Stanhist ഉപയോഗിക്കുന്നത് ?


മൂന്നുനേരം ഭക്ഷണം കഴിച്ചിരുന്നത് അഞ്ചുനേരമാക്കി; 74 കിലോയിൽ നിന്ന് 59 കിലോയിലേക്ക് എത്താനെടുത്തത് വെറും നാലുമാസം: സ്മിത ബൈജുവിന്റെ വിജയഗാഥ | Weightloss Journey of Smitha Baiju\nThursday 20 May 2021 04:44 PM IST\nഞാൻ ് സ്മിതാ ബൈജു. ഒരിക്കൽ ഞാൻ അനുജത്തിയെ കണ്ടു മടങ്ങുമ്പോൾ അയൽക്കാരി അവളോട് ചോദിച്ചത്രെ, ‘‘മക്കളെ കെട്ടിച്ചുവിടാൻ പ്രായമായപ്പോഴാണോ, ചേച്ചി വീണ്ടു ഗർഭിണി ആകുന്നതെന്ന്..?’’ അനുജത്തി വിഷമത്തോടെയാണ് എന്നോട് ഇക്കാര്യം പറഞ്ഞത്. ബസ്സിൽ കയറുമ്പോൾ ഗർഭിണിയാണെന്നു ധരിച്ച് എനിക്ക് സീറ്റ് കിട്ടുന്നതും പതിവാണ്. പൂർണഗർഭിണിയുടെ അത്രയുണ്ടായിരുന്നു വയറ്. ഞാൻ തന്നെ തമാശമട്ടിൽ പറഞ്ഞിരുന്നത്, ‘എന്റെ വയറു മുന്നേ പോകും, അതും താങ്ങി ഞാൻ പിന്നാലെ പോകും’ എന്നായിരുന്നു.\nഇപ്പോൾ 40 വയസ്സായി. രാഷ്ട്രീയ പ്രവർത്തക കൂടിയായ ഞാൻ മൂന്നു വർഷം മുൻപ് ആലപ്പുഴ ബീച്ച് വാർഡിലെ കുടുംബശ്രീ ചെയർപേഴ്സൺ ആയി ചുമതലയേറ്റപ്പോഴാണ് ടൂ വീലർ പഠിക്കാൻ തുടങ്ങിയത്. എന്നെ ഡ്രൈവിങ് പഠിപ്പിക്കുന്ന പെൺകുട്ടിക്ക് എനിക്കൊപ്പം പിന്നിലിരിക്കാൻ സ്ഥലമില്ലാത്ത അവസ്ഥയായിരുന്നു. ആലപ്പുഴയിൽ അറ്റ്ലാന്റിക് എന്ന കെമിക്കൽ ഫാക്ടറിയിൽ ക്ലീനിങ് വിഭാഗത്തിലെ ജീവനക്കാരിയായ എനിക്ക് അവിടെ പല തവണ പടികൾ കയറിയിറങ്ങേണ്ടിവരും. അപ്പോഴൊക്കെ, നിന്നും ഇരുന്നുമൊക്കെ കഷ്ടപ്പെടേണ്ടിവരുന്ന അവസ്ഥയായിരുന്നു.\nമറ്റുള്ളവരുടെ പരിഹാസം മാത്രമല്ല, ഒടുവില് എനിക്കു തന്നെ ആത്മവിശ്വാസമില്ലാതായി. ഒപ്പം പഠിച്ചവരൊക്കെ ഒത്തു ചേരുന്ന ചടങ്ങുകളിൽ നിന്നു പോലും ഞാൻ മാറിനിന്നു. ക്രമേണ എന്റെ വണ്ണം ആരോഗ്യപ്രശ്നമായും മാറി. ഫാറ്റിലിവർ, സെക്കന്റ് സ്റ്റേജ്. പിന്നെ തൈറോയ്ഡും. രണ്ടിനും മരുന്നു കഴിച്ചും തുടങ്ങിയിരുന്നു.\nപരാജയപ്പെട്ട 20 വർഷം\nഎന്റെ അമിതവണ്ണവും കുടവയറും കുറയ്ക്കാനായി ഞാൻ ശ്രമം തുടങ്ങിയിട്ട് 20 വർഷം കഴിഞ്ഞെന്നു പറയാം. ആലോചിക്കുമായിരുന്നു, വണ്ണമുള്ളവർ കഴിക്കുന്നതിന്റെ പകുതിപോലും ഞാൻ കഴിക്കുന്നില്ലല്ലോയെന്ന്.\nടിവിയിൽ കാണുന്നതും മറ്റുള്ളവർ ഉപദേശിക്കുന്നതുമായ എല്ലാ മാർഗങ്ങളും പരീക്ഷിച്ചു. ചിലർ പറഞ്ഞു രാത്രിയിൽ ഭക്ഷണം ഉപേക്ഷിക്കാൻ. കുറേ നാൾ അതും ചെയ്തു. ഫലമുണ്ടായില്ല. വണ്ണംകുറയ്ക്കാൻ കഴിയില്ലെന്ന് ഉറപ്പിച്ച സമയത്താണ് വണ്ണം കുറച്ച ഒരു സുഹൃത്തിനെ കണ്ടത്. അവളുടെ ഉപദേശപ്രകാരമാണ് ആലപ്പുഴ കോർഫിറ്റ്നസിലെ ചീഫ് ട്രെയ്നർ ജിമ്മി ദാസ് സാറിന്റെ കീഴിൽ പരിശീലനം തുടങ്ങിയത്. നാലുമാസമായി ഇപ്പോൾ ജിമ്മിലെ വർക്കൗട്ടും ഭക്ഷണത്തിലെ മാറ്റങ്ങളും ശീലിച്ചിട്ട്.\nഭാരത്തിലെ മാറ്റം, അദ്ഭുതമല്ല\n74 കിലോയായിരുന്നു ഭാരം. അത് 10 കുറച്ച് അറുപത്തിനാല് ആക്കണമെന്നായിരുന്നു ആഗ്രഹം. എന്നാൽ ഉയരത്തിനാനുപാതികമായി 57 കിലോ വരെ കുറയ്ക്കാമെന്നു പറഞ്ഞപ്പോൾ ഞാൻ വിശ്വസിച്ചില്ല. എന്നാല് ഇപ്പോൾ എന്റെ ഭാരം 59 കിലോ മാത്രമാണ്.\nവണ്ണത്തേയും അതു കുറയ്ക്കുന്നതിനേയും കുറിച്ച് എനിക്കുണ്ടായിരുന്ന തെറ്റിധാരണകളാണ് ആദ്യം മാറ്റിയത്. പട്ടിണി കിടന്ന് വണ്ണം കുറയ്ക്കാനാവില്ലെന്നും കുറച്ചാൽ തന്നെ ആരോഗ്യകരമല്ലെന്നുമുള്ള പാഠം ഞാൻ മസ്സിലാക്കി. ഭക്ഷണം ഉപേക്ഷിക്കുകയല്ല, കഴിക്കുന്നവയുെട കാലറി മനസ്സിലാക്കി, ചില ഭക്ഷണം നിയന്ത്രിക്കുകയാണ് ചെയ്തത്.\nമൂന്നു നേരം കഴിച്ചിരുന്ന സ്ഥാനത്ത് അത് അഞ്ചു നേരമാക്കാനാണ് എന്നോട് നിർദേശിച്ചത്. രാവിലെ ഓട്സ് കാച്ചിയത് ഒരു ഗ്ലാസ് കുടിച്ചിട്ടാണ് ജിമ്മിലേക്കു പോയിരുന്നത്. വന്ന ശേഷം 10-11 മണിയോടെ ചപ്പാത്തിയോ അപ്പമോ രണ്ടോ മൂന്നോ എണ്ണം കഴിക്കും. ഉച്ചയ്ക്ക് ഊണിന് ചോറ് അൽപവും അവിയലും മറ്റു കറികളുമൊക്കെ കൂടുതലുമാണ് കഴിക്കുക. വൈകുന്നേരം ചായയ്ക്കൊപ്പം കടലയോ പയറോ പുഴുങ്ങിയതു കഴിക്കും. രാത്രി അത്താഴത്തിന് ചപ്പാത്തിയും മറ്റും ആയിരിക്കും. കറിയായി മീനോ എണ്ണയില്ലാതെ മസാലപുരട്ടി പുഴുങ്ങിയ കോഴിയിറച്ചിയോ ഉണ്ടാവും. അതാണ് കൂടുതൽ. ആകെ കുറച്ചത് എണ്ണയിൽ വറുത്തവയും കൊഴുപ്പേറിയതും മധുരമേറിയവയും മാത്രം.\nജിമ്മിൽ ചെന്നപാടേ കഠിനമായ വർക്കൗട്ടുകൾ ചെയ്താണ് വണ്ണം കുറയ്ക്കുന്നതെന്നായിരുന്നു എന്റെ ധാരണ. എന്നാൽ അതു നടക്കില്ലെന്ന് എന്നോട് ആദ്യമേ തന്നെ ജിമ്മി സർ പറഞ്ഞു. പടിപടിയായി വളരെ കൃത്യതയോടെയായിരുന്നു വ്യായാമം. ക്രമേണ ആയാസം കൂട്ടിവന്നു. എന്റെ ശരീരത്തിന്റെ പലഭാഗത്തും കൊഴുപ്പു ചാടിക്കിടക്കുന്ന അവസ്ഥയുണ്ടായിരുന്നു. അതാതുഭാഗങ്ങൾക്കു വേണ്ട വ്യായാമങ്ങൾ ചെയ്യാൻ തുടങ്ങി. ക്രമേണ ഭാരം കുറഞ്ഞു.\nഇപ്പോൾ എനിക്ക് പറഞ്ഞറിയിക്കാൻ പറ്റാത്തത്രയും സന്തോഷവും ഉൻമേഷവുമുണ്ട്. ഫാറ്റിലിവർ മാറി. ഫാക്ടറിയിൽ മുൻപ് ചെയ്തിരുന്ന പണികൾ പകുതിസമയം കൊണ്ട് തീർക്കും. പടികൾ ഓടിക്കയറിയാലും കിതപ്പില്ല...\nഒരു കാര്യത്തിൽ മാത്രം വിഷമം തോന്നും, ചിലർ ചോദിക്കും ‘‘എന്തുപറ്റി, ഡയബറ്റിസ് ആയോ?, അതോ വല്ല കാൻസറുമാണോ? ഇത്ര വേഗം മെലിയാൻ’’ എന്ന്. അവരോട് പറയും ഇപ്പോഴാണ് ഞാൻ പൂർണ ആരോഗ്യത്തിലേക്ക് എത്തിയതെന്ന്. എന്റെ ഈ നേട്ടത്തിൽ അദ്ഭുതമൊന്നുമില്ല. എനിക്ക് ഇപ്പോഴറിയാം, വണ്ണം കുറയ്ക്കാൻ കുറക്കുവഴി തേടാതെ ‘‘ശരിയായ’’ ഭക്ഷണരീതിയും വ്യായാമവും മാത്രം മതിയെന്ന്.\nലിംഗത്തിന് ഒടിവു സംഭവിച്ചാൽ...


പപ്പടവും മുട്ടയും ഒരു തവണ ഇങ്ങനെ ചെയ്തു നോക്കണേ 😍👌 - Classic Movies\nപപ്പടവും മുട്ടയും എപ്പോഴും വീട്ടിൽ ഉണ്ടാകുന്ന സാധങ്ങളാണ്. എന്നാൽ ഇവ രണ്ടും ഉപയോഗിച്ച് വളരെ സിമ്പിൾ ആയി ചെയ്തെടുക്കാവുന്ന ഒരു കിടിലൻ റെസിപിയാണ് ഇന്ന് നിങ്ങളുമായി പങ്കുവയ്ക്കാൻ പോകുന്നത്. ആവശ്യമായ ചേരുവകൾ താഴെ ചേർക്കുന്നു. എങ്ങനെയാണ് തയ്യാറാക്കുന്നതെന്ന് നോക്കാം.\nഅതിനായി പാൻ ചൂടായി വരുമ്പോൾ എണ്ണ ഒഴിച്ച് പപ്പടം ചെറിയ കഷ്ണങ്ങളാക്കി വറുത്തെടുക്കാം. അതിൽ നിന്ന് അൽപ്പം എണ്ണ മാറ്റി വെച്ച ശേഷം വെളുത്തുള്ളി, ചുവന്നുള്ളി, വേപ്പില എന്നിവ ചേർത്ത് നന്നായി വഴറ്റിയെടുക്കാം. മഞ്ഞപ്പൊടിയും മുളകുപൊടിയും ആവശ്യത്തിനുള്ള ഉപ്പും ചേർക്കാം. ശേഷം എങ്ങനെയാണ് ഉണ്ടാക്കുന്നതെന്ന് വിശദമായി വീഡിയോയിൽ കാണിച്ചു തരുന്നുണ്ട്.\nചേരുവകൾ എല്ലാം റെഡി ആക്കിയാൽ എളുപ്പത്തിൽ നമുക്കിയത് തയ്യാറാക്കിയെടുക്കാം.ഈ വീഡിയോ നിങ്ങൾക്ക് ഇഷ്ടമായി എന്നും ഉപകാരപ്പെടും എന്നും കരുതുന്നു. വീഡിയോ നിങ്ങൾക്ക് ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കരുത്. കൂടുതല് വീഡിയോകള്‍ക്കായി Ladies planet By Ramshi ചാനല് Subscribe ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്.